<strong>เปิดผลชันสูตร ปลัดอำเภอจมฝายดับ ไม่พบรอยกระสุนที่หัว มีโคลนในหลอดลม ชี้ขาดอากาศหายใจตาย พี่คาใจเพื่อนผ่านไป 9 ชั่วโมงเพิ่งหาคนมาช่วย</strong>

จากกรณีพบศพ นายคมสัน สุรณัฐกุล อายุ 47 ปี ปลัดอำเภอฝ่ายงานทะเบียน อำเภอสนามชัยเขต จ.ฉะเชิงเทรา เสียชีวิตในฝ่ายน้ำล้น หลังขับรถกระบะซึ่งใช้จีพีเอสนำทางแล้วเสียหลักตกลงไป โดยตามร่างกายมีบาดแผลถูกบาด

หลายแห่ง ส่วน จ.อ.เกริกชัย โพธิทอง ปลัดอำเภอสนามชัยเขต จ.ฉะเชิงเทรา ที่ไปด้วยกัน หนีรอดออกมาได้ และอ้าง

ว่า ระหว่างที่ติดในรถได้ใช้อาวุธปืนยิงกระจกเพื่อหาทางออกจนรอดมาได้ เหตุเกิดที่ฝายระบายน้ำ บริเวณบ้านเกาะรัง หมู่ 10 ต.หนองหว้า อ.เขาฉกรรจ์ จ.สระแก้ว ขณะที่ญาติติดใจการเสียชีวิต รวมทั้งเรื่องบาดแผลที่ศีรษะที่คล้ายรอยกระสุนปืน ตามที่เสนอข่าวไปแล้วนั้น
<div class="ads_position_wrapper">
<div id="div-custom-ad-7463181">
<div class="AV63c13487aca886cf78012f98">
<div id="aniBox">
<div id="aniplayer_AV63c13487aca886cf78012f98-1699480675350">
<div id="aniplayer_AV63c13487aca886cf78012f98-1699480675350Wrapper" class="avp-floating-container avp-p-wrapper avp-move-left-enter-done" tabindex="0">
<div class="avp-body">
<div class="avp-content">
<div id="aniplayer_AV63c13487aca886cf78012f98-1699480675350Container" class="avp-source" tabindex="-1">
<div class="avp-top">

ล่าสุดวันที่ 8 พ.ย.66 ที่ รพ.ตำรวจ พล.ต.ต.สุพิไชย ลิ่มศิวะวงศ์ ผบก.สถาบันนิติเวชวิทยา รพ.ตำรวจ เปิดเผยว่า แพทย์นิติเวชได้ผ่าชันสูตรศพ นายคมสัน เรียบร้อยแล้ว พบว่าบริเวณศีรษะที่สงสัยว่าถูกกระสุนปืนนั้น จากการชันสูตรบาดแผลดังกล่าวไม่ใช่บาดแผลที่เกิดจากกระสุนปืนแต่อย่างใด แต่เป็นแผลฉีกขาดขนาดใหญ่ ที่คาดว่าเกิดจาก

ของแข็งไม่มีคมกระแทก แต่ก็ไม่เป็นบาดแผลที่ทำให้เสียชีวิตได้ เนื่องจากกระโหลกศีรษะไม่มีรอยแตก นอกจากนี้ยังพบบาดแผลเล็กน้อยตามร่างกายอีกหลายจุด แต่เป็นบาดแผลเล็กๆ แพทย์ได้ลงความเห็นว่าเสียชีวิตจากภาวะขาดอากาศจากการจมน้ำ ร่วมกับบาดเจ็บที่ศีรษะ

จากการตรวจสอบพบโคลน สิ่งแปลกปลอมในน้ำ อยู่ในหลอดลมส่วนปลาย บ่งบอกได้ว่าขณะจมน้ำยังมีการหายใจอยู่ ส่วนจะเกิดจากการวางยาทำให้สลบ หรือทำให้หมดสติก่อนจมน้ำหรือไม่ยังตอบไม่ได้ ต้องรอผลการตรวจจากห้องปฎิบัติการ(ห้องแลป)อีกครั้งไม่เกิน 30 วัน

</div>
ขณะที่เมื่อช่วงเช้าที่ผ่านมา นายธนัชศักดิ์ สุรณัฐกุล พี่ชายของผู้เสียชีวิต ได้เปิดเผยหลังทราบผลการชันสูตรพลิกศพว่า สามารถเข้าใจได้โดยแพทย์ระบุว่าสาเหตุการเสียชีวิตเกิดจากการขาดอากาศหายใจเนื่องจากการจมน้ำ และมี

บาดแผลที่ศีรษะ ส่วนรายละเอียดผลทางห้องปฏิบัติการของนิติเวช อาจต้องใช้เวลาไม่เกิน 30 วัน จึงจะทราบข้อเท็จจริงทั้งหมด

ยอมรับว่า มีความกังวลเกี่ยวกับการเสียชีวิตของน้องชาย เนื่องจากเกิดข้อสงสัยในตัวปลัดที่เป็นเพื่อนร่วมงานรอด

ชีวิตในเหตุการณ์เดียวกัน ทั้งๆ ที่ผ่านไป 8-9 ชั่วโมง แต่เหตุใดถึงปล่อยให้น้องชายเสียชีวิต อีกทั้งในบริเวณใกล้ที่เกิดเหตุก็เป็นชุมชนสามารถที่จะขอความช่วยเหลือจากชาวบ้าน แต่กลับรอให้เวลาผ่านไปเนิ่นนานจึงมาขอความช่วยเหลือภายหลัง

แต่เมื่อผลชันสูตรออกมาเป็นเช่นนี้ ก็ยอมรับและจะไปบอกน้องชายว่าให้ไปสู่สุคติ ไม่ต้องเป็นห่วงกับเหตุการณ์ที่เกิดขึ้น ส่วนเพื่อนร่วมงานที่รอดชีวิตจากเหตุการณ์ ที่ผ่านมายังไม่มีการพูดคุย แต่หลังจากเสร็จงานศพจะไปสอบถาม

ปลัดคนดังกล่าวถึงข้อเท็จจริงที่เกิดขึ้น อยากรู้ความจริงว่าทำไมน้องชายตนถึงเสียชีวิต เพราะผลออกมาแบบนี้แล้ว ปลัดที่รอดชีวิตก็คงไม่ผิดแล้ว สำหรับศพน้องชาย ครอบครัวจะนำไปบำเพ็ญกุศลที่วัดบางนรา จ.นราธิวาส ต่อไป

</div>
&nbsp;

</div>
</div>
</div>
</div>
</div>
</div>
</div>
</div>