<strong>ตะลึง! เลขาฯ กพฐ. แจงผลสำรวจ พบครูมีภาระที่ไม่ใช่งานสอนกว่า 400 รายการ เร่งหาวิธีลด คืนเวลาสอนให้ครู คืนเวลาเรียนให้เด็ก</strong>

29 ม.ค. 67 – ว่าที่ ร.ต.ธนุ วงษ์จินดา เลขาธิการคณะกรรมการการศึกษาขั้นพื้นฐาน (กพฐ.) กล่าวว่า เมื่อเร็วๆ นี้ ได้ประชุมทำความเข้าใจกับผู้บริหารสถาน

ศึกษา ครู และบุคลากรทางการศึกษา ถึงประเด็นที่สังคมให้ความสนใจ กรณีคณะรัฐมนตรี (ครม.) มีมติยกเว้นการอยู่เวรของครูในสังกัดสำนักงานคณะ

กรรมการการศึกษาขั้นพื้นฐาน (สพฐ.) สำนักงานคณะกรรมการการอาชีวศึกษา (สอศ.) และหน่วยงานที่มีสถานศึกษา ในสังกัดกระทรวงศึกษาธิการ (ศธ.)

รวมถึง องค์กรปกครองส่วนท้องถิ่น (อปท.) ทั่วประเทศ ซึ่งเรื่องนี้สำคัญ และได้ทำหนังสือแจ้งสำนักงานเขตพื้นที่การศึกษา (สพท.) ทุกเขตเรียบร้อยแล้ว การยกเว้นครั้งนี้ จะช่วยลดภาระที่ไม่จำเป็นของครูลง ทำให้ครูมีเวลาจัดการเรียนการสอน และมีความปลอดภัยมากขึ้น

“เน้นย้ำเขตพื้นที่ฯ และผู้อำนวยการโรงเรียน ว่าเมื่อยกเว้นให้ครูไม่ต้องอยู่เวร สิ่งที่ดำเนินการ และช่วยกันคิด ว่าใครจะดูแลรักษาความปลอดภัยทรัพย์สินที่มีมูลค่ามากมายของโรงเรียน เมื่อเร็วๆ นี้ ศธ.ได้ทำ

หนังสือถือกระทรวงหมาดไทย (มท.) และสำนักงานตำรวจแห่งชาติ (ตร.) เพื่อขอความร่วมมือให้หน่วยงานต่างๆ บรูณาการร่วมกับหน่วยงานที่เกี่ยวข้อง และสร้างความสัมพันธ์กับชุมชน

เพื่อช่วยกันดูแลทรัพย์สิน ดูแลสถานที่ราชการ หรือบางที่มีความพร้อม อาจติดกล้องวงจรปิด หรือจ้าง รปภ.มาดูแลโรงเรียน อย่างไรก็ตาม การบริหารจัดการเรื่องดังกล่าว ขอให้บริหารจัดการตามความพร้อมของโรงเรียนด้วย” ว่าที่ ร.ต.ธนุ กล่าว

ว่าที่ ร.ต.ธนุ กล่าวต่อว่า ที่ผ่านมา สพฐ.พยายามลดภาระครูมาตลอด ที่ผ่านมารับรู้ปัญหาว่าครูในหลายพื้นที่มีเพียง 2-3 คน ทำให้ต้องปฏิบัติหน้าที่มาก ถือ

เป็นประเด็นปัญหาที่ สพฐ.นำมาออกแบบ และวางแผนแก้ไขมาโดยตลอด การที่ ครม.มีมติยกเลิกครูเวรนั้น ถือเป็นความสำเร็จที่ครูทุกคนได้รับ
<div class="ads_position_wrapper"></div>
“ทั้งนี้ พล.ต.อ.เพิ่มพูน ชิดชอบ รัฐมนตรีว่าการ ศธ.และนายสุรศักดิ์ พันธ์เจริญวรกุล รัฐมนตรีช่วยว่าการ ศธ.มองว่า ขณะนี้ภาระของครูมีจำนวนมาก และมากกว่าการจัดการเรียนการสอน ขณะเดียวกัน

สพฐ.คิดอีกหลายโครงการที่จะลดภาระครู เพื่อคืนเวลาสอนให้กับครู คืนเวลาเรียนให้กับนักเรียน จากการสำรวจพบว่าหลายเรื่องที่ไม่ใช่ภาระหลักของครู แต่ครูต้องทำมีกว่า 400 รายการ
<div class="ads_position_wrapper mb-4"></div>
ขณะนี้ สพฐ.กำลังออกแบบ และค่อยๆ ลดเรื่องเหล่านี้ลง โดยเฉพาะการประกวด การออกแบบ การแข่งขัน การจัดกิจกรรมต่างๆ ที่ต่อไปจะค่อยๆ ลดลง ซึ่งมั่นใจว่าอนาคตครูจะได้ทำหน้าที่ครูอย่างเต็มที่ นักเรียนจะได้อ่านออกเขียนได้ และคุณภาพการศึกษาของประเทศจะดีขึ้น” ว่าที่ ร.ต.ธนุ กล่าว

&nbsp;