<strong>“ก้าวไกล” เปิดตัว “นพ.เลอศักดิ์” ชิงเก้าอี้ นายก อบจ.ภูเก็ต “พิธา” อ้อนคนภูเก็ตเลือก ต่อจิ๊กซอว์ชิ้นสุดท้าย ผนึกกำลังท้องถิ่น-นิติบัญญัติทำงานไร้รอยต่อ</strong>

&nbsp;

วันที่ 24 ก.พ.2567 ที่สวนศรีภูวนาถ อ.เมือง จ.ภูเก็ต พรรคก้าวไกล จัดเวที “จิ๊กซอว์ชิ้นสุดท้ายที่จะเปลี่ยนชีวิตคนภูเก็ต” เปิดตัว <strong>นพ.เลอศักดิ์ ลีนะนิธิกุล</strong> เป็นว่าที่ผู้สมัครรับเลือกตั้งนายกองค์การบริหารส่วนจ.ภูเก็ต(อบจ.ภูเก็ต) ในนามพรรค โดยมี <strong>นายพิธา ลิ้มเจริญรัตน์</strong> สส.บัญชีรายชื่อ และประธานที่ปรึกษาหัวหน้าพรรคก้าวไกล พร้อมด้วย สส.ของพรรคก้าวไกลจ.ภูเก็ต ร่วมเวทีด้วย
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
นายพิธา กล่าวว่า การเลือกตั้งนายก อบจ.ครั้งต่อไปจะเกิดขึ้นในช่วงต้นปี 2568 ทุกจังหวัดทั่วประเทศ เป็นการเลือกตัวแทนมาทำหน้าที่ฝ่ายบริหารในพื้นที่ ซึ่งเป็นสิ่งที่สำคัญมาก เพราะนายก อบจ.มาจากการเลือกตั้งโดยตรงของประชาชน มีความใกล้ชิดและใช้ชีวิตอยู่กับประชาชนในพื้นที่

<a href="https://www.khaosod.co.th/wpapp/uploads/2024/02/S__67010587_0.jpg"><img class="aligncenter size-large wp-image-8111457" src="https://www.khaosod.co.th/wpapp/uploads/2024/02/S__67010587_0-696x464.jpg" alt="" width="696" height="464" /></a>

และหากได้รับความไว้วางใจจากประชาชนก็สามารถอยู่ได้ถึง 2 สมัย หรือ 8 ปี จึงสามารถแก้ไขปัญหาได้อย่างต่อเนื่อง ต่างจากผู้ว่าราชการจังหวัดที่มาจากการแต่งตั้ง และมีอายุราชการในจังหวัดนั้น ๆ โดยเฉลี่ยเพียงแค่ปีครึ่ง

นอกจากนี้ นายก อบจ. มีหน้าที่ดูแลจัดการบริการสาธารณะในพื้นที่ ซึ่งสำหรับ อบจ.ภูเก็ตได้รับงบประมาณปีละกว่า 1,200 ล้านบาท เป็นงบที่เกี่ยวข้องกับสุขภาพและสาธารณสุขเกือบครึ่ง ซึ่งตนกล่าวมาเช่นนี้แล้ว ก็มีเพียงนายแพทย์เลอศักดิ์ที่มีคุณสมบัติเพียบพร้อมที่จะสามารถดูแลงบประมาณเพื่อพี่น้องชาวภูเก็ตได้
<a href="https://www.khaosod.co.th/wpapp/uploads/2024/02/S__67010589_0.jpg"><img class="aligncenter size-large wp-image-8111458" src="https://www.khaosod.co.th/wpapp/uploads/2024/02/S__67010589_0-696x464.jpg" alt="" width="696" height="464" /></a>
<div class="ads_position_wrapper"></div>
เพราะที่ผ่านมานายแพทย์เลอศักดิ์พยายามหาวิธีแก้ไขปัญหาระบบสาธารณสุขและปัญหาอื่น ๆ ในจังหวัดภูเก็ตมาโดยตลอด มาถึงตอนนี้จึงพร้อมแล้วที่จะเข้าไปแก้ไขปัญหาจากต้นเหตุ ผ่านนโยบายการบริหาร

นายพิธา กล่าวว่า ตนอยากฝากให้ผู้สนับสนุนพรรคก้าวไกล ช่วยกลับมาเลือกตั้งนายก อบจ.ในช่วงต้นปี 2568 หากประชาชนออกมาใช้สิทธิเลือกผู้สมัครนายก อบจ.จากพรรคก้าวไกล เราจะได้รับชัยชนะอย่างแน่นอน
<a href="https://www.khaosod.co.th/wpapp/uploads/2024/02/S__67010585_0.jpg"><img class="aligncenter size-large wp-image-8111456" src="https://www.khaosod.co.th/wpapp/uploads/2024/02/S__67010585_0-696x464.jpg" alt="" width="696" height="464" /></a>
<div class="ads_position_wrapper mb-4"></div>
หากภารกิจต่อจิ๊กซอว์ชิ้นสุดท้ายครั้งนี้สำเร็จ จะทำให้การบริหารจังหวัดภูเก็ตเป็นไปอย่างไร้รอยต่อ เพราะเรามี สส.ทั้ง 3 เขตที่ทำงานสะท้อนปัญหาในฝ่ายนิติบัญญัติแล้ว หากมีนายก อบจ.ด้วยก็จะสามารถนำนโยบายและงบประมาณมาปฏิบัติจริงในจังหวัดได้

&nbsp;