&nbsp;

&nbsp;

เมื่อวันที่ 29 กุมภาพันธ์ ที่ธนาคารแห่งประเทศไทย (ธปท.) น.ส.วิภาวิน พรหมบุญ ผู้อำนวยการอาวุโส ฝ่ายกลยุทธ์สถาบันการเงิน ธปท. กล่าวว่า ตามที่ ธปท.เปิดรับฟังความเห็นต่อแนวนโยบายการเปิดกว้างให้ใช้ประโยชน์จากข้อมูลตามสิทธิของผู้ใช้บริการ (Open Banking Data for Consumer Empowerment) ช่วงวันที่ 30 พฤศจิกายน - 31 ธันวาคม 2566 โดยหลายภาคส่วนเห็นด้วยกับหลักการและเป้าหมายดังกล่าว

ธปท.ผลักดันกลไกเอื้อให้ผู้ใช้บริการสามารถใช้สิทธิส่งข้อมูล เพื่อนำไปใช้ประโยชน์และได้รับบริการดีขึ้น และผู้ให้บริการสามารถเข้าถึงข้อมูลและโครงสร้างพื้นฐานสำคัญได้อย่างประสิทธิภาพ ส่งเสริมการแข่งขัน พัฒนาบริการดีขึ้น เบื้องต้นคาดว่าจะเห็นการใช้งานหลักเกณฑ์ดังกล่าวในปี 2568 น.ส.วิภาวิน กล่าว

ทั้งนี้ ส่วนใหญ่เห็นด้วยกับทิศทางการผลักดันให้ผู้ใช้บริการใช้สิทธิส่งข้อมูลภาคสถาบันการเงินก่อน บางส่วนเห็นควรผลักดันผู้ใช้บริการใช้สิทธิส่งข้อมูลระหว่างภาคส่วนอื่นกับภาคสถาบันการเงินควบคู่กัน โดยเฉพาะภาคตลาดทุนและประกันภัย เพื่อนำข้อมูลผู้ใช้บริการเก็บอยู่หลายแหล่งไปใช้ประโยชน์ในการพัฒนาบริการ และนวัตกรรมทางการเงินตอบโจทย์ผู้ใช้บริการดีขึ้น

น.ส.วิภาวินกล่าวว่า สรุปสาระสำคัญได้ 3 ประเด็น ดังนี้ 1.ส่วนใหญ่เห็นว่ารูปแบบการนำข้อมูลไปใช้ประโยชน์ (ตัวอย่างบริการทางการเงินที่ใช้งานจริง) ที่จะได้ประโยชน์มากจากการที่ผู้ใช้บริการสามารถใช้สิทธิส่งข้อมูลระหว่างผู้ให้บริการได้ อาทิ

1.1 การสมัครและการพิจารณาสินเชื่อ ซึ่งข้อมูลพฤติกรรมและการชำระหนี้ของผู้ยื่นขอสินเชื่อจะเป็นประโยชน์มาก โดยเฉพาะข้อมูลแสดงถึงรายรับและรายจ่ายของผู้ใช้บริการ เช่น การเดินบัญชีเงินฝาก รายได้ประกอบการยื่นภาษี เงินสมทบประกันสังคม และการซื้อขายสินค้าผ่านแพลตฟอร์ม
<div><ins class="adsbygoogle" data-ad-layout="in-article" data-ad-format="fluid" data-ad-client="ca-pub-7091099260770259" data-ad-slot="6544401475" data-adsbygoogle-status="done" data-ad-status="unfilled">
<div id="aswift_3_host" tabindex="0" title="Advertisement" aria-label="Advertisement"><iframe id="aswift_3" src="https://googleads.g.doubleclick.net/pagead/ads?client=ca-pub-7091099260770259&amp;output=html&amp;h=443&amp;slotname=6544401475&amp;adk=2013089957&amp;adf=3173525229&amp;pi=t.ma~as.6544401475&amp;w=428&amp;lmt=1709341481&amp;rafmt=11&amp;format=428x443&amp;url=https%3A%2F%2Fwww.siamnews.com%2Fview-106932.html%3Ffbclid%3DIwAR0NfMMl2YdlZ7gtUd3xBAdj3PopK0c4SaVid--heWlDENmvQ7wLKfRWt28_aem_Afzi3ISPhYYkm1l3z1O_bnWwWPil3nv_vmsVwsuwDEt7eb-84IIv1U5OcRqYkjWWojg&amp;fwr=1&amp;wgl=1&amp;dt=1709341479990&amp;bpp=1&amp;bdt=1135&amp;idt=1103&amp;shv=r20240228&amp;mjsv=m202402290101&amp;ptt=9&amp;saldr=aa&amp;abxe=1&amp;prev_fmts=0x0%2C428x356%2C428x443&amp;nras=1&amp;correlator=5131434918330&amp;frm=20&amp;pv=1&amp;ga_vid=746561696.1709341481&amp;ga_sid=1709341481&amp;ga_hid=1521642550&amp;ga_fc=1&amp;rplot=4&amp;u_tz=420&amp;u_his=1&amp;u_h=926&amp;u_w=428&amp;u_ah=926&amp;u_aw=428&amp;u_cd=24&amp;u_sd=3&amp;adx=0&amp;ady=2043&amp;biw=428&amp;bih=737&amp;scr_x=0&amp;scr_y=0&amp;eid=44759875%2C44759926%2C44759842%2C42531706%2C44798934%2C95325752%2C95325976%2C31081530%2C95324161&amp;oid=2&amp;pvsid=3523861528830071&amp;tmod=1176573703&amp;uas=1&amp;nvt=1&amp;ref=http%3A%2F%2Fm.facebook.com%2F&amp;fc=1920&amp;brdim=0%2C0%2C0%2C0%2C428%2C0%2C428%2C737%2C428%2C737&amp;vis=1&amp;rsz=o%7C%7CoeEbr%7C&amp;abl=CS&amp;pfx=0&amp;fu=128&amp;bc=31&amp;bz=1&amp;ifi=4&amp;uci=a!4&amp;btvi=2&amp;fsb=1&amp;dtd=1104" name="aswift_3" width="428" height="0" frameborder="0" marginwidth="0" marginheight="0" scrolling="no" sandbox="allow-forms allow-popups allow-popups-to-escape-sandbox allow-same-origin allow-scripts allow-top-navigation-by-user-activation" data-google-container-id="a!4" data-load-complete="true" data-google-query-id="CPveqJ6x1IQDFdgstwAdTc0ERQ" data-mce-fragment="1"></iframe></div>
</ins></div>
นอกจากนี้ บางส่วนเห็นว่าข้อมูลบ่งบอกสถานะของบุคคลหรือบริษัท ซึ่งสามารถยืนยันความมีตัวตนที่แท้จริงที่มีอยู่กับหน่วยงานภาครัฐ เช่น ข้อมูลที่เกี่ยวกับการบังคับคดี การล้มละลาย การจดทะเบียนบริษัท และข้อมูลการถือครองสินทรัพย์ที่จับต้องได้ที่อยู่กับหน่วยงานภาครัฐ เช่น ที่ดิน รถยนต์ อาจนำมาใช้ประโยชน์ได้เช่นกัน

1.2 การรวมข้อมูลบัญชีทางการเงินไว้ที่เดียวเพื่อต่อยอดไปยังบริการอื่นที่จะพัฒนาให้เหมาะกับผู้ใช้บริการแต่ละกลุ่มดีขึ้น เช่น การวางแผนทางการเงินเป็นข้อมูลแสดงรายรับรายจ่าย คือ การเดินบัญชีเงินฝาก การใช้บัตรเครดิต การใช้ e-Money และข้อมูลการถือครองสินทรัพย์ทางการเงิน เช่น หลักทรัพย์ กรมธรรม์ประกัน

รวมถึงข้อมูลพฤติกรรม เช่น ประวัติการใช้น้ำ-ไฟฟ้า โทรศัพท์มือถือ ข้อมูลสถานะของบุคคล/บริษัท ข้อมูลการถือครองสินทรัพย์ที่จับต้องได้ และข้อมูลหนี้สิน เช่น บัญชีสินเชื่อ หากมีข้อมูลยอดหนี้สินของผู้ใช้บริการ จะทำให้มองภาพสถานะทางการเงินของผู้ใช้บริการครอบคลุมขึ้น

2.ต้องการทราบแนวทางดำเนินการชัดเจน โดยเฉพาะ 2.1 ขอบเขตของหลักเกณฑ์ที่จะออกบังคับใช้และการกำกับดูแลผู้ส่งและผู้รับข้อมูล และ 2.2 แนวทางการจัดทำมาตรฐานกลางและการมีส่วนร่วมของผู้ให้บริการและผู้ที่เกี่ยวข้องอื่นๆ ในการจัดทำมาตรฐานกลาง เช่น มาตรฐานหรือวิธีการทางเทคนิคในการเชื่อมต่อและรับส่งข้อมูลระหว่างผู้ให้บริการ

3.ขอให้คำนึงถึงมิติต่างๆ อย่างรอบด้าน ได้แก่ 3.1 ประโยชน์และต้นทุนของผู้ที่เกี่ยวข้องในการพัฒนากลไกดังกล่าว 3.2 การสร้างความเชื่อมั่นในกลไกรับส่งข้อมูล เช่น แนวทางการป้องกันและมีการบริหารจัดการและรักษาความปลอดภัยของข้อมูลที่รัดกุมตลอดวงจรชีวิตของข้อมูล และ 3.3 การส่งเสริมการใช้สิทธิส่งข้อมูลและการใช้บริการต่อยอดที่เกี่ยวข้อง เช่น การออกแบบให้ผู้ใช้บริการใช้งานได้ง่าย สะดวก ปลอดภัย และการส่งเสริมให้ผู้ใช้บริการทราบและเข้าใจสิทธิในการใช้ประโยชน์จากข้อมูลของตน

ทั้งนี้ ธปท. จะนำความเห็นและข้อเสนอแนะดังกล่าวมาใช้ประกอบการพิจารณาและหารือกับผู้ที่เกี่ยวข้อง โดยมีแผนจะสื่อสารแนวทางการดำเนินการที่ชัดเจนในเดือนเมษายน 2567 และจัดตั้งคณะกรรมการและคณะทำงาน ซึ่งจะประกอบด้วยผู้แทนจากภาคส่วนที่เกี่ยวข้อง อาทิ ผู้ให้บริการทางการเงิน ทั้งธนาคารพาณิชย์และที่ไม่ใช่ธนาคารพาณิชย์ (นอนแบงก์) หน่วยงานกำกับดูแลที่เกี่ยวข้อง และตัวแทนรายย่อย (เอสเอ็มอี) และผู้บริโภค เพื่อขับเคลื่อนหลักเกณฑ์ดังกล่าว ร่วมกันต่อไป

&nbsp;

&nbsp;