&nbsp;

&nbsp;

&nbsp;

&nbsp;

&nbsp;

<strong>เปิดใจหนุ่มขี่เวฟ จากสุรินทร์ไปจีน เผยค่าน้ำมันทั้งทริป ระยะทาง 2,500 ก.ม. เล่านาทีเหยียบหิมะ กลั้นน้ำตาไม่อยู่ ทำตามฝันสำเร็จ ลั่น “ถ้าใจถึง มันจะพาเราไป”</strong>

จากกรณีผู้ใช้เฟซบุ๊กชื่อ ป่าน แก้วปลั่ง โพสต์ภาพพร้อมข้อความ ระบุว่า “2,589 กม.จากสุรินทร์ นี่คือหิมะครั้งแรกของผมและเห่าดง จัดไปสักครั้งในชีวิต เวฟมันทำได้เชื่อดิ” โดยเจ้าของโพสต์เป็นชาว จ.สุรินทร์ ขี่จักรยานยนต์ ฮอนด้าเวฟ ที่เขาตั้งชื่อว่าเห่าดง จากสุรินทร์ไปถึงเมืองจีน เพื่อตามล่าความฝันขับรถบนหิมะ

เมื่อวันที่ 27 มี.ค.67 นายป่านศิระ แก้วปลั่ง เจ้าของคลิปเปิดเผยกับ ‘ข่าวสดออนไลน์’ ระบุว่า ทริปนี้เป็นการรวมตัวเฉพาะกิจ ของคนที่ชอบท่องเที่ยว ซึ่งคนในทริปบางคนเป็นอินฟลูเอนเซอร์สายท่องเที่ยวอยู่แล้ว โดยเมื่อประมาณ 4 เดือนที่แล้ว พี่บอล พาเที่ยว อินฟลูเอนเซอร์สายท่องเที่ยว มาชวนให้เอารถจักรยนต์ขนาดเล็กขี่ไปที่หิมะ โดยจุดเริ่มต้นของทริปนี้ของตนอยู่ที่สุรินทร์ เพื่อไปยังเมืองลี่เจียง ประเทศจีน เริ่มเดินทางตั้งแต่วันที่ 17 มี.ค.67 โดยมีเป้าหมายอยากจะขี่รถจักรยานยนต์ฮอนเวฟของตน ‘เห่าดง‘ ไปเหยียบหิมะสักครั้งในชีวิต ซึ่งทริปของตนมีผู้ร่วมเดินทาง ทั้งหมด 17 คัน ระยะทางรวม 2,589 กิโลเมตร ใช้เวลาเดินทาง 7 วัน และวันที่ 28 ม.ค.จะเริ่มเดินทางกลับ

<a href="https://www.khaosod.co.th/wpapp/uploads/2024/03/wave-15.jpg"><img class="aligncenter size-full wp-image-8159857" src="https://www.khaosod.co.th/wpapp/uploads/2024/03/wave-15.jpg" alt="" width="1477" height="831" /></a>

ตอนแรกตนและทุกคนในทริปสงสัยว่ารถเล็กแบบนี้จะขี่ข้ามประเทศไปได้จริงหรือไม่ แต่สามารถทำได้จริง ๆ และตลอดระยะเวลา 7-8 วัน ก็ยังไม่พบปัญหาที่เกิดขึ้นกับรถ จนทำให้ไม่สามารถเดินทางไปต่อได้ มีเพียงปัญหาเล็กน้อยเช่นยางรั่ว หรือ สตาร์ทเครื่องติดยาก ซึ่งเป็นปัญหาที่พบได้ในรถปีเก่าๆ

นายป่าน กล่าวต่อว่า รถจักรยานยนต์ขนาดเล็กแบบนี้ ไม่สามารถขึ้นทางด่วนได้ ต้องใช้ถนนตามชนบท จึงทำให้ได้เห็นวิวและบรรยากาศข้างทางที่เต็มไปด้วยหิมะ เมื่อเห็นแบบนั้นตนก็ใจชื้น คิดว่าตัวเองใกล้จะถึงเป้าหมาย และเมื่อไปเหยียบหิมะจริง ๆ ตนถึงกับน้ำตาไหล ไม่ได้สติ จนพูดไม่รู้เรื่อง
<div class="ads_position_wrapper"></div>
<a href="https://www.khaosod.co.th/wpapp/uploads/2024/03/wave-14.jpg"><img class="aligncenter size-full wp-image-8159856" src="https://www.khaosod.co.th/wpapp/uploads/2024/03/wave-14.jpg" alt="" width="800" height="450" /></a>

นายป่าน กล่าวต่อว่า ตลอดทริป ตนไม่เคยท้อ เพราะตลอดข้างทางตนได้เห็นอะไรที่ไม่เคยเห็นมาก่อน แต่อุปสรรคหลักของตนคือเรื่องของสภาพอากาศ เพราะอากาศแปรปรวนรุนแรงมาก ในหนึ่งวันอากาศสวิงมาก เดี๋ยวหนาว เดี๋ยวฝนตก ถ้าหากว่าเตรียมตัวมาไม่ดีก็อาจจะแย่ได้เหมือนกัน

นายป่าน กล่าวว่า สำหรับค่าน้ำมันนั้นไม่ค่อยต่างจากที่ไทยมาก อยู่ที่ลิตรละประมาณ 40 บาท รวมแล้วค่าน้ำมันจะอยู่ที่ประมาณ 5,000 บาททั้งรวมทริป ตนคิดว่าการเดินทางมาแบบนี้น่าจะแพงกว่าเหนื่อยกว่าการเดินทางมาด้วยเครื่องบิน แต่แบบนี้สนุกกว่า และคุ้มมาก ไม่รู้ว่าชีวิตตนจะมีโอกาสได้ทำแบบนี้อีกหรือไม่

<a href="https://www.khaosod.co.th/wpapp/uploads/2024/03/wave-12.jpg"><img class="aligncenter size-full wp-image-8159854" src="https://www.khaosod.co.th/wpapp/uploads/2024/03/wave-12.jpg" alt="" width="800" height="450" /></a>

นายป่าน กล่าวต่อว่า ตนมองว่าสำหรับทริปนี้ หากใครใจไม่ถึง อาจจะจอดกลางทาง หรืออาจจะวนกลับไปแล้ว แต่ถ้าเรามีใจ และตั้งใจจริงๆ ตนว่ายังไงใจมันก็พาเราไปถึง

อย่างไรก็ตามที่ตนลงโพสต์ไปนั้น ตั้งใจให้เพื่อนมาแซว แต่ตอนนี้มันไปไกลกว่าที่คิดเยอะมาก ตนต้องขอบคุณทุกคน

<a href="https://www.khaosod.co.th/wpapp/uploads/2024/03/wave-10.jpg"><img class="aligncenter size-full wp-image-8159853" src="https://www.khaosod.co.th/wpapp/uploads/2024/03/wave-10.jpg" alt="" width="800" height="450" /></a>

“อยากฝากถึงคนที่อยากจะไปเที่ยวไกลๆ บางคนคิดว่าจะต้องมีบิ๊กไบก์หรือรถยนต์ หรือต้องรอให้พร้อมก่อนแต่ถ้าเรามาลุยเลยมันก็มาได้ เตรียมตัวเรื่องสภาพอากาศให้ดีพวกตนมาให้ดูแล้วว่ามาได้จริงๆ ถ้าใจเราไป มันจะพาเราไป”

<a href="https://www.khaosod.co.th/wpapp/uploads/2024/03/wave-7.jpg"><img class="aligncenter size-full wp-image-8159852" src="https://www.khaosod.co.th/wpapp/uploads/2024/03/wave-7.jpg" alt="" width="800" height="450" /></a>

<a href="https://www.khaosod.co.th/wpapp/uploads/2024/03/wave-4.jpg"><img class="aligncenter size-full wp-image-8159851" src="https://www.khaosod.co.th/wpapp/uploads/2024/03/wave-4.jpg" alt="" width="800" height="450" /></a>
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/03/wave-3.jpg"><img class="aligncenter size-full wp-image-8159850" src="https://www.khaosod.co.th/wpapp/uploads/2024/03/wave-3.jpg" alt="" width="800" height="535" /></a>

&nbsp;

&nbsp;