&nbsp;

เหตุการณ์ดังกล่าวเกิดขึ้นเมื่อวันที่ 19 ก.พ. 2567 เมื่อศูนย์วิทยุตำรวจภูธรจังหวัดตราด ได้รับแจ้งมีเหตุทะเลาะวิวาท ภายในซอยเทศบาล 5 บริเวณหน้าร้านดวงดีนวดแผนโบราณ ต.บางพระ อ.เมือง จ.ตราด หลังรับแจ้งจึงประสานเจ้าหน้าที่ตำรวจจราจร-เจ้าหน้าที่ตำรวจชุดสายตรวจ สถานีตำรวจภูธรเมืองตราด รุดไปตรวจสอบ

<img class="img-responsive" src="https://sv168.siamnews.com/14/240220if85r.png" />

ที่เกิดเหตุพบหญิงสาว อายุประมาณ 50 ปี ทราบว่าเป็นเจ้าของรถยนต์เก๋ง โตโยต้า อัลดิส สีขาว ที่จอดขวางอยู่หน้าร้านนวด โดยมีเจ้าของร้านนวดเป็นชายอายุประมาณ 60 ปี ยืนทะเลาะกันเสียงดังลั่น เจ้าหน้าที่ตำรวจจึงเข้าไปพูดคุยพยายามไกล่เกลี่ย แต่หญิงก็ตะโกนเสียงดังจนชาวบ้านที่ผ่านไปมาต้องจอดรถดู
<div class="data_detail udsg__content visible-content">

ด้านเจ้าของร้านนวด เผยว่า หญิงสาวรายนี้มาจอดรถขวางหน้าร้านตนตั้งแต่เวลา 14.00 น. จนถึงเวลา 17.00 น. ตนพยายามบอกให้จอดตรงอื่น เนื่องจากจุดนี้อยู่หน้าร้านนวดของตนพอดี เกรงว่าลูกค้าที่เข้ามาใช้บริการในร้านจะไม่มีที่จอดรถ ซึ่งหญิงคนดังกล่าวอ้างว่าที่ตรงนี้เป็นของสาธารณะ สามารถจอดตรงไหนก็ได้ไม่ใช่หรือ ส่วนเจ้าหน้าที่ตำรวจที่พยายามไกล่เกลี่ยก็บอกว่าหากต้องการจอดนานควรจะแจ้งเจ้าของร้าน สุดท้ายหญิงคนดังกล่าวได้ขับรถยนต์ออกไป

<img class="img-responsive" src="https://sv168.siamnews.com/14/240220twfr5.png" />

จากนั้น ทางพนักงานของบริษัทเอฟดับบลิวดี ประกันชีวิต สาขาตราด ได้เดินมาพูดคุยกับเจ้าหน้าที่ตำรวจ และบอกว่าหญิงรายดังกล่าวเป็นลูกค้าของบริษัท และมาจอดทำธุระในบริษัท ซึ่งตนก็ยังเข้าใจว่าสามารถจอดได้ สุดท้ายเจ้าหน้าที่ตำรวจได้อธิบายตามหลักกฎหมายจนยอมแยกย้ายกันไป ทำให้ปัญหาดังกล่าวจบโดยดี ไม่เรื่องกันทีหลัง

</div>
<div></div>
<div></div>