&nbsp;

&nbsp;

&nbsp;

&nbsp;

&nbsp;

จากกรณีที่เพจเฟซบุ๊ก <a href="https://www.facebook.com/profile.php?id=100067436635938&amp;ref=embed_post">Social Hunter 2022</a> ได้โพสต์ภาพข้าวของในบ้านที่พังเสียหายและเด็กชายคนหนึ่งที่ถูกตำรวจจับกุม พร้อมระบุข้อความว่า เวรกรรม เด็กอายุแค่ 12 ปี อาละวาด พังข้าวของภายในบ้าน ซึ่งเด็กมีพฤติกรรม ดื่มน้ำกระท่อม เสพกัญชา และบุหรี่ไฟฟ้า เกิดเหตุที่ อ.บำเหน็จณรงค์ จ.ชัยภูมิ

<img class="img-responsive" src="https://sv168.siamnews.com/14/240320mcxkf.jpg" />

โดยเรื่องที่เกิดขึ้นสืบเนื่องจาก นายวุฒิชัย คูณจัตุรัส ผู้ใหญ่บ้านหนองแวง ได้รับแจ้งว่า มีเด็กชายอายุ 12 ปี เกิดอาการคลุ้มคลั่ง ทำลายข้าวของ นจนทรัพย์สินมีค่าภายในบ้านพังเสียหายจำนวนมาก จึงได้แจ้งเจ้าหน้าที่ตำรวจ สภ.บำเหน็จณรงค์ ช่วยระงับเหตุ เข้าควบคุมตัวเด็กชายวัย 12 ปี รายนี้ นำตัวส่งโรงพยาบาล เพื่อตรวจรักษาอาการป่วยทางจิตเวช และบำบัดอาการติดยาเสพติด

<img class="img-responsive" src="https://sv168.siamnews.com/14/240320eb0sr.png" />

&nbsp;

อย่างไรก็ตาม จากการตรวจสอบเบื้องต้น พบว่า เด็กมีอาการทางจิต และต้องกินยารักษาทางจิตเวชมาตลอดต่อเนื่องมานานนับปี แต่ช่วงหลัง เด็กไม่ยอมกินยา และไปยุ่งกับการเสพน้ำกระท่อม - กัญชา - บุหรี่ไฟฟ้า ซึ่งวันที่เกิดเหตุ เด็กมาขอเงินยาย 200 บาท เพื่อจะเอาไปซื้อน้ำกระท่อมมาดื่ม พอยายไม่ให้เงิน ก็เกิดคลุ้มคลั่ง ทำลายข้าวของในบ้านยาย

<img class="img-responsive" src="https://sv168.siamnews.com/14/240320mvjc1.jpg" />

ทั้งนี้ ทางโรงเรียนที่เด็กชายวัย 12 ปี เรียนหนังสืออยู่ ยืนยันว่า เด็กมีปัญหาด้านสภาพจิต ซึ่งที่ผ่านมา ทางโรงเรียนได้ดูแลอย่างใกล้ชิด ที่ผ่านมา เด็กไม่เคยเกิดอาการคลุ้มคลั่ง เพิ่งจะมาเกิดเหตุครั้งนี้ เป็นครั้งแรก

<img class="img-responsive" src="https://sv168.siamnews.com/14/240320ak2v8.png" />

&nbsp;