&nbsp;

<strong>ป้า’อสม.’ เผยที่มาความปัง ถูกหวย 30 ล้าน จุดประทัดแก้บนทันทีหมื่นนัด เพื่อนบ้านยินดีเพียบ เล่าเป็นเลขที่ซื้อตามทุกงวด</strong>

หลังจากสำนักงานสลากกินแบ่งรัฐบาล ออกรางวัลงวดวันที่ 1 มี.ค.67 โดยรางวัลที่ 1 ออกหมายเลข 253603 รางวัลเลขหน้า 3 ตัว 2 รางวัล ออก 975 , 900 รางวัลเลขท้าย 3 ตัว 2 รางวัล ออก 382 , 703 รางวัลเลขท้าย 2 ตัว 1 รางวัล ออกหมายเลข 79

ภายหลังจากออกรางวัลมีทั้งผู้ที่สมหวังและผิดหวัง จากการออกรางวัลในงวดนี้ โดยงวดนี้มีผู้ถูกรางวัลใหญ่กลายเป็นเศรษฐีใหม่อีกแล้ว

เมื่อโลกออนไลน์แชร์ภาพผู้โชคดี ชาวจ.ตรัง โชว์ลอตเตอรี่รางวัลที่ 1 จำนวน 5 ใบ เป็นเงิน 30 ล้าน ซึ่งภาพดังกล่าวได้กระจายผ่านสื่อโซเซียลไปอย่างรวดเร็ว จนมีคนเข้ามาแสดงความยินดีกันเป็นจำนวนมากนั้น

ล่าสุดผู้สื่อข่าวเดินทางไปพบผู้โชคดีคนดังกล่าว ทราบชื่อคือ น้าอี๊ด อายุ 60 ปี ชาวต.ห้วยยอด อ.ห้วยยอด จ.ตรัง มีอาชีพแม่บ้าน และยังเป็นอาสาสมัครสาธารณสุขประจำหมู่บ้าน (อสม.) ด้วย

โดยน้าอี๊ด พร้อมด้วยลูกสาว ถือลอตเตอรี่ที่ถูกรางวัลที่ 1 จำนวน 5 ใบ ให้ผู้สื่อข่าวดู และบอกกับผู้สื่อข่าวว่า ตนเองและครอบครัวได้เดินทางไปแจ้งความลงบันทึกประจำวันที่ สภ.ห้วยยอดแล้ว
<div class="ads_position_wrapper"></div>
น้าอี๊ด บอกว่า เลขที่ซื้อ เป็นเลขป้ายทะเบียนรถยนต์คันเก่า ซึ่งจะซื้อเป็นประจำทุกงวด จะเน้นเลขท้ายสามตัวคือ 603 มาคราวนี้ก็ถูกทีเดียว 5 ใบ รางวัลที่ 1 เลย และดีใจมาก หลังจากรู้ว่าถูกหวย ก็จุดประทัดแก้บนที่หน้าบ้าน 10,000 นัด

หลังจากนี้จะนำเงินส่วนหนึ่งไปทำบุญ และลอตเตอรี่นี้ซื้อมาจากแม่ค้าเจ้าประจำที่อยู่ในหมู่บ้านเดียวกัน หลังทราบข่าวดีก็มีเพื่อนบ้านต่างแวะเวียนมาแสดงความยินดีกับน้าอี๊ด เศรษฐินีคนใหม่ชาวอำเภอห้วยยอด กันเป็นจำนวนมาก

<a href="https://www.khaosod.co.th/wpapp/uploads/2024/03/lotto-5.jpg"><img class="aligncenter size-full wp-image-8120090" src="https://www.khaosod.co.th/wpapp/uploads/2024/03/lotto-5.jpg" alt="" width="720" height="540" /></a>

ด้าน น.ส.ขนิษฐา หรือน้องจ๊ะ แม่ค้าลอตเตอรี่ บอกว่า ตนเองเป็นชาวกาญจนบุรี มาอยู่ที่ตรังนานแล้ว โดยยึดอาชีพเป็นแม่ค้าขายลอตเตอรี่ โดยขายประจำอยู่ที่ตลาดควนหนังขำ และตนเองอยู่หมู่บ้านเดียวกับคนที่ถูกรางวัล น้าอี๊ดจะบอกให้ตนเองเก็บเลข 603 ไว้ทุกงวด มางวดนี้เมื่อทราบว่า น้าอี๊ดถูกลอตเตอรี่รางวัลที่ 1 ก็รีบวิ่งไปบอกที่บ้าน ซึ่งอยู่ไม่ไกลกัน และตนเองก็รู้สึกดีใจตื่นเต้นมาก จนน้ำตาไหลแทนลูกค้าด้วย
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/lottery/news_8119978" target="_blank" rel="noopener">ได้รวยชาตินี้ รางวัลที่ 1 โดนชุดใหญ่ แตก 30 ล้าน ได้เฮลั่นกันทั้งบ้าน</a></li>
</ul>
&nbsp;