&nbsp;

&nbsp;

&nbsp;

&nbsp;

&nbsp;

&nbsp;

<em><strong>ประชาชนขอบคุณ ตำรวจพกหนังสติ๊กเป็นอาวุธ ชื่นชมมาถูกทาง กำราบลิงเกเร ที่ลพบุรี ผู้กำกับสั่งยุทโธปกรณ์เพิ่ม</strong></em>

วันที่ 30 มี.ค. 67 ผู้สื่อข่าวรายงานว่า หลังจากที่ พล.ต.ต.อภิรักษ์ เวชกาญจนา ผบก.ภ.จว.ลพบุรี สั่งการให้ พ.ต.อ.ทัชวัฒน์ สนยโยธา ผกก.สภ.ท่าหิน จัดตั้งหน่วยเฉพาะกิจ “หน่วยต่อต้านลิงเกเร อันธพาล” และให้ดำเนินการโดยทันที

&nbsp;

&nbsp;

โดยอนุมัติเงินเพิ่มยุทโธปกรณ์กับตำรวจสายตรวจ ตำรวจจราจร รวมถึงนายตำรวจที่ออกปฏิบัติหน้าที่ทุกนายในพื้นที่รอบเมืองลพบุรี ซึ่งเป็นหนังสติ๊ก อาวุธพื้นบ้านที่ต้องพกติดตัวตลอดเวลา (ไม่อนุญาตให้ใช้กระสุนจริงหรือกระสุนซ้อม)

<a href="https://www.khaosod.co.th/wpapp/uploads/2024/03/slingshot-2.jpg"><img class="aligncenter size-full wp-image-8164531" src="https://www.khaosod.co.th/wpapp/uploads/2024/03/slingshot-2.jpg" alt="" width="800" height="450" /></a>

โดยตำรวจสายตรวจหลังจากภารกิจดูแลความสงบเรียบร้อย ตำรวจจราจรหลังจากดูแลกวดขันวินัยจราจรในพื้นที่แล้ว ตำรวจชุดเฉพาะกิจ “หน่วยต่อต้านลิง” ในเวรผลัดนี้ จะต้องออกปฏิบัติหน้าที่เพิ่ม คือต้องขับรถตรวจพื้นที่บริเวณกลุ่มลิงตลาดสด ลิงตึก ลิงซอกตึก ลิงบ้านร้าง ลิงถนนราชดำเนิน ลิงตลาดมโนราห์ และลิงสวนราชานุสรณ์ ตำรวจที่ออกปฏิบัติหน้าที่ต้องมีไหวพริบ ต้องหูไว ตาไว อย่าให้ลิงแย่งสิ่งของทำร้ายประชาชน และสอดส่องดูแลอย่าให้ลิงทำลายทรัพย์สินชาวบ้าน

&nbsp;

<a href="https://www.khaosod.co.th/wpapp/uploads/2024/03/slingshot-8.jpg"><img class="aligncenter size-full wp-image-8164535" src="https://www.khaosod.co.th/wpapp/uploads/2024/03/slingshot-8.jpg" alt="" width="800" height="450" /></a>
<div class="ads_position_wrapper"></div>
ซึ่งตั้งแต่เริ่มปฏิบัติในวันที่ 27 มี.ค. 2567 วันดีเดย์ที่ผ่านมา หน่วยต่อต้านลิง สภ.ท่าหินได้รับคำชมเชย คำขอบคุณจากพี่น้องประชาชนคนลพบุรี ที่อย่างน้อยก็อุ่นใจระดับหนึ่งที่ไม่ต้องคอยระมัดระวัง ระแวงลิงเกเร อันธพาล แย่งสิ่งของทั้งนี้ประชาชนก็ไม่ควรชะล่าใจ เพราะว่าลิงลพบุรี รู้ไว ฉลาดอาจพลาดสายตาตำรวจได้

<a href="https://www.khaosod.co.th/wpapp/uploads/2024/03/slingshot-6.jpg"><img class="aligncenter size-full wp-image-8164534" src="https://www.khaosod.co.th/wpapp/uploads/2024/03/slingshot-6.jpg" alt="" width="800" height="450" /></a>

ด้าน พ.ต.อ.ทัชวัฒน์ สายโยธา ผกก.สภ.ท่าหิน เผยว่า มีประชาชนคนเมืองลพบุรีชมเชย ขอบคุณว่าหน่วยต่อต้านลิง นี้มาถูกทางแล้ว เห็นท่าทีของลิงที่ตื่นตกใจกลัวหนังสติ๊ก หรืออย่างน้อยเห็นตำรวจสายตรวจ จราจร ขับรถผ่านมันก็คงเกรงกลัวคล้ายกับคนที่กระทำความผิดมา

&nbsp;

<a href="https://www.khaosod.co.th/wpapp/uploads/2024/03/slingshot-5.jpg"><img class="aligncenter size-full wp-image-8164533" src="https://www.khaosod.co.th/wpapp/uploads/2024/03/slingshot-5.jpg" alt="" width="800" height="450" /></a>

โดยผลดังกล่าว ผกก.สภ.ท่าหิน จึงมีมาตรการให้ข้าราชการตำรวจ สภ.ท่าหิน ที่ออกปฏิบัติหน้าที่ทุกนายต้องปฏิบัติกับพี่น้องประชาชนด้วยความสุภาพ และต้องมีหนังสติ๊กอาวุธเสริม ที่ใช้สำหรับป้องกันภัยคุกคามจากลิงเกเร อันพาล

<a href="https://www.khaosod.co.th/wpapp/uploads/2024/03/slingshot-1.jpg"><img class="aligncenter size-full wp-image-8164530" src="https://www.khaosod.co.th/wpapp/uploads/2024/03/slingshot-1.jpg" alt="" width="800" height="450" /></a>

โดยต้องพก หนังสติ๊ก ไว้คู่กายให้เห็นเด่นชัดทุกนาย หรือต้องสั่งซองใส่หนังสติ๊ก ก็ให้หัวหน้าชุดดำเนินการจัดหาเพื่อความเป็นระเบียบเรียบร้อยในการพกพา ซึ่งวิธีใช้ในการปฏิบัติต่อลิง โดยการง้างยืดยิงขู่ โดยห้ามมีกระสุนจริง หรือกระสุนใด ๆ เด็ดขาด

<a href="https://www.khaosod.co.th/wpapp/uploads/2024/03/slingshot-4.jpg"><img class="aligncenter size-full wp-image-8164532" src="https://www.khaosod.co.th/wpapp/uploads/2024/03/slingshot-4.jpg" alt="" width="800" height="450" /></a>

หากมีเหตุการณ์สำคัญ รุนแรงถึงขั้นทำร้ายประชาชนก็จะขออนุมัติอาวุธชนิดอื่น ๆ ให้ลิงหัวโจก จ่าฝูงเกรงกลัวกับผู้บังคับบัญชาต่อไป ทั้งนี้เพื่อเป็นการป้องกันและปรามอันตรายที่เกิดจากลิง สร้างความปลอดภัยให้กับประชาชน นักท่องเที่ยวที่มาเมืองลพบุรีได้อย่างประทับใจปลอดภัยจากลิง ขอให้เจ้าหน้าที่ปฏิบัติจงภูมิใจกับภารกิจนี้ ซึ่งถือได้ว่าเป็นภารกิจเดียวของสำนักงานตำรวจแห่งชาติ
<div class="ads_position_wrapper mb-4"></div>
<ul>
 	<li>อ่าน<a href="https://www.khaosod.co.th/around-thailand/news_8160100" target="_blank" rel="noopener"> “ไอ้ด้วน”ยังรอด! ยุติจับแล้วลิงลพบุรีเจอฉลาดเกิ๊น เป้า 50 ได้แค่ 23 วางแผนลุยใหม่เดือนหน้า</a></li>
 	<li>อ่าน <a href="https://www.khaosod.co.th/around-thailand/news_8153849" target="_blank" rel="noopener">อีกแล้ว ลิงลพบุรี โดดแย่งของ จยย.พุ่งชนกันเจ็บ3 พบเป็นจุดเดิมถีบสาวล้มเข่าหลุด</a></li>
 	<li>อ่าน <a href="https://www.khaosod.co.th/around-thailand/news_8159231" target="_blank" rel="noopener">หน่วยต่อต้านลิง ผู้การเมืองลพบุรี สั่งตั้งชุดเฉพาะกิจ จัดการลิงเกเร พกหนังสติ๊กเป็นอาวุธ</a></li>
</ul>
&nbsp;

&nbsp;