<p>จากอุบัติเหตุ ที่ จ.บุรีรัมย์ รถกระบะฟอร์ด แบบสี่ประตู สีดำ พลิกคว่ำ ทะเบียน งท 7247 นครราชสีมา มีผู้บาดเจ็บอยู่ในรถ 3 คน เป็นชาย 1 คน หญิง 2 คน ในจำนวนนี้มีหญิงสาวได้รับบาดเจ็บสาหัส 1 คน กู้ภัยเร่งนำตัวส่งโรงพยาบาลเฉลิมพระเกียรติ เพราะชีพจรต่ำ หัวใจหยุดเต้น และมีบาดแผลฉกรรจ์ที่บริเวณศีรษะ ก่อนจะเสียชีวิต ทราบต่อมาผู้เสียชีวิตรายนี้ คือ น.ส.นภาพร ปะเจริญ อายุ 18 ปี หรือ แอน นภาพร นักร้องสาวแนวหมอลำ</p> <p><img style=display:block decoding="async"  src="https://sv168.siamnews.com/11/2308310plfq.png" /></p>   <p>นางสมร บุญขาว อายุ 68 ปี ยายผู้เสียชีวิต เผยว่า น้องแอนเป็นคนขยัน รับจ้างร้องเพลงตามงานรถแห่ และงานต่างๆ น้องมีนิสัยร่าเริง ชอบช่วยงานครอบครัว เวลาคนในครอบครัวไม่สบายน้องจะดูแล น้องเป็นคนกตัญญู ไม่เคยมีปัญหา ตนทราบข่าวเมื่อเช้าประมาณ 08.00 น. มีคนมาบอกว่าหลานสาวไปร้องเพลงหมอลำที่จังหวัดบุรีรัมย์ และเตรียมตัวจะเดินทางไปที่โคราช แต่มาประสบอุบัติเหตุเสียชีวิตก่อน ตอนที่ทราบข่าวถึงกับรับไม่ได้ ไม่คิดว่าจะเป็นความจริง สำหรับ น.ส.นภาพร ปะเจริญ และ น.ส.สุดารัตน์ ปะเจริญ สองพี่น้อง</p> <p><img style=display:block decoding="async"  src="https://sv168.siamnews.com/11/230831t6xs4.jpg" /></p> <p><img style=display:block decoding="async"  src="https://sv168.siamnews.com/11/230831jed5s.jpg" />  </p>   <p><img style=display:block decoding="async"  src="https://sv168.siamnews.com/11/2308314enl9.jpg" /></p> <p>เป็นนักร้องแนวหมอลำรับงานร้องเพลงในผับหลายแห่งใน จ.บุรีรัมย์ สุรินทร์ นครราชสีมา ล่าสุด วงดนตรีหมอลำ ประถมบันเทิงศิลป์ ได้รับเข้าเป็นนักร้อง และเพิ่งเปิดตัวสองพี่น้อง เอม-แอน พรประถม เป็นนักร้องประจำวง แต่ แอน นภาพร คนน้องได้ประสบอุบัติเหตุเสียชีวิตด้วยวัยเพียง 18 ปี</p>   				 Post Views: 9