&nbsp;

&nbsp;

&nbsp;

&nbsp;

&nbsp;

&nbsp;

ฟ้าผ่า วอยซ์ทีวี ประกาศปิดกิจการ 31 พ.ค.นี้ ในทุกแพลตฟอร์มต่างๆ ในโซเชียลีเดีย เลิกจ้างพนักงาน 100 กว่าชีวิต ปิดตำนาน 15 ปี

เมื่อวันที่ 26 เม.ย.67 ผู้สื่อข่าวรายงานว่า เกิดเหตุสั่นสะทือนในวงการสื่ออีกครั้ง เมื่อ Voice TV สถานีข่าวชื่อดังที่ออกอากาศทางออนไลน์ และแพลตฟอร์มต่างๆ ในโซเชียลีเดีย ตัดสินใจเตรียมปิดกิจการ

&nbsp;

โดย Voice TV เตรียมเลิกจ้างพนักงานฝ่ายต่างๆ 100 กว่าชีวิต โดยเป็นการประกาศปิด Voice TV อย่างกะทันหัน โดยทีมผู้บริหารจะมีความชัดเจน และจะออกแถลงการณ์แจ้งพนักงานอีกครั้ง

ซึ่ง Voice TV จะออกอากาศและเผยแพร่รายการวันสุดท้ายในวันที่ 31 พ.ค.2567 โดยจะเป็นการปิดกิจการในการออกอากาศทุกแพลตฟอร์ม

สำหรับประวัติของบริษัท วอยซ์ ทีวี จำกัด จดทะเบียนจัดตั้งขึ้นเมื่อวันที่ 9 ต.ค.2546 ในนามบริษัท ฮาวคัม เอ็นเตอร์เทนเมนต์ จำกัด ด้วยทุน 300 ล้านบาท ประกอบธุรกิจผลิตรายการโทรทัศน์ เพื่อนำออกอากาศเป็นการทั่วไป

&nbsp;

ต่อมามีการเปลี่ยนชื่อครั้งแรกเมื่อวันที่ 1 ธ.ค.2551 เป็นบริษัท วอยซ์สเตชัน จำกัด และเปลี่ยนครั้งที่สอง เมื่อวันที่ 19 มิ.ย.2552 เป็นชื่อในปัจจุบัน

ต่อมาได้เข้าร่วมประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าว เหตุการณ์ปัจจุบัน และสาระ ได้ช่องหมายเลข 21 และเริ่มทดลองออกอากาศเมื่อวันที่ 1 ม.ค.2557

ต่อมาคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือกสทช. ลงมติอนุมัติการคืนใบอนุญาตวอยซ์ทีวี ของบริษัท วอยซ์ ทีวี จำกัด และให้ยุติการออกอากาศเฉพาะทีวีดิจิทัลช่อง 21 ในวันที่ 1 ก.ย.2562

จากนั้นวอยซ์ทีวีจึงแพร่ภาพออกอากาศบนดาวเทียมในหลายๆ ช่องทางของทีวีดาวเทียม และสื่อออนไลน์อย่างต่อเนื่อง โดยเช่าสัญญาณช่อง V2H2 ในระบบโทรทัศน์ผ่านดาวเทียมช่อง 51 ของเอ็มวีทีวี ในการออกอากาศ

สำหรับรายการดังของ Voice TV ประกอบด้วย Wake Up Thailand , Talking Thailand , Divas Cafe เป็นต้น

&nbsp;

&nbsp;

&nbsp;

&nbsp;

&nbsp;

&nbsp;