นักศึกษาสาววัย 15 บ้านฐานะยากจนแต่อยากเรียน ลุยทำงานพาร์ทไทม์หลังเลิกเรียน หวังเก็บเงินส่งตัวเอง สุดท้ายทำไปได้ 18 วันร่างกายสู้ไม่ไหวแจ้งลาออก โดนร้านชาบูดังไม่จ่าย ระบุ ทำไม่ครบเดือน

วันที่ 21 ก.พ.2567 ที่สำนักงานสวัสดิการและคุ้มครองแรงงาน จ.ประจวบคีรีขันธ์ น.ส.น้ำขิง อายุ 15 ปี นักศึกษาปวช.ปี 1 เข้าร้องขอความเป็นธรรมหลังไปทำงานที่ร้านอาหารชาบูชื่อดังในเขตเทศบาลเมืองประจวบคีรีขันธ์ แล้วไม่ได้รับเงินค่าแรง โดยทางร้านให้เหตุผลทำงานไม่ครบเดือนและไม่แจ้งลาออกก่อนล่วงหน้า 15 วัน

น้องน้ำขิง ระบุ ฐานะทางบ้านยากจนแต่ด้วยความอยากเรียนซึ่งปัจจุบันเรียนอยู่ชั้นปวช.1 จึงไปทำงานหลังเลิกเรียนชั่วโมงละ 30 บาท วันละ 4 ชั่วโมงที่ร้านอาหารชาบู วันไหนเป็นวันหยุดช่วงเช้าก็จะไปทำงานที่ร้านขายโจ๊กก่อน จากนั้นช่วงบ่ายถึงจะไปทำงานที่ร้านชาบู เพื่อเก็บเงินส่งตัวเองให้ได้เรียนสูงๆแบ่งเบาภาระผู้ปกครอง แต่เมื่อทำงานไปได้ 18 วันรู้สึกว่าร่างกายสู้ไม่ไหวจึงขอลาออก และได้บอกล่วงหน้ากับร้านก่อนออกจากงาน 4 วัน

<a href="https://www.khaosod.co.th/wpapp/uploads/2024/02/%E0%B8%99%E0%B8%A8.1.jpg"><img class="aligncenter size-large wp-image-8106764" src="https://www.khaosod.co.th/wpapp/uploads/2024/02/%E0%B8%99%E0%B8%A8.1-696x392.jpg" alt="ปวช." width="696" height="392" /></a>

“เมื่อครบกำหนดจ่ายเงินของพนักงาน จึงไปขอรับเงินค่าแรงที่ทำไปปรากฏว่าทางร้านแจ้งว่าผิดเงื่อนไขไม่แจ้งลาออกก่อนล่วงหน้า 15 วัน และมีพนักงานในร้านบอกด้วยว่า ถ้าทำงานไม่ครบเดือนก็จะไม่ได้รับเงินเช่นกัน เรามองว่าทำงานเหนื่อยกี่วันก็ต้องได้ค่าแรงตามกฎหมาย จึงมาร้องสำนักงานสวัสดิการให้เข้าช่วยเหลือ”

ด้านนายกฤตผล แก่นนาคำ สวัสดิการและคุ้มครองแรงงานจังหวัดประจวบคีรีขันธ์ เปิดเผยว่า นโยบายของภาครัฐสนับสนุนส่งเสริมให้นักเรียนมีการหารายได้ระหว่างเรียนเพื่อบรรเทาภาระผู้ปกครองอยู่แล้ว ซึ่งการทำงานของแรงงานไม่ว่าจะเป็นแรงงานทั่วไปหรือแรงงาน part time จะทำงานกี่วันก็แล้วแต่จะต้องได้รับค่าแรงตามที่กฎหมายกำหนด
<div class="ads_position_wrapper"></div>
<a href="https://www.khaosod.co.th/wpapp/uploads/2024/02/2_5pAbs4g.jpg"><img class="aligncenter size-large wp-image-8106763" src="https://www.khaosod.co.th/wpapp/uploads/2024/02/2_5pAbs4g-696x392.jpg" alt="สู้ชีวิต" width="696" height="392" /></a>

โดยจะได้ไปติดตามสอบถามจากเจ้าของสถานประกอบการถึงรายละเอียดเช่นกัน เพื่อให้เกิดความเป็นธรรมกับทั้งสองฝ่าย และจะได้ดำเนินการให้เป็นไปตามกรอบของกฎหมายต่อไป
<div class="ads_position_wrapper mb-4"></div>
<div></div>