&nbsp;

&nbsp;

&nbsp;

&nbsp;

&nbsp;

เมื่อช่วงค่ำของ วันที่ 12 มีนาคม 2567 เกิดอุบัติเหตุ รถเก๋งโตโยต้า คัมรี สีขาว 8 กค 4383 กทม. เสียหลักพุ่งตกข้างทางไปชนเสาไฟฟ้าแรงสูง ทำรถเก๋งเกือบขาดสองท่อน เหตุเกิดใกล้วัดโคกม่วง ถนนภาชี หินกอง อำเภอภาชี จังหวัดพระนครอยุธยา ขามุ่งหน้าหินกอง สภาพที่เกิดเหตุมีฝนตกลงมา

<img class="img-responsive" src="https://sv168.siamnews.com/14/240313b9zpq.jpg" />

เจ้าหน้าที่มูลนิธิพุทไธศวรรย์ รับแจ้งเหตุเข้าไปช่วยเหลือทันที ไปพบคนขับเป็นชายเสียชีวิตติดคาพวงมาลัย ขณะเข้าช่วยหลือได้ยินเสียงเด็กชายร้องดังออกมาขอความช่วยเหลือ ทุกคนต่างมองไปตามเสียงรีบช่วยช่วยหนูน้อยกันอย่างโกลาหล และในที่สุดก็สามารถช่วยออกมาได้ ในซากรถพบว่ามีหญิงติดคาซากรถอีก 1 คน ทราบว่าเป็นแม่ของหนูน้อยได้รับบาดเจ็บสาหัสช่วยกันนำส่ง รพ.ภาชี

<img class="img-responsive" src="https://sv168.siamnews.com/14/240313y0pzb.jpg" />

โดยเพื่อนบ้านบอกก่อนจะเกิดเหตุ ได้พากันไปซื้อรถเก๋งโตโยต้า คัมรี มือสองคันเกิดเหตุที่จังหวัดอ่างทอง ซึ่งเขาได้ขับรถพาไปซื้อ ขากลับขับมาคนเดียว ส่วนสามพ่อแม่ลูกนั่งรถเก๋งที่ซื้อมาใหม่ขับกลับจะถึงบ้านนครนายก แต่ต้องมาประสบอุบัติเหตุเสียชีวิตอย่างไม่น่าเชื่อ ทั้งที่เพิ่งจะซื้อรถได้ไม่กี่ชั่วโมงมาขับแล้วต้องมาเสียชีวิตอย่างน่าสงสาร

<img class="img-responsive" src="https://sv168.siamnews.com/14/240313gqn58.jpg" />

อย่างไรก็ตาม เจ้าหน้าที่ตำรวจตรวจสอบที่เกิดเหตุทราบว่า ผู้เสียชีวิตเป็นพ่อของหนูน้อยวัย 6 ขวบ ทราบชื่อนายนครินทร์ อายุ 27 ปี มีบ้านอยู่ที่ ตำบลศรีจุฬา อำเมืองนครนายก จังหวัดนครนายก ส่วนภรรยายังได้รับบาดเจ็บสาหัสอยู่ที่ รพ.ภาชี ส่วนลูกชายวัย 6 ขวบปลอดภัยแล้ว

<img class="img-responsive" src="https://sv168.siamnews.com/14/240313nugwy.jpg" />

ขอบคุณภาพจาก เฟซบุ๊ก <a href="https://www.facebook.com/khaoayothaya">ข่าวอโยธยา</a>

เรียบเรียง siamnews

&nbsp;