&nbsp;

&nbsp;

&nbsp;

&nbsp;

&nbsp;

&nbsp;

ซิ่งกระบะออลนิว กลับจากเที่ยงสงกรานต์ หลุดโค้ง ชนเสาลายทาง ก่อนพุ่งชนบ้านคน ทับรถกระบะบรรทุกเครื่องเสียงพังยับ คนขับบาดเจ็บเพียงเล็กน้อย

วันที่ 15 เม.ย.67 ผู้สื่อข่าวรายงานว่า เพจ Sakaeo Reality เรื่องจริง เมืองสระแก้ว นำคลิปภาพจากกล้องวงจรปิดอุบัติเหตุสุดระทึก ขณะรถยนต์กระบะล้อแต่งซิ่ง ขับมาด้วยความเร็วสูง หลุดโค้งเหิน ชนเสาลายทางและชนบ้านชาวบ้านพลิกคว่ำซ้อนทับรถอีกคัน พังเสียหายยับเยิน

&nbsp;

เหตุเกิดใกล้ด้านหน้า อบต.โคกปี่ฆ้อง ม.7 ต.โคกปี่ฆ้อง อ.เมืองสระแก้ว จ.สระแก้ว เมื่อกลางดึกวันที่ 14 เม.ย.2567 ที่ผ่านมา ซึ่งคนขับรถกระบะคันดังกล่าวบาดเจ็บเพียงเล็กน้อย

&nbsp;

ส่วนบ้านหลังที่ได้รับความเสียหาย ยายเวียน เจ้าของบ้าน เล่าให้ฟังว่า เหตุเกิดเมื่อช่วงประมาณตี 2 เศษ ทำให้รถกระบะ นิสสัน สีแดง ซึ่งจอดอยู่ข้างบ้าน ใช้สำหรับบรรทุกเครื่องเสียงไปตามงานต่าง ๆ ได้รับความเสียหาย โชคดีที่เอาอุปกรณ์ต่างๆลงไว้ก่อน

&nbsp;

ส่วนรถกระบะที่ทับ ยี่ห้อ อีซูซุ 4 ประตู สีดำ ทะเบียนสระแก้ว เสียหายยับเยิน ด้านหน้าพังยับ ล้อหลังด้านขวาล้อแม็กหลุดแตกออกจากตัวล้อและโครงกระบะ ทราบว่า คนขับสามารถออกมาจากรถได้หลังเกิดเหตุโดยได้รับบาดเจ็บไม่มาก

เบื้องต้นคาดว่า ไปเที่ยวฉลองวันสงกรานต์กลับมาจากพื้นที่ อ.เมืองสระแก้ว มุ่งหน้ากลับบ้าน ก่อนมาเสียหลักที่ด้านหน้า อบต.โคกปี่ฆ้อง ชนเสาลายและเสาไฟข้างทาง ก่อนพุ่งไปชนบ้านและรถยนต์ได้รับความเสียหาย

&nbsp;

หลังเกิดเหตุพนักงานสอบสวน สภ.เมืองสระแก้ว เดินทางลงพื้นที่จุดเกิดเหตุ ถ่ายภาพ เก็บหลักฐาน ก่อนเชิญตัวผู้ขับขี่รถไปสอบสวนเพิ่มเติมที่ สภ.เมืองสระแก้ว ว่ามีการดื่มมาหรือไม่เพื่อแจ้งข้อหาตาม

&nbsp;

&nbsp;

&nbsp;

&nbsp;

&nbsp;

&nbsp;

&nbsp;