&nbsp;

&nbsp;

เมื่อวันที่ 17 ก.พ. 2567 สำนักข่าวต่างประเทศ <a href="https://www.reuters.com/world/middle-east/man-guns-down-12-relatives-iran-state-media-say-2024-02-17/">Reuters</a> ได้มีการรายงานเหตุสุดสลดระบุว่า ชายวัย 30 ปี รายหนึ่ง ทำการสังหารญาติ 12 คน รวมทั้งพ่อและน้องชายของเขาในประเทศอิหร่าน เหตุเกิดเมื่อวันเสาร์ที่ 17 ก.พ. 2567 ตามเวลาท้องถิ่น ในเหตุกราดยิงที่เกิดขึ้นไม่บ่อยนักในประเทศนี้
<div class="code-block code-block-2"></div>
<img class="img-responsive" src="https://sv168.siamnews.com/14/240218l7r6m.jpg" />

โดยสำนักข่าวท้องถิ่น ได้รายงานว่า ชายคนดังกล่าว ซึ่งยังไม่ได้มีการเปิดเผยชื่อ ใช้ปืนเล็กยาวจู่โจมคาลาชนิคอฟ ในการยิงบรรดาญาติของเขาก่อนที่เขาจะถูกกองกำลังความมั่นคงปลิดชีวิตที่จังหวัดเคอร์มาน ในภาคกลางตอนใต้ของอิหร่าน ส่วนสาเหตุของเหตุกราดยิงในหมู่บ้านชนบทห่างไกลแห่งนี้ น่าจะเกิดจากความขัดแย้งในครอบครัว แต่ไม่ได้เปิดเผยรายละเอียดใด ๆ เพิ่มเติม

ทั้งนี้ คดีสังหารหมู่มักไม่ค่อยเกิดขึ้นในประเทศอิหร่าน โดยปืนล่าสัตว์เป็นอาวุธปืนชนิดเดียวที่ประชาชนได้รับอนุญาตให้ครอบครองได้ เมื่อ 2 ปีก่อน ลูกจ้างที่ถูกไล่ออกจากงานในสถานบันของรัฐทางตะวันตกของอิหร่านก่อเหตุยิงจนมีผู้เสียชีวิต 3 รายและมีผู้ได้รับบาดเจ็บ 5 ราย ก่อนที่เขาจะปลิดชีวิตตนเอง

<img class="img-responsive" src="https://sv168.siamnews.com/14/240218d5o6g.jpg" />

ข้อมูล <a href="https://www.reuters.com/world/middle-east/man-guns-down-12-relatives-iran-state-media-say-2024-02-17/">Reuters</a>

&nbsp;

&nbsp;