&nbsp;

&nbsp;

&nbsp;

&nbsp;

<strong>ครบรอบ 10 ปี! วงโยฯ ยืมเงินคุณตัน ลั่นผมไม่ติดใจ ให้อภัย พร้อมกล่าวเสริมไม่เคยคิดจะอยากได้เงินคืน ขอให้ทุกคนปิดตำนานเรื่องนี้แต่เพียงแค่นี้</strong>

ตำนานวงโยธวาทิตจากโรงเรียนสตรีวิทยา 2 จำนวน 30 คน พร้อมครูผู้ฝึกสอน บุกยืมเงินตัน นายตัน ภาสกรนที หรือ ‘ตัน อิชิตัน’ เจ้าของธุรกิจเครื่องดื่มชาเขียว “อิชิตัน” <strong>จำนวน 3.1 ล้านบาท เพื่อไปประกวดดรัมไลน์โลก</strong>

โดยโดยกลุ่มนักเรียนดังกล่าว ชูป้ายที่มีข้อความว่า <em>“พวกเรามากราบขอยืมเงินคุณตัน 3.1 ล้าน เพื่อไปประกวดดรัมไลน์โลก ต้องจ่ายเงินพรุ่งนี้ก่อน 9.00 น.”</em> ซึ่งทางคุณตันได้เดินทางมาพร้อมกับเช็คเงินสด 3.1 ล้านบาท แล้วกล่าวกับเด็ก ๆ ว่า<em> “ขอโทษนะ พี่ไม่ใช่รัฐบาล และก็ไม่ใช่สปอนเซอร์ และพี่ก็ไม่มีปัญญาไปช่วยทุกคน ต่อไปนี้ อย่าได้นำใครมาแบบนี้อีกนะ แล้วพี่จะไม่ให้อีกเด็ดขาด ไม่ว่าจะเรื่องอะไร”</em>

<a href="https://www.khaosod.co.th/wpapp/uploads/2024/03/ton-Max-Percussion-Theathre-0111.png"><img class="aligncenter size-full wp-image-8152881" src="https://www.khaosod.co.th/wpapp/uploads/2024/03/ton-Max-Percussion-Theathre-0111.png" alt="" width="1077" height="601" /></a>

ทั้งนี้ คุณตันเคยเอ่ยปากเอาไว้ว่าเงินจำนวน 3.1 ล้านบาทนี้ไม่จำเป็นต้องคืน แต่เนื่องจากสมาชิกในวงเองเคยพูดเอาไว้ว่าจะคืนเงินให้ได้ เพราะมายืมไม่ได้มาขอ ซึ่งจนถึงตอนนี้ผ่านมาแล้ว 10 ปี เจ้าของเงินอย่างคุณตันก็ยังไม่ได้เงินคืน

ล่าสุด คุณตันออกมาเคลื่อนไหวผ่านเฟซบุ๊ก ตัน ภาสกรนที ออกมาโพสต์เรื่องราวของวงโยฯดังกล่าวเป็นครั้งสุดท้ายและไม่ขอพูดถึงอีกว่า <strong>“ผมไม่ติดใจ”</strong>
<div class="ads_position_wrapper"></div>
<em>“วันนี้ของทุกปี ยังมีคนทวงถามถึงเหตุการณ์ยืมเงินผมเมื่อ 10 ปีที่แล้ว ผมขอตอบที่นี่ครั้งแรกและอยากให้เป็นครั้งสุดท้าย ผมไม่ติดใจ เราทุกคนเคยเป็นเด็ก ประสบการณ์น้อย ตอนเด็กอาจจะคิดอะไรด้านเดียว เขารักดนตรี หวังจะทำตามฝัน อยากไปแข่งขันก็เลยมาให้ผมช่วย ผมก็ช่วย และเมื่อช่วยแล้ว <strong>ผมก็ไม่เคยคิดจะอยากได้เงินคืน</strong>“</em>

<a href="https://www.khaosod.co.th/wpapp/uploads/2024/03/ton-Max-Percussion-Theathre-0112.jpg"><img class="aligncenter size-full wp-image-8152882" src="https://www.khaosod.co.th/wpapp/uploads/2024/03/ton-Max-Percussion-Theathre-0112.jpg" alt="" width="1080" height="1080" /></a>

<em>“<strong>ผมอยากให้ทุกคนให้อภัย</strong> คิดเหมือนว่าเขาเป็นลูกหลานของเรา เพราะในชีวิตของทุกคน ไม่มีใครไม่เคยผิดพลาด คนที่เคยทำอะไรผิดพลาด ทุกคนอยากได้ “โอกาส” แก้ตัว ผมจึงคิดว่าเราควรเลิกพูดถึงเรื่องนี้ได้แล้ว การตอกย้ำทุก ๆ ปี ไม่เกิดประโยชน์อะไรกับใครทั้งนั้น”</em>

<em>“การให้อภัย และให้โอกาส ให้ทุกคนมีที่ยืนเป็นของตัวเอง เพื่อใช้ชีวิตให้ดีต่อไปน่าจะหนทางที่ดีกว่า</em>
<em>“อดีต” เป็น “บทเรียน” ที่ดีสำหรับ “ปัจจุบัน” และ “อนาคต” แต่เราควรอยู่กับ “วันนี้” และ “วันพรุ่งนี้” ครับ ผมอยากขอให้ทุกคนปิดตำนานเรื่องนี้แต่เพียงแค่นี้ ตัน ภาสกรนที 23 มีนาคม 2566″</em>

&nbsp;

&nbsp;

&nbsp;