<strong>บูม หมูทะ บวชแล้ว ตั้งใจเริ่มต้นชีวิตใหม่ หลังเจอมรสุม ชีวิตเกือบหมดตัว ทำให้เงินเก็บที่มีจำนวนหนึ่งหมดหายไป จำเป็นต้องขายกระเป๋าแบรนด์เนม และสิ่งที่ไม่จำเป็น</strong>

&nbsp;

เมื่อเวลา 07.00 น. วันที่ 24 ก.พ. ที่วัดเทพสรธรรมาราม จ.ปทุมธานี นายยุทธภูมิ แก้วเข้ม หรือบูม หมูทะ อินฟลูเอ็นเซอร์ และเจ้าของร้านหมูกระทะ เทยกะทะ เปิดใจกับ ‘ข่าวสดออนไลน์’ ก่อนเข้าพิธีบรรพชาอุปสมบท ทดแทนบุญพ่อแม่และแก้บน
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
นายยุทธภูมิ กล่าวว่า สาเหตุที่ตัดสินใจบวชครั้งนี้ เพราะต้องการทดแทนบุญคุณของพ่อแม่และต้องการบวชแก้บน เนื่องจากตั้งแต่ช่วงกลางปีที่ผ่านมา เจอมรสุมมาเยอะมาก ตั้งแต่เรื่องเกือบหมดตัว เพราะนำเงินไปลงทุน แต่เกิดข้อผิดพลาด ทำให้เงินเก็บที่มีจำนวนหนึ่งหมดหายไป จำเป็นต้องขายกระเป๋าแบรนด์เนม และสิ่งที่ไม่จำเป็น

<a href="https://www.khaosod.co.th/wpapp/uploads/2024/02/S__13230111_0.jpg"><img class="aligncenter size-full wp-image-8111255" src="https://www.khaosod.co.th/wpapp/uploads/2024/02/S__13230111_0.jpg" alt="" width="800" height="450" /></a>

ต่อมารายได้ของตนก็ลดลง เพราะถูกปิดเพจไป รู้สึกเหมือนโดนตัดแขนตัดขา เพราะคือช่องทางการทำมาหากินของตน ในตอนนั้นเครียดมาก ต้องเข้าทางธรรม ตื่นมาไหว้พระใส่บาตรทำบุญทุกวัน แล้วก็อธิษฐานว่าขอให้ได้เพจคืน ซึ่งตอนนั้นทางเฟซบุ๊กก็บอกให้เราทำใจ เนื่องจากหากกู้เพจกลับมาได้ ก็จะไม่ 100 เปอร์เซ็นต์ข้อมูลหลังบ้านอาจจะหาย แต่ทุกอย่างคลี่คลาย เมื่ออยู่ๆ ก็สามารถกู้เพจกลับมาได้ โดยที่ไม่เสียหายอะไรเลย

<a href="https://www.khaosod.co.th/wpapp/uploads/2024/02/S__13230112.jpg"><img class="aligncenter size-full wp-image-8111256" src="https://www.khaosod.co.th/wpapp/uploads/2024/02/S__13230112.jpg" alt="" width="800" height="533" /></a>
<div class="ads_position_wrapper"></div>
“กว่าจะผ่านช่วงเวลานั้นไปได้ ก็หนักหนาสาหัสมากและถือเป็นบทเรียนครั้งใหญ่ในชีวิต เมื่อมีโอกาส จึงตัดสินใจอยากบวชทดแทนบุญคุณพ่อแม่และบวชแก้บนด้วย โดยการบวชในครั้งนี้ตั้งใจอยากจะบวช 10 วัน ตามฤกษ์งามยามดี จะบวชเคร่ง ไม่เล่นโซเชียลเลย ซึ่งเชื่อว่าการบวชในครั้งนี้จะทำให้เปลี่ยนชีวิตตัวเองได้ โดยสิ่งที่เจอมาก็อยากจะให้เป็นอุทาหรณ์สำหรับทุกคนว่า ควรมีสติกับการใช้ชีวิตให้มากๆ เพราะหากพลาดไปแล้ว ไม่สามารถนำกลับมาได้” นายยุทธภูมิกล่าว

ทั้งนี้ สำหรับกระแสข่าวที่ตนบวชหนีหนี้ บวชเพราะหมดตัว นั้นไม่เป็นความจริงเลย
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/02/S__13230108_0.jpg"><img class="aligncenter size-full wp-image-8111254" src="https://www.khaosod.co.th/wpapp/uploads/2024/02/S__13230108_0.jpg" alt="" width="800" height="533" /></a>

&nbsp;

&nbsp;