&nbsp;

&nbsp;

&nbsp;

&nbsp;

<strong>สุดสลด เด็ก ม.3 ลงตักน้ำใส่ภาชนะ ให้สุนัขจรจัดกินตอนหน้าร้อน พลาดจมน้ำเสียชีวิต ป้าร่ำไห้ ไหนบอกจะไปกินเนื้อย่าง ครูเศร้า เตรียมทบทวนกิจกรรม</strong>

วันที่ 9 มี.ค.2567<strong> ร.ต.อ.พิทักษ์ สิงห์คำ</strong> รองสารวัตร(สอบสวน) สภ.เมืองบุรีรัมย์ รับแจ้งมีคนจมน้ำบริเวณสระน้ำบ้านหนองแปบ ใกล้ตลาดนัดคลองถม ต.อีสาณ อ.เมือง จ.บุรีรัมย์ จึงประสานหน่วยกู้ภัยสว่างจรรยาธรรม กู้ชีพเทศบาลอิสาณ ให้นำชุดประดาน้ำไปให้ความช่วยเหลือ
<a href="https://www.khaosod.co.th/wpapp/uploads/2024/03/84715_0.jpg"><img class="aligncenter size-large wp-image-8131611" src="https://www.khaosod.co.th/wpapp/uploads/2024/03/84715_0-696x522.jpg" alt="" width="696" height="522" data-loaded="true" /></a>

ที่เกิดเหตุเป็นสระน้ำเนื้อที่กว่า 2 ไร่ ลึกประมาณ 7 เมตร พบพลเมืองดีกำลังลงงมหาร่าง<strong> นายธนากร (สงวนนามสกุล) หรือ น้องโซดา </strong>อายุ 15 ปี นักเรียน ชั้นม.3 โรงเรียนแห่งหนึ่ง ใน อ.คูเมือง ที่จมหายชุดประดาน้ำใช้เวลาประมาณ 30 นาที พบศพน้องโซดา
<a href="https://www.khaosod.co.th/wpapp/uploads/2024/03/84713_0.jpg"><img class="aligncenter size-large wp-image-8131610" src="https://www.khaosod.co.th/wpapp/uploads/2024/03/84713_0-696x522.jpg" alt="" width="696" height="522" /></a>

ต่อมา<strong> นางรัตนา (สงวนนามสกุล)</strong> อายุ 45 ปี ป้าน้องโซดา เดินทางมาถึงที่เกิดเหตุได้แต่ร่ำไห้ พร้อมเล่าว่า พ่อแม่ของหลานทำงานอยู่ต่างจังหวัด เมื่อวาน(8 มี.ค.2567) เป็นวันสอบปลายภาควันสุดท้าย ช่วงเช้าวันนี้หลานบอกขออนุญาต มากินเนื้อย่างฉลองปิดเทอมกับเพื่อนในตัวเมืองบุรีรัมย์ แต่มาทราบข่าวเป็นคนละเรื่องกัน
<a href="https://www.khaosod.co.th/wpapp/uploads/2024/03/84680_0.jpg"><img class="aligncenter size-large wp-image-8131607" src="https://www.khaosod.co.th/wpapp/uploads/2024/03/84680_0-696x522.jpg" alt="" width="696" height="522" /></a>

<strong>นายพจน์พิสุทธิ์ (สงวนนามสกุล)</strong> อายุ 48 ปี อาจารย์ซึ่งมากับน้องโซดา เล่าว่า ชวนเด็กที่มีจิตอาสาช่วยสุนัขจรจัดในหน้าร้อน ออกตระเวนหาน้ำใส่ภาชนะ เป็นกาละมังหรือกล่องโฟม แล้วเอาไปวางตามจุดต่างๆที่มีสุนัขจรจัดพลุกพล่าน ทำแบบนี้เป็นประจำจนเด็กเคยชิน ซึ่งแต่ละคนต่างยินดีและพร้อมที่จะเป็นจิตอาสา
<a href="https://www.khaosod.co.th/wpapp/uploads/2024/03/84679_0.jpg"><img class="aligncenter size-large wp-image-8131606" src="https://www.khaosod.co.th/wpapp/uploads/2024/03/84679_0-696x522.jpg" alt="" width="696" height="522" data-loaded="true" /></a>

วันนี้มีนักเรียนมาด้วย 3 คนรวมกับตนเป็น 4 คน นั่งรถมอเตอร์ไซค์ 3 ล้อด้านหลังเป็นตัวถัง เด็กนั่งข้างหลัง 3 คน ให้น้ำสุนัขเรื่อยมาตามทาง เจอน้ำที่ไหนจะเอาเครื่องตัดหญ้าดัดแปลงเป็นเครื่องสูบน้ำขนาดเล็กดูดขึ้นมาจากสระใส่ภาชนะแล้วเอาไปวางตามข้างถนนที่มีสุนัขจรจัดอยู่
<a href="https://www.khaosod.co.th/wpapp/uploads/2024/03/84689_0.jpg"><img class="aligncenter size-large wp-image-8131609" src="https://www.khaosod.co.th/wpapp/uploads/2024/03/84689_0-696x522.jpg" alt="" width="696" height="522" /></a>
<div class="ads_position_wrapper"></div>
หลังจากน้ำหมดแวะเอาน้ำที่สระน้ำหนองแปบ น้องโซดา อาสาลงไปเอาจอกแหนอยู่ผิวน้ำออกเพื่อให้สูบน้ำขึ้นได้ง่าย หลังจากสูบน้ำได้มาเต็มถัง น้องโซดาล้างตัว แต่ยังไม่ขึ้นมายังคงว่ายเล่นอีก

ทันใดนั้นได้จมหายไปต่อหน้าตนและเพื่อน จึงหาคนมาช่วยเหลือ มีอดีตทหารพรานและชาวบ้านบริเวณนั้นมาช่วยแต่หาไม่เจอ เพราะน้ำลึก

<a href="https://www.khaosod.co.th/wpapp/uploads/2024/03/84684_0.jpg"><img class="aligncenter size-large wp-image-8131608" src="https://www.khaosod.co.th/wpapp/uploads/2024/03/84684_0-696x522.jpg" alt="" width="696" height="522" data-loaded="true" /></a>
<div class="ads_position_wrapper mb-4"></div>
กระทั่งหน่วยกู้ภัยมางมหาดังกล่าว ยอมรับเสียใจกับเหตุการณ์ที่เกิดขึ้น หลังจากนี้อาจจะทบทวนกิจกรรมหาน้ำให้สุขจรจัดว่าจะไปต่อหรือไม่

&nbsp;