เดือดเสียงปืนดังลั่นอำเภอ ปิดถนนยิงกันสนั่น เปิดศึกข้ามถิ่นขายน้ำท่อม ลั่นกระสุนโดนนศ.ปี 3 ปวช.ตาย 1 เจ็บ 1 ตร.ตามจับได้ทันที 5 ยังหนีอีก 2 พ่อ-แม่กลัวลูกตายฟรี

วันที่ 24 ม.ค.2567 พ.ต.อ.รัฐพลชัย เพ็ญสงคราม ผกก.สภ.ไชยวาน จ.อุดรธานี พร้อมตำรวจชุดสืบสวน ร่วมกันสอบสวนวัยรุ่น 5 คน อายุ 18-21 ปี พร้อมประสานพฐ. เข้าตรวจสอบเขม่าดินปืนและอาวุธปืนปากกา ปืนลูกโม่ขนาด .22 ปืน ปืนลูกซองสั้น และปืนลูกซองยาว รวม 4 กระบอกหลังเกิดเหตุวัยรุ่นใช้อาวุธปืนยิงกัน มีผู้เสียชีวิตและบาดเจ็บกลางดึกที่ผ่านมา
<div class="ads_position_wrapper"></div>
สำหรับคดีนี้ เกิดขึ้นเมื่อเวลา 00.30 น.ที่ผ่านมา ตำรวจ สภ.ไชยวาน รับแจ้งเหตุวัยรุ่นทะเลาะวิวาทใช้อาวุธปืนยิงกันกลางถนนหน้าบ้านเช่า ต.ไชยวาน อ.ไชยวาน จึงรุดไปตรวจสอบ พบผู้บาดเจ็บ 2 รายถูกนำตัวส่งรพ.ไชยวาน แล้วไปเสียชีวิต 1 ราย เป็น นักศึกษาปวช.ปี3 อายุ 18 ปี ถูกยิงเข้าลำตัวหลายนัด ส่วนคนเจ็บเป็นเพื่อน ถูกยิงเข้าขาขวา

<a href="https://www.khaosod.co.th/wpapp/uploads/2024/01/%E0%B8%8A1.jpg"><img class="aligncenter size-large wp-image-8066411" src="https://www.khaosod.co.th/wpapp/uploads/2024/01/%E0%B8%8A1-696x392.jpg" alt="ขายใบกระท่อม" width="696" height="392" /></a>

สอบสวนทราบว่า ก่อนเกิดเหตุกลุ่มวัยรุ่น 2 หมู่บ้านยกพวกมาทะเลาะวิวาทกัน เรื่องมาเปิดขายน้ำต้มใบกระท่อมในถิ่นตัวเอง มีการถือมีดถือไม้ตะโกนท้าทายกันกลางถนน ก่อนมีเสียงปืนดังขึ้นหลายนัด หลังเกิดเหตุตำรวจตามไปจับชายวัยรุ่นไว้ได้ 5 ราย พร้อมของกลางอาวุธปืน 4 กระบอก โดยยังหลบหนีอีก 2 ราย ซึ่งอยู่ระหว่างการติดตามจับกุม
<div class="ads_position_wrapper"></div>
<a href="https://www.khaosod.co.th/wpapp/uploads/2024/01/%E0%B8%8A2.jpg"><img class="aligncenter size-large wp-image-8066412" src="https://www.khaosod.co.th/wpapp/uploads/2024/01/%E0%B8%8A2-696x392.jpg" alt="น้ำท่อม" width="696" height="392" /></a>
<div class="ads_position_wrapper"></div>
ขณะที่พ่อ แม่ ผู้เสียชีวิต ต่างอยู่ในอาการช็อก โดยผู้เป็นพ่อ ระบุ เมื่อคืนลูกบอกว่าจะไปเที่ยวงานของดีไชยวานกับเพื่อนๆ มารู้ข่าวอีกทีเพื่อนเขามาบอกที่บ้านว่า ลูกถูกยิงก็ตกใจรีบไปที่รพ. หมอปั๊มหัวใจ 3 ครั้งแต่ลูกไม่ไหวแล้ว ช็อกมาก ไม่คิดว่าจะไปเร็วแบบนี้ อยากให้ตำรวจดำเนินการคดีให้ถึงที่สุด กลัวลูกชายจะตายฟรี

<a href="https://www.khaosod.co.th/wpapp/uploads/2024/01/%E0%B8%8A4.jpg"><img class="aligncenter size-large wp-image-8066414" src="https://www.khaosod.co.th/wpapp/uploads/2024/01/%E0%B8%8A4-696x392.jpg" alt="ปืน" width="696" height="392" /></a>

ส่วนผู้เป็นแม่ เล่าทั้งน้ำตา น้องเป็นลูกคนเล็กจะจบปวช.ปี 3 เดือนมี.ค.ที่จะถึงนี้ ไม่คิดว่าจะมาตายแบบนี้ ปกติจะเป็นคนเงียบๆ ไม่ค่อยพูด แต่เมื่อคืนก่อนจะออกไปสังเกตหน้าตาผิดปกติ หน้าบวมๆ เหมือนไม่ใช่ลูกเราเลย ก็แปลกใจหรือนี่จะเป็นลางสังหรณ์ว่าลูกจะตายแล้ว

<a href="https://www.khaosod.co.th/wpapp/uploads/2024/01/%E0%B8%8A3.jpg"><img class="aligncenter size-large wp-image-8066413" src="https://www.khaosod.co.th/wpapp/uploads/2024/01/%E0%B8%8A3-696x392.jpg" alt="พฐ." width="696" height="392" /></a>
<div class="ads_position_wrapper mb-4"></div>
” พอมารู้ลูกถูกยิงตายเมื่อคืนร้องไห้ทั้งคืน อยากให้คนร้ายถูกดำเนินคดีขั้นเด็ดขาด ไม่อยากให้เป็นเหมือนสระแก้วที่เป็นข่าวตอนนี้ ฆ่าคนมาแล้วหลายคนก็ไม่มีความผิด ไม่อยากให้กลุ่มวัยรุ่นไชยวานใหญ่คับฟ้าเหมือนวัยรุ่นสระแก้ว “

&nbsp;