&nbsp;

&nbsp;

&nbsp;

&nbsp;

&nbsp;

<strong>ร่างห้อยสุดสลด เฒ่าวัย 75 รับเหมาทาสี แต่งซุ้มประตูหมู่บ้าน หวังทันผ้าป่า วันสงกรานต์ ถูกไฟชอร์ตดับ ญาติเห็นร่างหวีดร้องสุดเสียใจ </strong>

เมื่อเวลา 12.00 น. วันที่ 8 เม.ย.2567 <strong>ร.ต.อ. มานิตย์ ศิริเวช</strong> รองสารวัตร(สอบสวน) สภ.สตึก อ.สตึก จ.บุรีรัมย์ รับแจ้งจากผู้ใหญ่บ้าน หมู่ที่ 10 ต.ร่อนทอง ว่ามีชาวบ้านถูกไฟซอร์ตเสียชีวิตคาอยู่บนซุ้มประตูท้ายหมู่บ้าน ตรวจสอบพร้อมกู้ภัยวังกรูดสตึก
<a href="https://www.khaosod.co.th/wpapp/uploads/2024/04/95196_0.jpg"><img class="aligncenter size-large wp-image-8178880" src="https://www.khaosod.co.th/wpapp/uploads/2024/04/95196_0-696x522.jpg" alt="" width="696" height="522" /></a>

ที่เกิดเหตุพบร่าง<strong> นายทนงศักดิ์ (สงวนนามสกุล) </strong>ลักษณะคว่ำหน้ามือกอดโครงเหล็กของซุ้มประตูหมู่บ้านคาดว่าเสียชีวิตแล้ว แต่เนื่องจาก อบต.ร่อนทอง ไม่มีรถกระเช้าขึ้นไปเอาร่างผู้เสียชีวิตได้ จึงประสานรถกระเช้าของการไฟฟ้าส่วนภูมิภาคสตึก เพื่อให้มาช่วยเหลือ

โดยระหว่างการรอรถของการไฟฟ้า ญาติผู้เสียชีวิตกับเจ้าหน้าที่ อบต.มีปากเสียงกัน เพราะญาติผู้ตายต้องการให้นำร่างออกจากที่เกิดเหตุโดยเร็ว เพราะหวังรอดชีวิต ขณะเจ้าหน้าที่พยายามเจรจาเพราะเป็นจุดอันตราย
<a href="https://www.khaosod.co.th/wpapp/uploads/2024/04/95197_0.jpg"><img class="aligncenter size-large wp-image-8178881" src="https://www.khaosod.co.th/wpapp/uploads/2024/04/95197_0-696x522.jpg" alt="" width="696" height="522" /></a>

ผ่านไปกว่า 2 ชั่วโมง เจ้าหน้าที่การไฟฟ้าจึงนำรถกระเช้ามาช่วยนำร่างลงมาได้สำเร็จ ท่ามกลางเสียงหวีดร้องด้วยความเสียใจของญาติผู้เสียชีวิต หน่วยกู้ภัยตรวจสอบเบื้องต้น พบมีรอยถูกไฟไหม้บริเวณหน้าอกและแขน ส่วนสาเหตุคาดว่าผู้ตายน่าจะเอามือไปโดนสายไฟฟ้าแรงสูงที่อยู่ใกล้ซุ้มประตูหมู่บ้าน จึงเกิดการชอร์ต

&nbsp;

สอบถาม<strong> นางประดับ (สงวนนามสกุล)</strong> อายุ 58 ปี ภรรยาผู้ตายเล่าว่า สามีรับงานปรับปรุง ติดสติกเกอร์ชื่อหมู่บ้านและทาสีซุ้มประตูทางเข้าและทางออกหมู่บ้าน 2 ซุ้ม ซึ่งต้องทำให้เสร็จก่อนสงกรานต์ ในราคา 6,000 บาท
<a href="https://www.khaosod.co.th/wpapp/uploads/2024/04/95199_0.jpg"><img class="aligncenter size-large wp-image-8178882" src="https://www.khaosod.co.th/wpapp/uploads/2024/04/95199_0-696x522.jpg" alt="" width="696" height="522" /></a>
<div class="ads_position_wrapper"></div>
สามีบอกว่าจะทำให้เสร็จภายในระยะเวลา 3 วัน เพื่อให้ทันผ้าป่าของหมู่บ้านช่วงเทศกาลสงกรานต์ โดยซุ้มประตูทางเข้าหมู่บ้านทำเสร็จแล้ว ช่วงเช้าสามีบอกให้หลานที่ทำอยู่ด้วยไปเก็บงาน ส่วนตนจะเร่งทำซุ้มประตูท้ายหมู่บ้านให้เสร็จในวันนี้ ต่อมามีชาวบ้านไปบอกที่บ้านว่าสามีอยู่บนซุ้มประตูท้ายหมู่บ้าน คล้ายกับถูกไฟฟ้าชอร์ต จึงวิ่งออกมาดู
<a href="https://www.khaosod.co.th/wpapp/uploads/2024/04/Sequence_02.00_08_05_10.Still087.jpg"><img class="aligncenter size-large wp-image-8178884" src="https://www.khaosod.co.th/wpapp/uploads/2024/04/Sequence_02.00_08_05_10.Still087-696x392.jpg" alt="" width="696" height="392" /></a>
<div class="ads_position_wrapper mb-4"></div>
นางประดับ กล่าวด้วยว่า ที่ผ่านมาตนพยายามห้ามไม่ให้รับงาน เพราะชราแล้ว แต่สามีไม่ฟัง ยังรับงานเหมาต่อ โดยเฉพาะงานชุมชน ซึ่งครั้งนี้ 2 ซุ้มรับงานมาเพียง 6,000 บาท หักค่าลูกน้องแทบไม่เหลือเงิน แต่สามีชอบทำงานช่วยเหลือเพราะเคยเป็นสมาชิก อบต.มาก่อน

&nbsp;

&nbsp;

&nbsp;