<strong>กระแสตีกลับ ร้านเช่ารถ ในตำบลป่าตอง จังหวัดภูเก็ต โพสต์แชทปากแซ่บ ด่าลูกค้าฉลาดน้อย โดนทัวร์ลง ถามดี ๆ ทำไมต้องวีน ? ด้านร้านไม่สนใจ</strong>

ร้านเช่ารถมอเตอร์ไซค์ ในตำบลป่าตอง อำเภอในเกาะ จังหวัดภูเก็ต กลายเป็นไวรัลในโลกออนไลน์ หลังทางร้านโพสต์แชทที่คุยกับลูกค้าซึ่งทักมาสอบถาม
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
โดยลูกค้าถามว่า “มีประกันมัดจำมั้ยคะ” ทางร้านจึงตอบว่า “ไม่มีมัดจำค่ะ” ด้านลูกค้าก็ถามย้ำอีกครั้งว่า “มีค่าประกันมั้ยคะ” ทางร้านกลับตอบแบบเจ็บจี๊ดว่า <strong>“???? ถามแล้วตอบไปแล้ว เข้าใจคำตอบไหมคะหรือว่าฉลาดน้อย” </strong>แถมยังโพสต์แคปชั่นรูปแชทนี้ว่า <strong>“เอ้าหายไปเลย กลับมาก่อนค่า”</strong>

<a href="https://www.khaosod.co.th/wpapp/uploads/2024/01/capture-20240121-102730-horz-1.jpg"><img class="aligncenter size-large wp-image-8060723" src="https://www.khaosod.co.th/wpapp/uploads/2024/01/capture-20240121-102730-horz-1-696x428.jpg" alt="" width="696" height="428" /></a>

ทางร้านกล่าวเพิ่มเติมอีกว่า “ร้านดังขนาดนี้ไปอยู่ไหนกันมาคะ อิอิ ไม่เคยเก็บมัดจำค่ะ โปรดศึกษาข้อมูลก่อนเช่าน้า”

ก่อนกระแสจะตีกลับ เมื่อชาวเน็ตจำนวนไม่น้อยไม่เห็นด้วยกับการกระทำของร้าน เพราะลูกค้าก็ถามดี ๆ ด้วยความสุภาพ กลับเป็นฝ่ายร้านเองที่ไม่สุภาพกับลูกค้าก่อน
<div class="ads_position_wrapper"></div>
เมื่อมีชาวเน็ตเข้ามาแสดงความคิดเห็นเชิงตำหนิมากมาย ทางร้านก็ไม่สะทกสะท้าน โพสต์อีกว่า “เม้นได้ค้าบ อย่าเอาเฟซจริงเม้นน้าทุกคน จากญญ”เหมือนเป็นเชิงข่มขู่จะฟ้องกลับ

<a href="https://www.khaosod.co.th/wpapp/uploads/2024/01/cats-6.jpg"><img class="aligncenter size-large wp-image-8060724" src="https://www.khaosod.co.th/wpapp/uploads/2024/01/cats-6-684x696.jpg" alt="" width="684" height="696" /></a>

จากนั้นทางด้านลูกค้าคู่กรณีก็ได้โพสต์แชททางฝั่งตัวเองที่ตอบกลับร้านไปว่า<strong> “ขอโทษช่วยอ่านให้ดีๆก่อนนะคะ พอดีถาม 2คำถาม ค่าประกัน กับค่ามัดจํา</strong>

<strong>แต่คุณตอบมาแค่ค่ามัดจํา ถ้าไม่มีก็แค่ตอบว่าไม่มี ยากมากหรอค่ะ พิมพ์แบบนี้เหมือนคน มารยาท น้อยเลยนะคะ หรือไม่มีคะ มาใช้บริการจ่ายเงินนะคะ ไม่ได้ขอฟรี” </strong>ทางร้านกลับส่งสติ๊กเกอร์หัวเราะกลับมา แถมเมื่อเจ้าตัวถามเรื่องแชทที่เอาลงหน้าเพจ ร้านกลับไล่ไปไกล ๆ บอกว่าอย่ามาป่วนร้าน
<div class="ads_position_wrapper mb-4"></div>
อย่างไรก็ตามร้านนี้ก็คงได้ดังสมใจยิ่งขึ้น เพราะตอนนี้คนนอกจังหวัดภูเก็ตก็คงรู้จักร้านนี้เป็นที่เรียบร้อยแล้ว

&nbsp;