&nbsp;

&nbsp;

&nbsp;

&nbsp;

&nbsp;

ทหาร ลาพักร้อนช่วงสงกรานต์ เพื่อกลับบ้านมาหาแม่ที่ จ.ปัตตานี ถูกคนร้ายบุกรัวกระสุนเสียชีวิตหน้าบ้าน ขณะกำลังเปิดประตูเข้าบ้าน

เวลา 00.30 น. เกิดเหตุคนร้ายไม่ทราบจำนวน ใช้อาวุธปืนพก ขนาด 9 มม. และอาวุธปืนสงคราม ซุ่มยิง จ.ส.อ.รุสลัน ดอเลาะ อายุ 37 ปี นายทหารฝ่ายข่าว จนเสียชีวิต หน้าบ้านพักในพื้นที่ อ.ปะนาเระ จ.ปัตตานี

&nbsp;

โดย จ.ส.อ.รุสลัน อยู่ระหว่างลาพัก จากกรมรบพิเศษที่ 4 ค่ายสฤษดิ์เสนา จ.พิษณุโลก กลับมาเยี่ยมครอบครัวที่ จ. ปัตตานี

ก่อนเกิดเหตุ จ.ส.อ.รุสลัน ได้ไปช่วยเป็นกรรมการตัดสินการแข่งขันกีฬาฟุตบอล ภายในเขตเทศบาลปะนาเระ หลังเสร็จสิ้นได้ขับขี่รถจักรยานยนต์เพื่อเดินทางกลับบ้านพัก

เมื่อมาถึงบริเวณหน้าบ้านพัก (บ้านของมารดา) จ.ส.อ.รุสลัน ได้จอดรถแล้วเดินไปเปิดประตูบ้าน ระหว่างนั้น มีคนร้ายไม่ทราบจำนวน ใช้อาวุธปืนพก ขนาด 9 มม. และอาวุธปืนสงคราม ยิงใส่จนเสียชีวิต

&nbsp;

จากการตรวจสอบเบื้องต้น พบปลอกกระสุนปืนพก ขนาด 9 มม. และ ขนาด 7.62 มม. จำนวนหนึ่ง ตกอยู่ในบริเวณที่เกิดเหตุ สำหรับความคืบหน้าจะรายงานให้ทราบต่อไป

&nbsp;

&nbsp;

&nbsp;

&nbsp;

&nbsp;