&nbsp;

&nbsp;

&nbsp;

&nbsp;

&nbsp;

<strong>วิจารณ์สนั่น โรงเรียนในชุมพร ห้ามนักเรียนกันคิ้ว-แต่งหน้า พกมือถือ เครื่องสำอาง เจอยึดไม่คืน ด้าน ศธ.เคยชี้ครูยึดของนักเรียนผิดกฎหมาย มีโทษทั้งจำทั้งปรับ</strong>

วันที่ 1 เม.ย. 2567 ผู้สื่อข่าวรายงานว่า โรงเรียนแห่งหนึ่งใน อ.สวี จ.ชุมพร เผยแพร่กฎระเบียบและเครื่องแบบการแต่งกาย บนเฟซบุ๊กแฟนเพจของโรงเรียน โดย<strong>ห้ามนักเรียนพกมือถือ-อุปกรณ์แต่งหน้า หากตรวจพบจะถูกยึดและไม่คืนให้ทุกกรณี รวมถึงห้ามกันคิ้ว ห้ามแต่งหน้า ห้ามใส่คอนแทคเลนส์</strong> ซึ่งปรากฏอยู่ในข้อ 11, 12, 14, 15 และ 16 มีรายละเอียดดังนี้

ข้อ 11 คิ้ว ไม่ถอน ไม่โกน ไม่กัน ไม่เขียนคิ้ว
ข้อ 12 ใบหน้า ไม่ตกแต่งใบหน้าด้วยเครื่องสำอางทุกชนิด
ข้อ 14 ห้ามใส่คอนแทคเลนส์ กรณีสายตาสั้นให้ใส่แว่นตา
ข้อ 15 ห้ามนำอุปกรณ์การใช้โทรศัพท์ทุกชนิดมาโรงเรียน หากตรวจพบทางโรงเรียนจะเก็บอุปกรณ์เหล่านั้นและไม่คืนให้ในทุกกรณี
ข้อ 16 ห้ามนำอุปกรณ์การแต่งหน้า ทำผม และเครื่องประทินผิวทุกชนิดมาโรงเรียน หากตรวจพบทางโรงเรียนจะเก็บอุปกรณ์เหล่านั้นและไม่คืนให้ในทุกกรณี

ทำให้มีผู้ใช้เฟซบุ๊กเข้าไปแสดงความคิดเห็นในเพจของโรงเรียนเป็นจำนวนมาก เช่น กฎดังกล่าวมีความเข้มงวดจนเกินไป ถือเป็นการละเมิดสิทธิ์หรือไม่ หากเด็กจำเป็นต้องใช้โทรศัพท์ติดต่อในกรณีฉุกเฉินจะทำอย่างไร ควรปรับเปลี่ยนกฎให้ทันโลก

ทั้งนี้ กระทรวงศึกษาธิการ เคยเผยแพร่บทความจากเว็บไซต์กระทรวงยุติธรรม ซึ่งระบุว่า ครูยึดโทรศัพท์นักเรียนไม่คืน มีความผิดฐานยักยอกทรัพย์ จำคุกไม่เกิน 3 ปี ปรับไม่เกิน 6,000 บาท หรือทั้งจำทั้งปรับ ตามมาตรา 352 แห่งพระราชบัญญัติประมวลกฎหมายอาญา

<a href="https://www.khaosod.co.th/wpapp/uploads/2024/04/434365057_122134008098178684_1391215032596697022_n.jpg"><img class="alignnone size-full wp-image-8167788" src="https://www.khaosod.co.th/wpapp/uploads/2024/04/434365057_122134008098178684_1391215032596697022_n.jpg" alt="" width="800" height="514" /></a>
<div class="ads_position_wrapper"></div>
<div class="ads_position_wrapper mb-4"></div>
<a href="https://www.khaosod.co.th/wpapp/uploads/2024/04/Untitled-12230000.jpg"><img class="alignnone size-full wp-image-8167791" src="https://www.khaosod.co.th/wpapp/uploads/2024/04/Untitled-12230000.jpg" alt="" width="800" height="480" /></a>

&nbsp;

&nbsp;

&nbsp;