&nbsp;

&nbsp;

&nbsp;

&nbsp;

&nbsp;

&nbsp;

สระบุรี ประชาชนแห่กลับอีสาน ถนนมิตรภาพ การจราจรหนาแน่น ปริมาณรถสะสมติดหนึบ เต็มทุกช่องทาง ตร.เปิดช่องทางพิเศษเร่งระบาย ลดความแออัดบนท้องถนน

12 เม.ย. 67 – ผู้สื่อข่าวรายงานว่า การจราจรตั้งแต่จังหวัดสระบุรี รถชะลอตัวช่วงขึ้นสะพานมิตรภาพเนื่องจากเป็นคอขวด สลับหยุดนิ่ง โดยรวมถนนพหลโยธินรถยังวิ่งได้คล่องตัว

&nbsp;

ขณะเดียวกันได้มีเจ้าหน้าที่ตำรวจ สภ.เมืองสระบุรี พร้อมด้วยเจ้าหน้าที่ตำรวจทางหลวง ได้เปิดช่องทางพิเศษใต้สะพานต่างระดับมิตรภาพ เพื่อช่วยระบายรถที่จะขึ้นสะพานต่างระดับ ไม่ต้องไปติดแออัดบน

สะพาน และเป็นการอำนวยความสะดวกทางด้านการจราจรให้กับประชาชนที่ใช้รถเดินทางกลับบ้านมุ่งสู่ประตูอีสานโดยมีเจ้าหน้าที่ตำรวจ ร่วมอำนวยความสะดวกทางด้านการจราจร

&nbsp;

เข้าสู่ถนนมิตรภาพ ช่วงกม.ที่ 17 เนินทับกวาง ตำบลทับกวาง อำเภอแก่งคอย เจ้าหน้าที่ตำรวจทางหลวง และเจ้าหน้าที่ตำรวจแก่งคอย แขวงการทาง สระบุรี ได้ทำการเปิดการจราจรช่องทางพิเศษ เนื่องจากมีรถปริมาณมาก และสะสม จนเมื่อถึง กม. 47 ต.กลางดง

อ.ปากช่อง จ.นครราชสีมา เนื่องจากเนินซับบอน พระใหญ่ฯ ต.ทับกวาง อ.แก่งคอย เป็นเนินขึ้นเขารถมีปริมาณเต็มทุกช่องทาง สามารถ ใช้ความเร็วได้ประมาณ 20 กิโลเมตรต่อชั่วโมง

&nbsp;

นอกจากนี้ รถชะลอตัวเนื่องจาก เป็นเนินขึ้นเขา จนเข้า สู่อำเภอมวกเหล็ก และ ต.กลางดง อ. ปากช่อง จ.นครราชสีมา ช่วงขึ้นเนินกลางดง รถชะลอตัวเนื่องจากเป็นเนินเขา ซึ่งเป็นรอยต่อ อำเภอมวกเหล็กกับตำบลกลางดง อำเภอปากช่อง จังหวัดนครราชสีมา

&nbsp;

เพื่ออำนวยความสะดวกแก่ผู้เดินทางกลับภูมิลำเนาภาคอีสาน คาดว่าวันนี้รถจะหนาแน่นเพิ่มมากขึ้น เนื่องวันพรุ่งนี้จะเป็นวันสงกรานต์ ทางด้านเจ้าหน้าที่ตำรวจทางหลวงสระบุรี และเจ้าหน้าที่ตำรวจภูธรจังหวัด

สระบุรี ได้เตรียมความพร้อมคอยอำนวยความสะดวกกันตลอดทั้งคืน เพื่อไม่ให้รถติดขัด นอกจากนี้ ยังมีหน่วยงานบริการประชาชน มีประชาชนเข้าไปรับบริการ พักดื่มกาแฟ และเข้าห้องน้ำมีปริมาณมาก

&nbsp;

&nbsp;

&nbsp;

&nbsp;