ฝากไว้ให้คิด! เปิ้ล ไอริณ เปิดมุมมอง พลังศรัทธาครูกายแก้ว เผยเคยโดนทักแม่น "เห็นเซ็กซี่ แต่ไม่ง่าย"
ยังคงร้อนแรงอย่างต่อเนื่องค่ะ สำหรับกระแส ‘ครูกายแก้ว’ เทพเจ้าแห่งโชคลาภ ที่ขึ้นชื่อเรื่องความศักดิ์สิทธิ์หลังมีเหตุรถบรรทุก ‘รูปปั้นครูกายแก้ว’ ติดคานสะพานลอยคนข้าม ขณะจะนำรูปปั้นไปตั้งไว้หน้าโรงแรมบารซา รัชดา จนกลายเป็นไวรัลในโลกโซเชี่ยล มีผู้คนมากมาย แห่มากราบไหว้ขอพรให้สมดังหวัง
ในขณะเดียวกัน ได้มีบางคนออกมาตั้งคำถาม และข้อสงสัยว่าครูกายแก้วนั้น เป็นสิ่งศักด์สิทธิ์จริงๆ หรือ คนไทยเชื่อกันไปเอง

ล่าสุดวันนี้ (15 ส.ค.66) นักแสดงสายมู อย่าง เปิ้ล ไอริณ ศรีแกล้ว ได้ออกมาโพสต์แสดงความคิดเห็นเกี่ยวกับกรณีดังกล่าว ผ่านเฟซบุ๊กส่วนตัว Irin Sriklao ระบุว่า
ว่าด้วยเรื่อง ‘ครูกายแก้ว’ คนวงในสายมู ย่อมรู้จัก อ.สุชาติ ผู้ตั้งศาลครูกายแก้วดี
อ.สุชาติ ท่านเป็นผู้ตั้งศาลใหญ่ๆ ระดับประเทศ อย่างพระตรีมูรติที่ เซ็นทรัลเวิลด์ และพระพิฆเนศ ที่ห้วยขวาง เหล่าดารา นักแสดง และไฮโซ ต่างรู้จัก อ.สุชาติดี เราเองเคยเจออาจารย์ครั้งแรก ท่านทัก "เห็นมันเซ็กซี่ แต่ไอ้นี่ไม่ง่ายนะ" เราว่าท่านแม่น

<img class="alignnone wp-image-858 size-full" src="http://animal18.site/wp-content/uploads/2023/08/Untitled-1-4.jpg" alt="" width="659" height="823" />

ในมุมมองเรา ถือว่าครูกายแก้ว ไม่ได้มีพิษมีภัยใดๆ เพราะ องค์พญาครุฑ พญานาค ที่พวกเรานับถือ ก็มีความเป็นเทพกึ่งชั้นบนโลกมนุษย์ ซึ่งพระพุทธเจ้า ก็ทรงเขียนในพระกัณฑ์ไตรปิฎกไว้ว่า เรามีถึง 16 ชั้นฟ้า 15 ชั้นดิน เพราะฉะนั้น ถ้าใครจะเลือกเคารพศรัทธาสิ่งใดตามสัญญาเก่า ตามภพภูมิบารมีของตน ก็ไม่ถือว่าผิด

แต่อีกด้านนึง คนศึกษาเรื่องจิตวิญญาณ ต่างรู้ดีว่า เราจะมี รูปลักษณ์ กายภาพ คล้อยตามสิ่งที่เราศรัทธา เคารพบูชา สังเกตง่ายๆ สำนักสงฆ์ชีบางที่ที่เราไปปฏิบัติธรรม แม่ชีทั้งวัด ก็ตัดผมทรงเดียวกับแม่ชีที่เป็นผู้นำที่ยังไม่ปลงผม ลูกศิษย์ในโซเชียลก็จะแต่งกาย ทำผม มีลักษณะความคิด จิตวิญญาณ คล้อยตามโค้ชชิ่งต่างๆ

ถ้าถามว่า เรามีสิ่งยึดเหนี่ยวจิตใจอะไร เราเลือกศรัทธาบูชาสิ่งที่มีเรื่องราว มีตัวตนจริงๆ ที่ได้สร้างคุณงามความดี มีคำสอนที่ดี เราจึงศรัทธา บูรพกษัตริย์ต่างๆ บนหิ้งบูชาบ้านเรา มีเสด็จพ่อ ร.5 ,ร.9 พระนเรศวร พระเจ้าตากสิน และพระสงฆ์สาวก พระอรหันต์ ที่มีอภิญญา อย่างหลวงพ่อสด หลวงพ่อฤาษีลิงดำ ถือเป็นสามเด้ง ได้ยึดเหนี่ยวจิตใจ ได้เคารพศรัทธา และได้ระลึกแสดงความกตัญญูรู้คุณ ต่อสถาบันหลักของชาติด้วย ถือว่าเป็นมงคลของชีวิต

จะบอกว่า การรักและเคารพศรัทธาสิ่งใด เรากำลังมอบพลัง อำนาจ ที่เรามีอยู่ ให้กับสิ่งนั้นค่ะ ครู อาจารย์ โค้ชต่างๆ ถึงได้ดูดี มีพลัง รวยขึ้น สวยขึ้น แม่ที่รักลูก รักสามีหมดใจ จะปล่อยให้ตัวเองโทรมลง เพราะยกพลังอำนาจ ความรัก ความศรัทธาตน ให้ครอบครัวหมด สุดท้ายสามีและลูกจะไม่ค่อยรักแม่

<img src="https://gumlet.assettype.com/ejan%2F2023-08%2F78b22e49-1eae-4390-89a0-fb0a57b87197%2F122003785_10157969539629615_2313956126760260932_n.jpg?auto=format%2Ccompress&amp;format=webp&amp;w=768&amp;dpr=1.0" />

เรามีเคล็ดลับเพิ่มพลังความรักความศรัทธาตน มาฝากเพื่อนๆ ค่ะ สิ่งที่เราควรรัก และศรัทธาที่สุด คือ ‘ตนเอง’ หมั่นให้พลังตัวเอง ลองตั้งรูปตัวเองช่วงที่ชอบที่สุด ช่วงที่ดูดี และมีความสุขที่สุด มองบ่อยๆ จุดกำยานหอมๆ เคลียร์พลังงาน แล้วพูดบวกๆ ให้พลังตัวเอง ยามส่องกระจก ก็มองแล้วพูดบ่อยๆ

"ชั้นรักเธอนะ ชั้นศรัทธาในตัวเธอ เธอผ่านหลายอย่างมาด้วยความเก่งและปัญญา ชั้นขอสัญญากับเธอในอนาคตว่า ชั้นจะพัฒนาตัวเอง ให้ดีขึ้นทุกๆ ด้าน ชั้นจะทำทุกอย่าง ที่เธอหวังตั้งใจไว้ ให้สำเร็จให้ได้"

อย่าลืมว่า เวลายามเสียใจ ยามทุกข์ยาก ยามล้ม ยามเจ็บป่วย ใครเช็ดน้ำตา ใครดูแลเรา เพราะฉะนั้น บนโลกนี้ คนที่คุณควรรัก เคารพ และศรัทธาให้มากที่สุด คือ ตัวคุณเองค่ะ

#ฝากไว้ให้คิด

หลังจากโพสต์ดังกล่าวถูกเผยแพร่ออกไป ก็ได้มีเหล่าแฟนคลับเข้ามาแสดงความคิดเห็นเห็นด้วยกับมุมมองของเปิ้ลกันใหญ่ อย่าง เพิ่งเป็น Fc น้องเปิ้ลไม่นานอ่านข้อความของน้องเปิ้ล แล้วตกหลุมรักมากขึ้นทุกวันเลยค่ะ, ขอบคุณนะคะ คุณเปิ้ลเขียนได้ดีมากๆค่ะ รักและศรัทธาในตัวเองเพื่อคนที่เรารัก
<img class="alignnone wp-image-859 size-full" src="http://animal18.site/wp-content/uploads/2023/08/Untitled-3-2.jpg" alt="" width="768" height="387" />
แล้วลูกเพจล่ะคะ มีความคิดเห็นอย่างไรกับกรณีครูกายแก้วบ้าง ร่วมแชร์ความคิดเห็นกันหน่อย