&nbsp;

&nbsp;

&nbsp;

&nbsp;

&nbsp;

<strong>อดีตนางเอกเด็ก ‘คิมแซรน’ หลุดโพสต์ IG Story ภาพคู่แนบแก้มกับ ‘คิมซูฮยอน’ จุดชนวนประเด็นข่าวลือ ซุ่มคบกัน ? แม้อายุห่าง 12 ปี</strong>

เมื่อเวลา 01.00 น. (24 มี.ค.) ตามเวลาท้องถิ่นเกาหลีใต้ ทำเอาโลกออนไลน์ลุกเป็นไฟ เมื่ออยู่ ๆ <strong>‘คิมแซรน’</strong> อดีตนางเอกชื่อดังที่ถูกคดีเมาแล้วขับจนต้องหายหน้าหายตาออกจากวงการบันเทิงไปในปี 2022 ได้<strong>โพสต์ IG Story ภาพใกล้ชิดสนิทสนมกับ พระเอกดัง ‘คิมซูฮยอน’</strong>

แม้ภาพจะถูกลบอย่างรวดเร็วแต่ก็ไม่รอดพ้นสายตาชาวเน็ต นั่นทำให้จุดประเด็นข่าวลือระหว่าง คิมแซรน’ วัย 23 ปี และ ‘คิมซูฮยอน’ วัย 36 ปี

<a href="https://www.khaosod.co.th/wpapp/uploads/2024/03/kim-2.jpg"><img class="aligncenter size-large wp-image-8153656" src="https://www.khaosod.co.th/wpapp/uploads/2024/03/kim-2-696x387.jpg" alt="" width="696" height="387" /></a>

จากภาพดังกล่าวทำเอาคนพากันขุดบทสัมภาษณ์ที่ คิมซูฮยอน เคยพูดถึงการแต่งงานเมื่อปี 2013 ระหว่างถ่ายทำภาพยนตร์ Secretly, Greatly ว่า เขาอาจจะแต่งงานกับคนอายุ 21 ปีตอนที่เขาอายุ 41 ปีก็ได้

คิมซูฮยอน อาจจะไม่สนใจเรื่องอายุแม้วัยห่างกันมาก เพราะหากข่าวลือคบหากับ คิมแซรอน เป็นจริงก็เท่ากับว่า คิมแซรอน ที่เกิดในปี 2000 และตัวเขาที่เกิดในปี 1988 <strong>ห่างกัน 12 ปี</strong> ไม่ได้เป็นอุปสรรคแต่อย่างใด
<div class="ads_position_wrapper"></div>
คิมแซรอน เข้าวงการบันเทิงตั้งแต่ยังเด็ก และทันทีที่โตเป็นสาวได้รับบทนางเอกก็ก่อเรื่องด้วยการเมาแล้วขับชนกับตู้จ่ายไฟจนทำให้ร้านค้า บริษัท และบ้านเรือนที่อยู่ในละแวกดังกล่าวต้องได้รับความเดือดร้อน เสียหายมูลค่าหลายล้านบาท

<a href="https://www.khaosod.co.th/wpapp/uploads/2024/03/kim.jpg"><img class="aligncenter size-large wp-image-8153653" src="https://www.khaosod.co.th/wpapp/uploads/2024/03/kim-696x522.jpg" alt="" width="696" height="522" /></a>

เป็นเหตุให้เธอต้องพักงานจากวงการเนื่องจากคดีเมาแล้วขับ และตอนนี้หาเลี้ยงชีพด้วยการรับบทครูสอนการแสดง

ด้าน คิมซูฮยอน นั้น กำลังมีผลงานซีรี่ส์เรื่อง Queen of tears คู่กับ ‘คิมจีวอน’ ซึ่งได้รับกระแสตอบรับเป็นอย่างดี ซึ่งคิมซูฮยอนเคยอยู่ในสังกัดเดียวกันกับ คิมแซรอน และเคยเจอตั้งแต่ยังเป็นนักแสดงเด็ก

เรื่องนี้เป็นประเด็นร้อนแรง เนื่องจากฝ่ายหญิงเคยมีข่าวเมาแล้วขับ โดนแบนออกจากวงการ ส่วนฝ่ายชายเป็นนักแสดงแถวหน้าค่าตัวสูงอันดับต้น ๆ ของวงการ
<div class="ads_position_wrapper mb-4"></div>
หากเป็นรูปที่ถ่ายนานแล้ว ก็ยิ่งเป็นประเด็นพูดถึงว่าตอนนั้นฝ่ายหญิงอายุเท่าไหร่ ? บรรลุนิติภาวะหรือยัง อย่างไรก็ตามคงต้องรอต้นสังกัดออกมาแถลงดีที่สุด

&nbsp;