<strong>ก้าวไกล เตรียมผลักดัน ยกเลิก ครูนอนเวร หลังยื่นหนังสือหารือแล้ว ชี้ไม่ได้เป็นเรื่องยุ่งยาก เพียงแก้มติ ครม. เพื่อลดภาระงานครูที่ไม่เกี่ยวกับการสอน</strong>

กรณี ครูโรงเรียนบ้านโป่งเกลือ ต.ดอยลาน อ.เมืองเชียงราย จ.เชียงราย ถูกชายบุกเข้ามาทำร้ายร่างกายระหว่างปฏิบัติหน้าที่อยู่เวรรักษาการณ์สถานที่ราชการ หรือ “ครูนอนเวร” ภายในโรงเรียนเมื่อวานนี้ (20 มกราคม)
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
วันที่ 21 ม.ค.2567 <strong>ปารมี ไวจงเจริญ ส.ส.บัญชีรายชื่อ พรรคก้าวไกล (ก.ก.)</strong> ให้ความเห็นกรณีดังกล่าวว่า ตนรู้สึกเสียใจและเศร้าสลดกับเหตุการณ์นี้มาก จึงถึงเวลาแล้วที่กระทรวงศึกษาธิการ ต้องยกเลิกครูนอนเวร
<div id="attachment_8061153" class="wp-caption aligncenter"><a href="https://www.khaosod.co.th/wpapp/uploads/2024/01/%E0%B8%9B%E0%B8%B2%E0%B8%A3%E0%B8%A1%E0%B8%B5-%E0%B8%81%E0%B9%89%E0%B8%B2%E0%B8%A7%E0%B9%84%E0%B8%81%E0%B8%A5.jpg"><img class="size-large wp-image-8061153" src="https://www.khaosod.co.th/wpapp/uploads/2024/01/%E0%B8%9B%E0%B8%B2%E0%B8%A3%E0%B8%A1%E0%B8%B5-%E0%B8%81%E0%B9%89%E0%B8%B2%E0%B8%A7%E0%B9%84%E0%B8%81%E0%B8%A5-696x464.jpg" alt="" width="696" height="464" aria-describedby="" /></a>
<p class="wp-caption-text">ปารมี ไวจงเจริญ ส.ส.บัญชีรายชื่อ พรรคก้าวไกล (ก.ก.)</p>

</div>
ทั้งนี้ ตนได้ยื่นหนังสือขอปรึกษาหารือประเด็นดังกล่าว ในคณะกรรมาธิการ (กมธ.) การศึกษา ไปตั้งแต่วันที่ 11 ม.ค.ที่ผ่านมา ซึ่งเมื่อเกิดเหตุการณ์นี้ขึ้น ตนยิ่งเร่งผลักดันเรื่องนี้ให้สำเร็จให้ได้ ขอเรียกร้องไปยังนายกรัฐมนตรี รัฐมนตรี และผู้บริหารกระทรวงศึกษาธิการ ให้ยกเลิกครูนอนเวรเสียที
<ul>
 	<li class="udsg__main-title"><strong><a href="https://www.khaosod.co.th/breaking-news/news_8060711" target="_blank" rel="noopener">หนุ่มโหดมอบตัวแล้ว บุกทำร้ายครูสาว อยู่เวรคนเดียวในโรงเรียน เปิดปากสารภาพ</a></strong></li>
</ul>
<div class="ads_position_wrapper"></div>
<div class="udsg__meta-wrap">
<div class="udsg__meta-left"></div>
</div>
เพราะนอกจากจะก่อให้เกิดภาระ และสร้างความลำบากให้กับบรรดาครูไทย เรื้อรังมายาวนานหลายสิบปีแล้ว ยังอาจก่อให้เกิดอันตรายร้ายแรงต่อร่างกายและจิตใจของครูตามข่าวที่ปรากฏออกมาด้วย

ส.ส.บัญชีรายชื่อ พรรคก้าวไกล กล่าวต่อว่า การยกเลิกการนอนเวรของครู ไม่ได้เป็นเรื่องที่ยุ่งยาก เพราะอาศัยเพียงการแก้ไขมติคณะรัฐมนตรี (ครม.) เมื่อวันที่ 6 ก.ค.2542 ว่าด้วยหลักเกณฑ์การอยู่เวรรักษาการณ์สถานที่ราชการ

โดยแก้ไขในข้อ 9.เดิมที่ระบุแต่เพียงว่า <strong>“หากส่วนราชการมีหน่วยรักษาความปลอดภัยหรือมีการจ้างเอกชนอยู่แล้ว จะไม่จัดให้มีเวรรักษาการณ์และผู้ตรวจเวรก็ได้”</strong> โดยเพิ่มเติมเข้าไปว่า “หรือหากมีการติดตั้งระบบกล้องโทรทัศน์วงจรปิด (CCTV) ก็ไม่ต้องจัดให้มีเวรรักษาการณ์และผู้ตรวจเวร”

และให้ยกเลิกข้อ 10. ที่บัญญัติไว้ว่า “กรณีที่ส่วนราชการ หรือหน่วยงานใดมีความจำเป็นไม่อาจปฏิบัติตามหลักเกณฑ์ข้อ 9. ข้างต้นได้ ให้ผู้บังคับบัญชาใช้ดุลพินิจในการที่จะสั่งการการอยู่เวรรักษาการณ์ตามความเหมาะสมได้ โดยไม่ให้เกิดผลเสียหายกับงานและทรัพย์สินของราชการหรือหน่วยงาน”
<a href="https://www.khaosod.co.th/wpapp/uploads/2024/01/teacher-2-1.jpg"><img class="aligncenter size-large wp-image-8061151" src="https://www.khaosod.co.th/wpapp/uploads/2024/01/teacher-2-1-696x392.jpg" alt="" width="696" height="392" /></a>

ปารมี กล่าวว่า การที่ตนเห็นว่าควรต้องยกเลิกข้อ 10. นี้ไปเลย เพราะคำว่า “ให้ผู้บังคับบัญชาใช้ดุลพินิจ” มักหมายถึงการบังคับสถานเดียวเท่านั้น โดยไม่ถามความสมัครใจ ของผู้ใต้บังคับบัญชา ซึ่งเป็นเรื่องน่ากลัว ที่เกิดขึ้นเสมอในระบบราชการไทย

สิ่งที่ตนเสนอนี้ เป็นวิธีที่จะสร้างขวัญกำลังใจให้กับครูไทยได้อย่างแท้จริง ซึ่งทางฝ่ายบริหาร ทั้งนายกรัฐมนตรี และรัฐมนตรีว่าการกระทรวงศึกษาธิการ หากมีความจริงใจที่จะแก้ไขปัญหาภาระงานครูและปัญหาครูนอนเวร ก็สามารถลงนามทำได้ทันที

ด้าน <strong>นายพริษฐ์ วัชรสินธุ</strong> โฆษกพรรคก้าวไกล โพสต์ในเรื่องดังกล่าว ระบุว่า พรรคก้าวไกล สนับสนุนให้ยกเลิกการให้ครูนอนเวร เพื่อคุ้มครองความปลอดภัยของคุณครู + เพื่อลดภาระงานครูที่ไม่เกี่ยวกับการสอนและคืนครูให้ห้องเรียน การรักษาความปลอดภัยโรงเรียนสามารถทำได้ด้วยวิธีอื่น (เช่น CCTV เป็นต้น)
<a href="https://www.khaosod.co.th/wpapp/uploads/2024/01/%E0%B9%84%E0%B8%AD%E0%B8%95%E0%B8%B4%E0%B8%A1-%E0%B8%84%E0%B8%A3%E0%B8%B9%E0%B8%99%E0%B8%AD%E0%B8%99%E0%B9%80%E0%B8%A7%E0%B8%A3.jpg"><img class="aligncenter size-large wp-image-8061154" src="https://www.khaosod.co.th/wpapp/uploads/2024/01/%E0%B9%84%E0%B8%AD%E0%B8%95%E0%B8%B4%E0%B8%A1-%E0%B8%84%E0%B8%A3%E0%B8%B9%E0%B8%99%E0%B8%AD%E0%B8%99%E0%B9%80%E0%B8%A7%E0%B8%A3-696x401.jpg" alt="" width="696" height="401" /></a>

&nbsp;