&nbsp;

&nbsp;

&nbsp;

&nbsp;

&nbsp;

&nbsp;

<strong>กระบี่ พุทธศาสนิกชนส่งเสด็จแน่นสนามบิน อัญเชิญพระบรมสารีริกธาตุ พระอรหันตธาตุ กลับสู่กรุงเดลี ชาวบ้านร่วมโบกธง ไทย-อินเดีย 2 ข้างทาง </strong>

19 มี.ค. 67 – ที่บริเวณภายในสนามบินนานาชาติ กระบี่ ซึ่งในวันนี้จะมีการอัญเชิญพระบรมสารีริกธาตุและพระอรหันตธาตุของพระสารีบุตรและพระโมคคัลลานะ กลับสู่ประเทศอินเดีย โดยตามกำหนดการเวลา 10.00 น. จะอัญเชิญออกจากห้องมั่นคง วัดมหาธาตุวชิรมงคล อำเภออ่าวลึก จังหวัดกระบี่ มายังสนามบินนานาชาติ กระบี่

&nbsp;

<img class="alignnone size-full wp-image-8145968" src="https://www.khaosod.co.th/wpapp/uploads/2024/03/EE890E23-59B2-4E1F-B67F-DB8A1ED1BDB1.jpeg" alt="" width="1280" height="731" />

ส่วนบรรยากาศทั่วไป มีประชาชนนุ่งขาวห่มขาว นั่งรอบริเวณหน้าประตูทางเข้าหมายเลข 7 ภายในอาคารสนามบิน โบกสะบัดธงชาติไทยและธงชาติสาธารณรัฐอินเดีย ขณะที่เส้นทางระหว่างวัดมหาธาตุวชิรมงคลสู่สนามบิน มีชาวบ้านยืนรอขบวนอัญเชิญพร้อมดอกไม้ธูปเทียน บางคนถึงกับน้ำตาไหลด้วยความปิตียินดีที่ครั้งหนึ่งในชีวิต ได้มีโอกาสกราบสักการะพระบรมสารีริกธาตุ

<img class="alignnone size-full wp-image-8145966" src="https://www.khaosod.co.th/wpapp/uploads/2024/03/D24DBFDD-F01C-4E74-B1DE-A78D7BA918D1.jpeg" alt="" width="2506" height="1672" />

&nbsp;

กระทั่ง นายเสริมศักดิ์ พงษ์พานิช รมว.วัฒนธรรม พร้อมด้วยผู้บริหารกระทรวงวัฒนธรรม, นายนาเคศ สิงห์ (H.E. Mr. Nagesh Singh) เอกอัครราชทูตสาธารณรัฐอินเดียประจำประเทศไทย, นายสมชาย หาญภักดีปฏิมา ผู้ว่าราชการจังหวัดกระบี่,
<div class="ads_position_wrapper"></div>
<img class="alignnone size-full wp-image-8145965" src="https://www.khaosod.co.th/wpapp/uploads/2024/03/29199CC2-E6BB-4A21-A130-9E41ED19C697.jpeg" alt="" width="1024" height="590" />

นายอนุวรรตน์ โหมดพริ้ง รองผู้ว่าราชการจังหวัดกระบี่ , นางชณิสา หาญภักดีปฏิมา นายกเหล่ากาชาดจังหวัดกระบี่ , ดร.สุภชัย วีระภุชงค์ เลขาธิการสถาบันโพธิคยาวิชชาลัย 980 , นายมาริษ เสงี่ยมพงษ์ รองเลขาธิการสถาบันโพธิคยาวิชชาลัย 980 และบุคคลต่างๆ เดินทางมาถึง

<img class="alignnone size-full wp-image-8145957" src="https://www.khaosod.co.th/wpapp/uploads/2024/03/03A13550-D72E-4AAD-A236-C7BE106E1B3B.jpeg" alt="" width="2354" height="1470" />
<div class="ads_position_wrapper mb-4"></div>
ทั้งนี้ เมื่อพระบรมสารีริกธาตุและพระอรหันตธาตุฯ มาถึงยังสนามบิน ผู้แทนสาธารณรัฐอินเดียจะอัญเชิญเข้าสู่ห้องรับรอง พระเทพวชิรากร รองเจ้าคณะภาค 17 เจ้าอาวาสวัดมหาธาตุวชิรมงคล ประธานสงฆ์, ผู้บริหารกระทรวงวัฒนธรรม และบุคคลต่างๆ ร่วมถวายพวงมาลัยดอกไม้สดสักการะ พร้อมทหารกองเกียรติยศ จากนั้นได้อัญเชิญสู่เครื่องบินกองทัพอากาศ C130 ของอินเดีย ไปยังกรุงเดลี สาธารณรัฐอินเดียต่อไป

&nbsp;

&nbsp;