&nbsp;

&nbsp;

&nbsp;

&nbsp;

&nbsp;

&nbsp;

&nbsp;

<strong>นักร้องสาวใจกว้าง ช่วยสามีหา “ภรรยา” อีกคน มาแบ่งเบาหน้าที่ เพื่อที่ตัวเองจะได้โฟกัสกับงานต่อไป </strong>

เป็นเรื่องราวที่ผู้คนให้ความสนใจ เมื่อ<strong> “อัซลีน อาริฟฟิน”</strong> นักร้องสาววัย 42 ปี จากมาเลเซีย เจ้าของบทเพลง “Hi Hi Bye Bye” ที่โด่งดังไปทั่วมาเลเซีย ได้ประกาศตามหา “ภรรยาอีกคน” ให้สามี เพื่อที่เธอจะได้โฟกัสไปกับการทำงานและการพัฒนาตนเอง

โดยอัซลีนแต่งงานเป็นครั้งที่สองกับ <strong>“วาน โมฮัมหมัด ฮาฟิซาม”</strong> สามีวัย 47 ปีเมื่อช่วงปี 2564 และต่อมาในปี 2566 ฮาฟิซามได้แต่งงานกับภรรยาคนที่สอง ซึ่งเป็นแพทย์วัย 26 ปี

<a href="https://www.khaosod.co.th/wpapp/uploads/2024/04/wife0405-1.jpg"><img class="aligncenter size-full wp-image-8174379" src="https://www.khaosod.co.th/wpapp/uploads/2024/04/wife0405-1.jpg" alt="" width="1600" height="900" /></a>

เนื่องจากภาระงานที่รัดตัว ในปีนี้อัซลีนจึงมองหาภรรยาอีกคนให้กับสามี มาช่วยแบ่งเบาหน้าที่ภรรยา เพื่อที่เธอสามารถไปโฟกัสงานได้อย่างเต็มที่
<div class="ads_position_wrapper"></div>
<div>

<em>“ฉันมีงานยุ่งและงานของฉันต้องเดินทางไกล ฉันรู้สึกไม่ค่อยสบายใจเท่าไหร่ ก็เลยอยากหาคนมาช่วยทำงานบ้านดูแลสามี อย่างน้อยก็สบายใจที่มีคนมาช่วยดูแลเรื่องต่าง ๆ แต่หลังจากที่ฉันโพสต์รับสมัครภรรยาไป ฉันยังไม่เจอใครที่เหมาะสม จนสามีพบเธอคนนั้นด้วยตัวเขาเอง ฉันคิดว่าเธอโอเคนะ เหมาะกับสามีดี”</em> เธอกล่าว
<div class="ads_position_wrapper"></div>
<a href="https://www.khaosod.co.th/wpapp/uploads/2024/04/wife0405-2.jpg"><img class="aligncenter size-full wp-image-8174392" src="https://www.khaosod.co.th/wpapp/uploads/2024/04/wife0405-2.jpg" alt="" width="1600" height="900" /></a>

อัซลีนกล่าวว่า เธอเปิดใจยอมรับแนวคิดการมีภรรยาหลายคน หลังจากเข้าร่วมการบรรยายทางศาสนา พร้อมเน้นย้ำว่าการมีภรรยาหลายคนไม่ได้มีไว้สำหรับทุกคน สามีควรปรึกษาภรรยาให้ดีก่อนเพื่อป้องกันการเกิดปัญหาตามมา

<em>“คนอาจคิดว่าเราจะอิจฉากัน แต่สำหรับฉัน ถ้าสามีสามารถทำหน้าที่ของตัวเองได้ดี ให้ความรักและความเอาใจใส่ที่เพียงพอ ผู้หญิงก็จะไม่รังเกียจที่จะแบ่งปัน (ผู้ชาย) กัน แต่ถ้าภรรยารับไม่ได้ ก็อย่าหาทำ เพราะจะส่งผลเสียให้ทั้งภรรยาและลูก” </em>
<div class="ads_position_wrapper mb-4"></div>
<strong>ขอบคุณที่มา 8days</strong>

</div>
&nbsp;

&nbsp;

&nbsp;