<p>วู้ดดี้ วุฒิธร มิลินทจินดา ได้เผยกับ หนุ่ม เมืองจันท์ แขกรับเชิญรายการ WOODY FM หลังโดนถามว่าไปเจอ ท่านอ้น ท่านชายวัชเรศร วิวัชรวงศ์ โดยวู้ดดี้ ระบุว่า พอดีได้มีโอกาสได้ไปกินที่ร้าน royal osha บังเอิญเจอท่านกินข้าวกับเพื่อน แล้วเพื่อนของท่านก็เป็นเพื่อนของผม เพื่อนก็เลยแนะนำให้รู้จัก ท่านก็เหมือนว่ารู้จักเรา ก็เลยได้นั่งคุยกัน</p> <p><img style=display:block decoding="async"  src="https://sv168.siamnews.com/14/2308251zr6l.png" />  </p>   <p>อันดับแรกในหัว คือ กลับมาเมืองไทยทำไม ความตั้งใจคืออะไร แต่เราไม่ได้ถามไปแบบนั้น เราก็เลยถามว่าเป็นยังไงบ้าง เขาก็เล่าให้ฟังว่า เนี่ยไม่ได้มาเมืองไทยมา 20 กว่าปีแล้ว คิดถึงเมืองไทยมาก ก็พูดเหมือนออกสื่อทั่วไป</p> <p><img style=display:block decoding="async"  src="https://sv168.siamnews.com/14/230825uj4m2.jpg" /></p>   <p>ท่านอยากลองไปขึ้นรถไฟฟ้า BTS ท่านอยากกินผัดไทย ท่านอยากรู้ว่าเจ๊ไฝอร่อยไหม ท่านแฮปปี้มาก ไปไหนก็ตามเห็นถึงพลังงานความน่ารักของคนไทย ท่านไม่รู้ว่ากลับมาแล้ว เขาจะให้การต้อนรับไหม ท่านรู้สึกแฮปปี้มากในการกลับมาครั้งนี้</p> <p><img style=display:block decoding="async"  src="https://sv168.siamnews.com/14/230825ke8zr.jpg" /></p> <p>ด้วยความที่ผมไม่เคยอ่านประวัติเขาเลย รู้แค่ว่าเขาอยู่ที่นิวยอร์ก เป็นทนายความว่าความคดีที่ค่อนข้างใหญ่พอสมควร ด้วยความที่ผมเป็นคนนิวยอร์กเหมือนกัน ก็เหมือนนิวยอร์กเกอร์สองคนมาเจอกัน แล้วแลกเปลี่ยนประสบการณ์ในการเป็นคนนิวยอร์ก การที่อยู่นิวยอร์กมันต้องช่วยตัวเอง มันต้องสู้ มันไม่ใช่เมืองที่อยู่ง่าย</p> <p><img style=display:block decoding="async"  src="https://sv168.siamnews.com/14/23082541sgk.jpg" /></p> <p>จากนั้น ผมก็ถามท่านว่า มีแฟนไหม ท่านก็บอกไม่ สเปกก็คือขอให้เป็นคนน่ารัก แต่สุดท้ายเขาบอกว่าอยากแต่งงานกับผู้หญิงไทย ชอบคนที่มีทัศนคติดี แล้วก็พูดต่ออีกว่ายังหาไม่เจอ วู้ดดี้ก็ถามต่อแล้วจะยังไง จะอยู่นานไหม ท่านบอกว่า จริง ๆ การกลับมาในครั้งนี้ ก็อยากจะกลับมาเที่ยว อยากกลับมาเมืองไทยมาก เพราะรู้สึกว่าคิดถึงแล้วรอมาหลายปีมาก</p> <p><img style=display:block decoding="async"  src="https://sv168.siamnews.com/14/2308258ha9l.jpg" /></p> <p>เราคุยกันในเรื่องที่น่าสนใจมาก เราคุยกันในเรื่องของการเปลี่ยนแปลงของโลกว่าสมัยนี้โลกมันเปลี่ยนเร็วมาก แล้วเราต้องทันโลก เราต้องมีความคิดที่ก้าวหน้า มีความชัดเจน เพราะทุกวันนี้ถ้าเราใช้ชีวิตไปโดยที่เราไม่ชัดเจนว่าเราจะทำอะไร บทสนทนามันค่อนข้างที่จะลึกซึ้งพอสมควรเกี่ยวกับเรื่องของการใช้ชีวิตเสียมากกว่า</p> <p><img style=display:block decoding="async"  src="https://sv168.siamnews.com/14/230825li9x7.png" /></p>