&nbsp;

&nbsp;

&nbsp;

&nbsp;

&nbsp;

&nbsp;

<strong>เชียงใหม่ ไม่รอช้า แอบลักลอบเผาป่า จับจริง จ่ายจริง รองผู้ว่าฯ หิ้วเงินสด ขึ้นโรงพัก มอบทันที 1 หมื่นตามประกาศพ่อเมือง พลเมืองดีชี้เบาะแสคนวางเพลิงป่าสงวนแม่แตง </strong>

14 มี.ค. 67 – จากกรณีเชียงใหม่ จับคนลอบเผาป่าในเขตป่าสงวนแห่งชาติ บ้านปางกึ๊ด หมู่ที่ 16 ต.อินทขิล อ.แม่แตง จ.เชียงใหม่ เมื่อ 13 มี.ค. 67 ที่ผ่านมา โดย นายชัยณรงค์ นันตาสาย นายอำเภอแม่แตง ได้รับแจ้ง จาก นายประกิต จะหยอ ผู้ใหญ่บ้านปางกึ๊ด หมู่ที่ 16

<img class="alignnone size-full wp-image-8138085" src="https://www.khaosod.co.th/wpapp/uploads/2024/03/IMG_4759.jpeg" alt="" width="960" height="720" />

ขณะทำการดับไฟ ร่วมกับ นายป่าเหนือ ชีวะธรรม หัวหน้าหน่วยป้องกันรักษาป่าที่ ชม.6 (ปางกว้าง) ชุดเหยี่ยวไฟ กรมป่าไม้ ชุดสิงห์ไฟอำเภอแม่แตง และผู้นำชุมชน ในพื้นที่ป่าสงวนป่าแม่แตง ท้องที่ บ้านปางกึ๊ด หมู่ที่ 16 ตำบลอินทขิล อำเภอแม่แตง จังหวัดเชียงใหม่ สังเกตเห็นชาย 1 ราย กำลังจุดไฟเผาป่าอยู่ในบริเวณดังกล่าว

<img class="alignnone size-full wp-image-8138086" src="https://www.khaosod.co.th/wpapp/uploads/2024/03/IMG_4760.jpeg" alt="" width="800" height="470" />

&nbsp;

เมื่อชายคนดังกล่าวเห็นเจ้าหน้าที่ ชายคนดังกล่าวเกิดท่าทีตกใจ จากนั้นมือเผาชักมีดกวัดแกว่งไปมา เพื่อป้องกันตนเอง ก่อนวิ่งหนีหลบไป แต่ผู้ใหญ่บ้านปางกึ๊ด หมู่ที่ 16 จำลักษณะใบหน้าของมือเผาคนดังกล่าวได้ และได้ถ่ายภาพชายคนดังกล่าวพร้อมรถจักรยานยนต์ไว้ได้
<div class="ads_position_wrapper"></div>
<img class="alignnone size-full wp-image-8138083" src="https://www.khaosod.co.th/wpapp/uploads/2024/03/IMG_4756.jpeg" alt="" width="958" height="566" />

จึงได้ประสานเจ้าหน้าที่ตำรวจ สภ.แม่แตง ฝ่ายปกครองอำเภอแม่แตง ร่วมถึงเจ้าหน้าที่หน่วยป้องกันรักษาป่าที่ ชม.6 (ปางกว้าง) ติดตามเข้าจับกุมชายมือเผาคนดังกล่าวได้ที่บ้านพัก พบนายวิชัย จะกล๊ะ อายุ 28 ปี อยู่บ้านเลขที่ 9809 หมู่ 16 ต.อินทขิล อ.แม่แตง จ.เชียงใหม่ พร้อมด้วยของกลาง เป็นอุปกรณ์การเผาเป็นไฟแซก จำนวน 3 อัน (สีชมพู สีฟ้า สีเขียว ) ในตัวนายวิชัย

<img class="alignnone size-full wp-image-8138084" src="https://www.khaosod.co.th/wpapp/uploads/2024/03/IMG_4757.jpeg" alt="" width="960" height="720" />

จึงได้ควบคุมตัว และสอบถาม นายวิชัย ได้ให้การรับสารภาพว่า เป็นผู้ลงมือเผาป่าบริเวณที่เกิดเหตุจริง นายป่าเหนือ ชีวะธรรม หน.หน่วยป้องกันรักษาป่า ชม.6 ปางกว้าง จึงได้แจ้งข้อกล่าวให้นายวิชัยฯ ทราบว่า 1. เป็นการกระทำผิดตาม มาตรา 54 พ.ร.บ.ป่าไม้ฯ ข้อหา แผ้วถาง หรือเผาป่า หรือกระทำการด้วยประการใด ๆ อันเป็นการทำลายป่า

<img class="alignnone size-full wp-image-8138082" src="https://www.khaosod.co.th/wpapp/uploads/2024/03/IMG_4755.jpeg" alt="" width="960" height="540" />

2. เป็นการกระทำผิดตามมาตรา 14 พ.ร.บ.ป่าสงวนฯ 2507 ข้อหา แผ้วถาง เผาป่า หรือกระทำการใดๆ อันเป็นการเสื่อมเสียแก่สภาพป่าสงวนแห่งชาติ ในเขตป่าสงวนแห่งชาติ ฯ นายวิชัย จะกล๊ะ รับสารภาพตลอดข้อกล่าวหา

โดยมี นายประกิต จะหยอ ผู้ใหญ่บ้านปางกึ๊ด หมู่ที่ 16 ต.อินทขิล อ.แม่แตง จว.เชียงใหม่ ยืนยันและชี้ให้จับกุม จึงได้นำตัวพร้อมของกลาง นำส่ง พนักงานสอบสวน สภ.แม่แตง สอบสวนดำเนินคดีต่อไป

ผู้สื่อข่าวรายงานว่า นายนิวัฒน์ พงษ์สิทธิถาวร ผู้ว่าการจังหวัดเชียงใหม่ ได้มอบหมายให้ นายทศพล เผื่อนอุดม รองผู้ว่าราชการจังหวัดเชียงใหม่ ไปมอบเงิน จำนวน 10,000 บาท ให้แก่ผู้แจ้งเบาะแส จนนำไปสู่การจับกุมผู้กระทำผิดลักลอบเผาป่า
<div class="ads_position_wrapper mb-4"></div>
เพื่อป้องกันมิให้มีการกระทำความผิดเกี่ยวกับการเผาป่า จึงตั้งรางวัลนำจับสำหรับบุคคลทั่วไปที่แจ้งเบาะแสผู้กระทำผิดจุดไฟเผาป่าในพื้นที่ทุกประเภทในท้องที่อำเภอแม่แตง และคดีผ่านชั้นพนักงานสอบสวน เป็นรางวัล จำนวน 10,000 บาท โดยมอบให้กับ นายประกิต จะหยอ ผู้ใหญ่บ้านปางกึ๊ด หมู่ที่ 16 ผู้แจ้งเบาะแส และเจ้าที่สามารถจับกุมตัวได้ในที่สุด

&nbsp;