<strong>พวงเพ็ชร ส่งภาพไปทุกวัด หาพระโชว์ฉันกาแฟหรู ขออย่าแชร์รูป AI ทำวงการสงฆ์เสื่อม ต้องมีวิจารณญาณว่าอันไหนเป็นข่าวจริงหรือข่าวปลอม</strong>

เมื่อเวลา 13.10 น. วันที่ 8 พ.ย.66 นางพวงเพ็ชร ชุนละเอียด รมต.ประจำสำนักนายกรัฐมนตรี กล่าวถึงกรณีสำนักงานพระพุทธศาสนาแจ้งตำรวจไซเบอร์ เอาผิดเพจทำภาพ AI และกรณีแชร์ภาพพระสงฆ์รูปหนึ่งโพสต์คลิปวิดีโอใน ติ๊กต็

อกขณะกำลังฉันกาแฟยี่ห้อดังว่า ได้รับรายงานและได้ส่งเรื่องให้กับทางตำรวจไปแล้ว ส่วนเรื่องพระภิกษุรูปดังกล่าวได้สืบอยู่ว่าเป็นการทำคอนเทนต์อะไรหรือไม่

&nbsp;

ผู้สื่อข่าวถามว่าเรื่องดังกล่าวจะกระทบกับประชาชนที่ทำบุญกับวัดด้วยความศรัทธาอย่างไรหรือไม่ นางพวงเพ็ชร กล่าวว่า อย่างที่บอกตอนนี้ว่าเป็นเรื่องของข่าวปลอม เฟคนิวส์ ฉะนั้นคนที่ดูต้องมีวิจารณญาณดูก่อนว่าอันไหนเป็น

&nbsp;

ข่าวจริงหรือข่าวปลอม เพราะในเรื่องของโซเชียลก็บ่อนทำลายวงการศาสนา ต้องช่วยกันอย่าไปแชร์ “อย่างพระไปเที่ยวคาราโอเกะ พระขี่มอเตอร์ไซค์ อย่าไปแชร์”
<div class="ads_position_wrapper mb-4"></div>
นางพวงเพ็ชร กล่าวอีกว่า ส่วนเรื่องพระภิกษุที่ฉันกาแฟยี่ห้อดัง ก็ยังไม่ทราบว่ามาจากวัดไหน ตรวจสอบอยู่ และส่งภาพไปยังทุกวัดทั่วประเทศ เพื่อให้ตรวจสอบแล้วว่าเป็นพระภิกษุรูปใด และวัดใด แต่อาจจะไม่ใช่พระจริงก็ได้

&nbsp;