<strong>‘ภูมิธรรม’ ฉะ ฝ่ายค้านอย่าดราม่า มีเวลาอ่านงบแค่ 1 อาทิตย์ ทั้งที่ก็ทำทัน บอก มีคอมพิวเตอร์-แอปปรับใช้ได้ อ้าง ส่งส่งข้อมูลช้า เพราะต้องปรับจากรัฐบาลเดิม</strong>

เมื่อเวลา 09.00 น. วันที่ 3 ม.ค. 2567 ที่รัฐสภา <strong>นายภูมิธรรม เวชยชัย รองนายกรัฐมนตรี และรมว.พาณิชย์</strong> ให้สัมภาษณ์ถึงการเตรียมการอภิปรายร่างพระราชบัญญัติ (พ.ร.บ.) งบประมาณรายจ่ายประจำปีงบประมาณ พ.ศ.2567 ว่า ไม่ได้เตรียมอะไร และคิดว่าวันนี้จะเป็นโอกาสที่เราจะได้นำงบประมาณ 2567 เข้าสภา แล้วเราจะได้มีเงินทำงานได้มากขึ้น
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เพราะตอนที่เราเข้ามา งบประมาณก็มีการจัดทำไว้แล้ว แต่ต้องเอามาปรับให้มีความเหมาะสม ซึ่งเรามีเวลาแค่ 3 เดือนในการปรับงบประมาณ และแก้ไขปัญหางานที่รัฐบาลเดิมได้ทำไว้แล้ว

นอกจากนี้ยังมีการเตรียมโครงสร้างสำหรับการรับนโยบายที่เราได้หาเสียงเอาไว้ ฉะนั้น งบประมาณคราวนี้เราจึงพยายามที่จะทำเพื่อไปดำเนินการต่างๆ แต่รัฐบาลนี้วางยุทธศาสตร์เป็นหลัก ในการดำเนินการแก้ไขปัญหาความยากจนของประชาชน และปัญหาวิกฤตที่เกิดขึ้นในแต่ละส่วน ซึ่งเป็นการปูรากฐานของการเตรียมแก้ไขปัญหา

<strong>นายภูมิธรรม</strong> กล่าวต่อว่า วันนี้ถือเป็นโอกาสดีที่ฝ่ายค้านได้ดำเนินการตรวจสอบเพื่อเสนอความคิดเห็น จริงๆ การตรวจสอบก็ดูว่างบประมาณมีความเหมาะสม ถูกต้องหรือไม่ วันนี้เราเตรียมความพร้อมคือมารับฟัง คิดว่าหากเราได้รับฟังทุกส่วนและการอภิปรายของฝ่ายค้านแล้วก็จะเป็นประโยชน์ให้เรานำกลับไปพัฒนาแนวคิดและดำเนินการ
<div class="ads_position_wrapper">
<div id="div-gpt-ad-4178984" class="" data-google-query-id="CNWstfClwIMDFVSjZgIddi8Knw">
<div id="google_ads_iframe_/13542554/KS_middle_article_0__container__"><iframe id="google_ads_iframe_/13542554/KS_middle_article_0" tabindex="0" title="3rd party ad content" role="region" name="google_ads_iframe_/13542554/KS_middle_article_0" width="1" height="1" frameborder="0" marginwidth="0" marginheight="0" scrolling="no" aria-label="Advertisement" data-load-complete="true" data-google-container-id="4" data-mce-fragment="1"></iframe></div>
</div>
</div>
แต่อยากให้ช่วยกันพิจารณาและทำให้งบประมาณสามารถดำเนินการแก้ไขปัญหาได้โดยเร็วที่สุด เพราะเข้ามาเกือบจะครบปีแล้ว แต่เวลาช่วงนั้นเป็นปัญหาของรัฐบาลเดิม
<div class="ads_position_wrapper"></div>
<strong>“อยากให้ช่วยกัน เพื่อที่จะสามารถทำงานให้บรรลุและแก้ไขปัญหาวิกฤตได้ แต่สำหรับรัฐบาลนี้อยากจะทำให้มากขึ้น คือ งบประมาณปี 68 เพราะเราสามารถวางกรอบได้ ย้ำว่าเราไม่ได้เตรียมการที่จะรับมืออะไร เพียงแค่สส.ที่มีประเด็นสงสัยในกระทรวงไหนก็สามารถซักถามได้เหมือนฝ่ายค้าน และรัฐบาลยินดีที่จะตอบทุกคำถาม ขอเพียงช่วยคิดเพื่อที่จะนำงบประมาณไปใช้ให้เร็วที่สุด และสามารถแก้ไขปัญหาพี่น้องประชาชนได้มากที่สุด”</strong>นายภูมิธรรม กล่าว

เมื่อถามว่าจะกลายเป็นเวทีอภิปรายย่อยหรือไม่ <strong>นายภูมิธรรม</strong> กล่าวว่า ต้องให้ฝ่ายค้านได้พิจารณา เพราะทั้งหมดอยู่ท่ามกลางสายตาของพี่น้องประชาชน ไม่อยากให้เป็นเวทีของการใช้วิวาทะหรือการสร้างดราม่าต่างๆ ให้เกิดขึ้น อาจจะได้ประโยชน์สำหรับคนทำ แต่ไม่ได้ประโยชน์สำหรับประเทศชาติ

เมื่อถามถึงกระแสวิพากษ์วิจารณ์ว่าการส่งงบประมาณให้ล่าช้าก่อนการอภิปรายแค่ 1 สัปดาห์ <strong>นายภูมิธรรม</strong> กล่าวว่า อาจจะคิดเช่นนั้นได้ แต่ความจริงเราเข้ามาและมีการวางงบประมาณไว้ทั้งหมดแล้ว เราต้องรีบทำในเวลาเพียงแค่ไม่กี่เดือน เมื่อทำเสร็จก็อยากให้งบประมาณรีบออก ซึ่งก็ถือว่าเป็นการเร่งทำแล้วรีบส่งให้ เชื่อว่าฝ่ายค้านในยุคสมัยใหม่มีเครื่องมือ มีคอมพิวเตอร์ มีแอปพลิเคชั่นต่างๆ นำมาปรับใช้แล้วสามารถทำได้
<div class="ads_position_wrapper mb-4"></div>
<strong>“จริงๆ ก็ทำได้ทัน ไม่ใช่ไม่ทัน แล้วมาเสนอความเห็นเราก็รับฟัง อย่าให้เวลาที่ฉุกละหุกเพราะมีเหตุผลรองรับแบบที่รัฐบาลทำอยู่ มากลายเป็นดราม่าที่จะทำลายเครดิตรัฐบาลอีกเลย เมื่อเช้าผมฟังข่าวเห็นว่าที่เวลากระชั้นคิด เนื่องมาจากรัฐบาลเดิม เราต้องนำมาปรับปรุงแก้ไข แต่หากวันนี้เราทำแต่แรกแล้วนำมาส่งให้กะทันหันเช่นนี้ เราก็ยินดีที่จะรับฟังข้อวิจารณ์นั้นๆ อย่าดราม่าเลย”</strong> นายภูมิธรรม กล่าว

&nbsp;