&nbsp;

&nbsp;

&nbsp;

&nbsp;

&nbsp;

&nbsp;

วันที่ 2 เม.ย.67 นายจักรพงษ์ พันธุ์โชติ นายขลุง พร้อมด้วย พ.ต.อ.ไตรสิทธิ์ โภคธรรมธนาชัย ผกก. สภ.ขลุง รับแจ้งจาก นายธวัชชัย แก้วขาว นายกอบต.บางชัน ว่ามีชาวประมงออกหาปลา ไปพบวัตถุต้องสงสัย ซึ่งเป็นกระสอบป่าน ลอยน้ำอยู่กลางทะเล บ้านเกาะจิก พื้นที่หมู่ 1 ต.บางชัน อ.ขลุง จ.จันทบุรี คาดเป็นยาเสพติดเหมือนกับที่เห็นในข่าว จึงนำกลับมาเก็บไว้ที่บ้านพัก ก่อนแจ้งเจ้าหน้าที่มาทำการตรวจสอบ

<a href="https://www.khaosod.co.th/wpapp/uploads/2024/04/ice-4.jpg"><img class="aligncenter size-full wp-image-8168496" src="https://www.khaosod.co.th/wpapp/uploads/2024/04/ice-4.jpg" alt="" width="960" height="540" /></a>

ต่อมา พ.ต.อ.ไตรสิทธิ์ โภคธรรมธนาชัย ผกก.สภ.ขลุง นำกำลังตำรวจสืบสวน นายบุญมาก อุ่นสัมฤทธิ์ ปลัดอำเภอขลุง นายธวัชชัย แก้วขาว นายกอบต.บางชัน ร่วมเดินทางตรวจสอบที่เกิดเหตุ บริเวณริมฝั่งทะเลหมู่ 1 ต.บางชัน ที่ชาวบ้านนำกระสอบต้องสงสัยมาเก็บรักษารอเจ้าหน้าที่

<a href="https://www.khaosod.co.th/wpapp/uploads/2024/04/ice-3.jpg"><img class="aligncenter size-full wp-image-8168495" src="https://www.khaosod.co.th/wpapp/uploads/2024/04/ice-3.jpg" alt="" width="960" height="538" /></a>

&nbsp;

จากการตรวจสอบเป็นกระสอบป่านสีดำ มีตัวเพรียงทะเลเกาะติดอยู่ ต่อมาตำรวจสืบสวนใช้มีดกรีดเปิดปากประสอบต่อหน้าชาวบ้าน เพื่อความโปร่งใส พบด้านในมีถุงพลาสติกสีดำ มีการบรรจุหีบห่อเป็นแพ็คขนาด 1 กิโลกรัม โดยมีรูปปลามังกรคู่สีทองสีเงินติดอยู่ ลักษณะเดียวกันกระสอบแพ็คยาไอซ์ที่พบลอยทะเลติดชายหาดจันทบุรี เมื่อเดือนที่ผ่านมา ก่อนตรวจยึดมาทำการตรวจสอบที่สภ.ขลุง
<div class="ads_position_wrapper"></div>
จากการตรวจนับ พบยาเสพติดที่พบในกระสอบทั้งหมด 20 แพ็ก น้ำหนักชั่งรวมถุงได้แพ็กละ 1 กิโลกรัม รวมยาเสพติดทั้งหมด 20 กิโลกรัม โดยหลังจากนี้ จะส่งมอบให้กับ ป.ป.ส .และพิสูจน์หลักฐาน เพื่อพิสูจน์ทราบ เพื่อดำเนินการตามขั้นตอนกฎหมายต่อไป

<a href="https://www.khaosod.co.th/wpapp/uploads/2024/04/ice-2.jpg"><img class="aligncenter size-full wp-image-8168494" src="https://www.khaosod.co.th/wpapp/uploads/2024/04/ice-2.jpg" alt="" width="960" height="538" /></a>

นาวาเอก สุชาติพงศ์ อัมระรงค์ รองผู้อำนวยการรักษาความมั่นคงจันทบุรี เปิดเผยว่า จากการประชุม กองอำนวยการรักษาความมั่นคงฯ ที่ผ่านมา โดยผู้ว่าฯ ได้สรุปให้ข้อมูลเบื้องต้นว่า ช่วงเดือนที่ผ่านมา มีการพบยาเสพติด ยาไอซ์ หรือเมทแอมเฟตามีน ยาเสพติดให้โทษประเภท 1 ชนิดเดียวกันแล้วกว่า 400 กิโลกรัม
<div class="ads_position_wrapper mb-4"></div>
จากการตรวจสอบของสำนักวิจัยมหาวิทยาลัยบูรพา โดยสังเกตจากอายุของตัวเพรียงที่เกาะอยู่บนกระสอบยาเสพติดที่พบลอยน้ำในทะเลมานานกว่า 1 เดือน จึงคาดว่าเรือที่ลักลอบขนยาเสพติด อาจจะเกิดการแตกอับปาง หรือทิ้งของกลางหลบหนีเรือตรวจการ ก่อนที่กระสอบยาเสพติดจะถูกคลื่นลมทะเลกระจายไปยังแนวชายหาดแถบจังหวัดต่างๆ ในแถบพื้นที่ภาคตะวันออก จนมีการพบอย่างต่อเนื่อง ซึ่งขณะนี้ยังไม่สามารถประเมินได้ว่า ยาเสพติดที่ลอยทะเลมีประมาณเท่าไหร่

&nbsp;

&nbsp;