&nbsp;

&nbsp;

&nbsp;

&nbsp;

&nbsp;

<strong>พบร่างแล้ว น้องสา หายปริศนาจากห้องเช่า 8 วัน เป็นศพจมบ่อร้างในวัด ตร.คาดฝีมืออดีตแฟน เร่งไล่ล่า ตามตัวมาสอบสวนดำเนินคดีต่อไป</strong>

กรณี น้องสา สาวเมียนมา ลูกจ้างร้านกาแฟในศูนย์การค้าแห่งหนึ่ง หายตัวจากห้องเช่ากลางเมืองนครศรีธรรมราช ตั้งแต่วันที่ 3 มี.ค.ที่ผ่านมา โดยเจ้าของหอพักที่น้องสา พักอยู่โพสต์ตามหาผ่านทางสังคมออนไลน์

ต่อมาเพื่อนแจ้งว่าพบ รถบิ๊กไบก์ สีชมพู ของ “น้องสา” จอดหน้าบ้านเช่า ในซอยมิตรสัมพันธ์ ต.คลัง อ.เมือง จ.นครศรีธรรมราช ซึ่งเป็นบ้านที่กลุ่มแรงงานเมียนมา พักอาศัยอยู่

ล่าสุด วันที่ 11 มี.ค.2567 ผู้สื่อข่าวรายงานว่า ชาวบ้านแจ้งพบศพหญิงสาวในบ่อน้ำร้าง ในห้องน้ำร้างข้างตลาดท้าวโคตร ในวัดท้าวโคตร อ.เมือง จ.นครศรีธรรมราช

โดย พ.ต.อ.กิตติชัย ไกรนรา ผกก.สภ.เมืองนครศรีธรรมราช พร้อมกำลังตำรวจเข้าตรวจสอบ ที่เกิดเหตุเป็นห้องน้ำร้างในวัด ตรวจสอบพบศพอยู่ก้นบ่อลึกประมาณ 5 เมตร

พ.ต.อ.กิตติชัย ผกก.สภ.เมืองนครศรีธรรมราช เปิดเผยว่า จากการตรวจสอบเบื้องต้นเชื่อว่าผู้เสียชีวิตน่าจะเป็นนางสา สาวชาวพม่าที่หายตัวไปตั้งแต่วันที่ 3 มีนาคม 2567 และผู้ต้องหาสงสัย คือ<strong> นายพิทญา หรือ นายบุญญัติศักดิ์ (สงวนนามสกุล)</strong> อดีตแฟนหนุ่ม หลังเกิดเหตุหลบหนีขึ้นรถตู้ไปยัง จ.ภูเก็ต
<div class="ads_position_wrapper"></div>
<div class="ads_position_wrapper mb-4"></div>
เบื้องต้นเจ้าหน้าที่ตำรวจ กำลังเร่งรวบรวมพยานหลักฐานเพื่อเสนอขออนุมัติศาลจังหวัดนครศรีธรรมราชออกหมายจับนายพิทญา และล่าตัวมาดำเนินคดีตามกฎหมายต่อไป

&nbsp;