ปิยะพงษ์ ผิวอ่อน อดีตกองหน้าระดับตำนานทีมชาติไทย เชื่อ ขุนพลช้างศึก สู้กับยักษ์ใหญ่อย่างซาอุดีอาระเบียได้ พร้อมมั่นใจเข้ารอบ 16 ทีม 100 เปอร์เซ็นต์

ปิยะพงษ์ ผิวอ่อน อดีตกองหน้าระดับตำนาน ทีมชาติไทย วิเคราะห์ผลงานทัพช้างศึก ในเอเชียน คัพ 2023 ทางช่องยูทูบ แตงโมลง ปิยะพงษ์ยิง หลังจากทีมชาติไทยทำผลงานเยี่ยม เก็บ 4 คะแนนจาก 2 นัดแรก โอกาสเข้ารอบ 16 ทีมสุดท้าย ค่อนข้างสูง โดยนัดสุดท้ายกลุ่มเอฟ ไทยจะพบกับซาอุดีอาระเบีย ที่เก็บ 6 แต้มเต็ม
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
เดอะตุ๊ก กล่าวว่า “ฟุตบอลเอเชียน คัพ หนนี้ค่อนข้างคึกคัก ส่วนหนึ่งต้องชมกาตาร์เจ้าภาพที่จัดการได้อย่างดี ประกอบกับทุกชาติให้ความสนใจ โดยเฉพาะชาติในอาเซียนผ่าเข้ารอบสุดท้ายหลาย ขณะที่ทีมชาติไทย มีการเปลี่ยนแปลงเรื่องโค้ช”

“ในส่วนของ ทีมชาติไทย ตอนแรกเหมือนจะไม่คาดหวัง แต่เอาไปเอามากลับคาดหวังไปไกลมาก และเกมกับซาอุดีอาระเบียจะเป็นเกมที่ผ่อนคลายสำหรับซาอุฯ เพราะเข้ารอบไปแล้ว สามารถเลือกได้เลยว่าจะเป็นที่หนึ่งหรือที่สอง หรือจะเลือกเจอใครในรอบต่อไป”

“ส่วนทีมชาติไทยนั้นเราต้องจัดตัวผู้เล่นที่ดีที่สุดเพราะมีผลทั้งการเป็นที่หนึ่ง เป็นที่สอง หรือการลุ้นเป็นอันดับสามที่ดีที่สุด แม้ว่าโอกาสเข้ารอบของเราจะ 99 เปอร์เซ็นต์ แต่เมื่อยังเหลือ 1 เปอร์เซ็นต์ที่จะตกรอบ เราต้องระแวงเหมือนกัน”

“โอกาสที่ไทยจะเป็นแชมป์กลุ่มเราต้องชนะซาอุฯ ซึ่งผมคิดว่าเรามีโอกาส แต่ถ้าเป็นสมัยผมนั้นผมพูดแบบนี้ไม่ได้เพราะการเล่นกับซาอุฯ เป็นทีมที่เล่นด้วยยาก แต่ทุกวันนี้ฟุตบอลเปลี่ยนไป โค้ชเปลี่ยน ผู้เล่นเปลี่ยน แท็กติกเปลี่ยน ดังนั้นผมคิดว่าเราสามารถที่จะต่อกรกับซาอุฯได้”
<div class="ads_position_wrapper"></div>
“เรื่องการจัดตัวผู้เล่นผมคิดว่าเราคงไม่มีการเปลี่ยนอะไร จะเพียงตำแหน่งแบ๊กซ้ายที่อุ้ม (ธีราทร บุญมาทัน) ติดโทษแบนจากการโดน 2 ใบเหลือง คิดว่าคนที่จะมาเล่นแบ๊กซ้ายคือ นิโคลัส มิคเกลสัน แบ๊กซ้ายจะใช้ ศุภนันท์ บุรีรัตน์ และเราต้องมีระเบียบวินัยในการเล่นมากกว่าเกมกับโอมาน”

“ผู้เล่นด้านข้างของซาอุฯ มีความเร็วจัดจ้าน ดังนั้นไทยต้องขันเกมรับให้แน่นโดยเฉพาะแบ๊กทั้งสองข้าง ยิ่งเป็นทัวร์นาเมนต์ระดับเอเชีย ครั้งแรกของศุภนันท์ด้วย เราอาจจำเป็นต้องระวังตรงจุดนี้เป็นพิเศษ ส่วนคู่เซ็นเตอร์ทั้ง เอเลียส ดอเลาะ กับ พรรษา เหมวิบูลย์ จะได้รับบทเรียนอันล้ำค่าในการเจอกับผู้เล่นที่เคยเอาชนะอาร์เจนตินาในฟุตบอลโลกมาแล้ว”

“ด้านกองกลางเวลารับต้องรับทั้ง 4 คน ถ้าปล่อยให้ พีรดนย์ ฉ่ำรัศมี กับ วีระเทพ ป้อมพันธุ์ รับเพียงสองคนเจอกับทีมระดับโลกคงไม่ไหว ดังนั้น บดินทร์ ผาลา กับ ศุภณัฏฐ์ เหมือนตา ต้องลงมาช่วย ซึ่งที่ผ่านมาทั้งสองคนทำได้อย่างดีแล้ว”
<div class="ads_position_wrapper mb-4"></div>
“เกมของไทยกับซาอุดีอาระเบียในนัดนี้ต้องยอมรับว่านักเตะ ทีมชาติไทย มีความมั่นใจค่อนข้างสูง ผมอยากเห็นวิธีการเล่นของทีมชาติไทยเมื่อเจอกับทีมระดับโลก ผลแพ้ ชนะ เป็นอีกเรื่องหนึ่ง อย่างที่บอกว่าไทยสามารถชนะ เสมอ แพ้ ได้หมด แต่ผมเชื่อมั่นว่า ทีมชาติไทย เข้ารอบ 100 เปอร์เซ็นต์”

&nbsp;