&nbsp;

&nbsp;

&nbsp;

&nbsp;

&nbsp;

เมื่อเวลา 14.30 น. วันที่ 21 มี.ค.2567 สภ.โพธาราม รับแจ้งรถชนกัน แยกคลองชลหนองสองห้อง ม.1 ต.ชำแระ อ.โพธาราม มีคนจมน้ำสูญหาย หลังรับแจ้งจึงประสานรถกู้ภัยสว่างราชบุรี ตรวจสอบพร้อมประสานขอนักประดาน้ำจากกู้ภัยสว่างราชบุรี มูลนิธิประชานุกูล และมูลนิธิสรรพราเชนทร์ สมุทรสงคราม เพื่อทำการค้นหา ที่เกิดเหตุ บริเวณประตูน้ำ พบชาวบ้านจำนวนมากมามุ่งดูเหตุการณ์ ซึ่งภายในคลองชลประทาน ทราบว่ารถที่ตกลงไปเป็นรถกระบะ และ จยย. ส่วนคนขับกระบะและเด็กนักเรียนหญิงที่นั่งซ้อนท้าย จยย.มีพลเมืองดีช่วยขึ้นมาได้

<img class="img-responsive" src="https://sv168.siamnews.com/11/2403224owxr.jpg" />

&nbsp;

ส่วนคนที่สูญหายไปเป็นชาย ทราบชื่อต่อมา นายจิรัฐติ (สงวนนามสกุล) อายุ 44 ปี ครูพละ โรงเรียนหนองปลาหมอพิทาคม อ.บ้านโป่ง และเป็นโค้ซนักกีฬาวอลเลยบอลทีมเยาวชนหญิง ที่โรงเรียนหนองปลาหมอ ที่เป็นตัวแทนของจังหวัดราชบุรีเข้าร่วมแข่งขันกีฬาเยาวชนแห่งชาติ ราชบุรีเกมส์ ครั้งที่ 39 ที่ จ.ราชบุรีเป็นเจ้าภาพ แต่ผู้เสียชีวิตก่อนหน้าที่ขอทำเรื่องย้ายโรงเรียนไป จ.สมุทรสาคร เลยไม่ได้ส่งชื่อเข้ามาเป็นโค้ซในการแข่งขันกีฬาเยาวชนในครั้งนี้ แต่ยังคงเป็นผู้ช่วยฝึกสอนให้กับนักกีฬามาโดยตลอด โดยคอยช่วยดูแลฝึกซ้อมนักกีฬาส่วนใหญ่มาจากโรงเรียนดังกล่าว ซึ่งเป็นตัวแทนนักวอลเลย์บอลของ จ.ราชบุรี

ต่อมาเจ้าหน้าที่ให้ชุดประดาน้ำดำลงไป เพื่อผูกดึงรถจยย.และกระบะขึ้นมาจากน้ำ ซึ่งเป็นรถกระบะ อีซูซุ สีบรอนซ์เทา ทะเบียนราชบุรี กระจกหน้าแตก กันชนหน้าพังยับเยิน มี นายณรงค์ (สงวนนามสกุล) อายุ 43 ปี คนขับมายืนดูสภาพรถตัวเอง ส่วน จยย.เป็น รถฮอนด้าเวฟสีแดง ทะเบียนสมุทรสงคราม สภาพพังยับกลายเป็นเศษเหล็ก นายสามารถ มะไพร อายุ 32 ปี พลเมืองดี เล่าว่า ผ่านมาเห็นเหตุการณ์ จึงรีบกระโดดน้ำลงไปช่วย และทุบกระจกรถยนต์จนมือถูกกระจกบาดบาดเจ็บ พอช่วยคนขับรถกระบะและเด็กผู้หญิงซึ่งทราบมาว่าเป็นนักกีฬาวอลเลย์บอลหญิง น้องผู้หญิงได้รับบาดเจ็บที่ข้อเท้า จากนั้นรถกู้ภัยนำส่งโรงพยาบาล ส่วนครูผู้สูญหายนั้นไม่สามารถช่วยขึ้นมาได้

ต่อทาชุดประดานน้ำจึงลงค้นหา ใช้เวลาประมาณ 30 นาทร พบร่างผู้สูญหายจึงนำขึ้นมาพบว่าแขนขวาหัก ขาซ้ายหัก ก่อนให้แพทย์เวรโรงพยาบาลโพธาราม ทำการชันสูตรต่อไป

&nbsp;