<strong>หนุ่มโยกสามล้อถึงอยุธยา ไม่ขอให้จนท.ช่วย มุ่งมั่นเข้ากรุง-คุยผู้ใหญ่ปมโดนตัดสิทธิพิการ หน่วยงานในพื้นที่ประสานอำนวยความสะดวกในเรื่องความปลอดภัย</strong>

จากกรณีหนุ่มสุโขทัย เคยทำงานเมืองกรุงแล้วตกตึก 6 ชั้นกลายเป็นคนพิการ พอกลับบ้านเกิดไปทำงานแฮนด์เมด สุดท้ายโดนตัดสิทธิคนพิการ ก่อนตัดสินใจ

โยกรถสามล้อจากจ.สุโขทัย ไปยืนยันสิทธิที่กรมบัญชีกลาง โดยใช้เวลา 3 สัปดาห์ ระยะทาง 400 กม. มาถึงจ.อ่างทองแล้ว ตามที่เคยเสนอข่าวไปแล้วนั้น

สำหรับความคืบหน้าล่าสุด เมื่อวันที่ 5 ก.พ.67 นางวาสนา ทองจันทร์ พัฒนาสังคมและความมั่นคงของมนุษย์จังหวัดอ่างทอง น.ส.นฤมล พงศ์สุภาพพงศ์

พัฒนาสังคมและความมั่นคงของมนุษย์ จ.พระนครศรีอยุธยา น.ส.อัญชลี มีพรเจริญกิจ คลัง จังหวัดอ่างทอง พร้อมด้วยเจ้าหน้าที่ตำรวจ

สภ.บางปะหัน พบกับนายมณฑล เพ็ชรสังข์ ชายพิการโยกรถสามล้อ บริเวณริมถนนสายเอเชียหลักกิโลเมตรที่ 37 + 600 ต.ตานิ่ม อ.บางปะหัน จ.พระนครศรีอยุธยา หลังจากหายตัวไปเมื่อช่วงเวลา 23.00 น. ที่สภ.ไชโย จ.อ่างทอง

นายมณฑล เปิดเผยว่า จุดประสงค์ของตนต้องการจะเดินทางเข้ากรุงเทพฯ เพื่อไปพูดคุยด้วยตนเอง ที่กรมบัญชีกลางในกรุงเทพฯ โดยไม่อยากพูดอะไรมากไปกว่านี้เพราะความตั้งใจ อยากจะไปพูดคุยกับผู้ใหญ่ในกระทรวงฯ ถึงปัญหาของระบบการทำงานของราชการ และที่มีข่าวว่าตนเองนั้นหนีคดีมาไม่จริง ตนเองไม่ได้หนี

ด้านนางวาสนา ทองจันทร์ พัฒนาสังคมและความมั่นคงของมนุษย์จังหวัดอ่างทอง เปิดเผยว่า หลังจากพูดคุยและติดต่อกับทางมารดาของนายมณฑล เพื่อให้พูดคุย แต่นายมณฑลไม่พูดคุย กับมารดาและขอ

ยืนยันจะเข้ากรุงเทพฯ อย่างเดียว ส่วนเรื่องที่นายมณฑลพูดถึงนั้น ตอนนี้หน่วยงานที่รับผิดชอบได้ตรวจสอบรายชื่อทะเบียนบ้านแล้วพบว่า นายมณฑลมีทะเบียนบ้านอยู่ในทะเบียนบ้านกลาง เพราะได้สอบถามทางแม่ของนายมณฑล ส่วนเรื่องเงินเบี้ย

พิการก็จะดูแลและตรวจสอบให้ ยืนยันจะให้ความช่วยเหลือ ทั้งนี้หลังจากพูดคุยทางนายมณฑล ไม่ยอมให้ทางเจ้าหน้าที่ช่วยเหลือและยืนยันจะโยกรถสามล้อไปเอง

ต่อมานายไพรัตน์ เพชรยวน รองผวจ.พระนครศรีอยุธยา เดินทางเข้ามาพูดคุยกับ นายมณฑล โดยใช้เวลา 20 นาที นายมณฑลพูดคุย แต่ไม่ยอมที่จะให้ทางหน่วยงานในพื้นที่ช่วยเหลือและยืนยันจะเดินทางเข้าไปในกรุงเทพฯ เองโดยห้ามให้ทุกคนตาม
<div class="ads_position_wrapper"></div>
นายไพรัตน์ เปิดเผยว่า หลังจากได้รับรายงานก็เดินทางมาพบกับนายมณฑล และพูดคุยจากการทราบเรื่องทราบว่านายมณฑลนั้น ตั้งใจจะเดินทางไปบอกกับผู้ใหญ่ด้วยตนเอง เรื่องที่ว่าไม่ได้รับเงิน เบี้ยพิการและไม่ได้รับความเป็นธรรม เนื่องจากตนเองถูกคัดชื่อทะเบียนบ้านออกมาอยู่ทะเบียนกลาง และมีเรื่องบางเรื่องที่อึดอัดใจอยากจะไประบายให้กับผู้ใหญ่ฟัง

โดยตรงด้วยตนเอง ทางหน่วยงานในพื้นที่ก็มาพูดคุยเจรจาแต่ไม่เป็นผล และยืนยันว่าจะโยกสามล้อเข้ากรุงเทพฯ ตนจึงได้ให้ทางหน่วยงานในพื้นที่ประสานกับหน่วยงานที่รับผิดชอบที่นายมณฑลโยกสามล้อผ่านเพื่ออำนวยความสะดวกในเรื่องความปลอดภัย
<div class="ads_position_wrapper mb-4"></div>
<ul>
 	<li class="udsg__main-title"><a href="https://www.khaosod.co.th/breaking-news/news_8082116" target="_blank" rel="noopener">3 สัปดาห์ มาถึงอ่างทอง! มือโยกสามล้อจากสุโขทัยเข้ากรุง แสดงตัวโดนตัดสิทธิพิการ</a></li>
</ul>
&nbsp;