&nbsp;

&nbsp;

&nbsp;

&nbsp;

&nbsp;

&nbsp;

<strong>‘เจ้าขุน-เจ้านาย’ ยื่นเอกสารทางการแพทย์ แจ้งเป็นโรคกระดูกสันหลังเคลื่อน พร้อมเข้ากระบวนการตรวจเลือกเกณฑ์ทหารปีหน้า</strong>

เมื่อวันที่ 5 เม.ย.2567 ที่หน่วยตรวจเลือก วัดพระยาสุเรนทร์ เขตคลองสามวา กรุงเทพมหานคร <strong>นายจักรภัทร วรรธนะสิน หรือเจ้าขุน</strong> บุตรชายของ <strong>เจ เจตริน และปิ่น เก็จมณี</strong> ได้เดินทางมาที่หน่วยตรวจเลือกทหาร โดยยื่นเอกสารทางการแพทย์ ให้กับ นพ.ศรุต พึ่งปรีดา แพทย์ประจำหน่วยตรวจเลือกจากโรงพยาบาลพระมงกุฏเกล้า

โดยระบุเป็น <strong>“โรคกระดูกสันหลังเคลื่อน”</strong> เข้าข่ายบุคคลจำพวกที่ 3 ได้แก่ คนซึ่งมีร่างกายยังไม่แข็งแรงพอที่จะรับราชการทหารในขณะนั้นได้เพราะป่วย ซึ่งจะบำบัดให้หายภายในกำหนด 30 วันไม่ได้ ซึ่งจะต้องเข้ากระบวนการตรวจเลือกทหารอีกครั้งในปีหน้า

<strong>นายจักรภัทร</strong> กล่าวว่า การเข้ารับการตรวจเลือกทหาร เป็นหน้าที่ครั้งหนึ่งในชีวิตของลูกผู้ชายไทย แม้ในปีนี้ได้ยื่นเอกสารขอผ่อนผันจากอาการบาดเจ็บ แต่ในปีหน้าจะมาเข้ารับการตรวจเลือกฯ ตามกระบวนการเดิม โดยรับหมายนัดปีหน้า (ปี 2568) เรียบร้อยแล้ว

จากนั้น<strong>นายจินเจษฎ์ วรรธนะสิน หรือเจ้านาย</strong> ได้ยื่นเอกสารทางการแพทย์เป็นครั้งแรก ซึ่งเข้าข่ายบุคคลจำพวกที่ 3 ได้แก่คนซึ่งมีร่างกายยังไม่แข็งแรงพอที่จะรับราชการทหารในขณะนั้นได้เพราะป่วยซึ่งจะบำบัดให้หายภายในกำหนด 30 วัน เช่นเดียวกับน้องชาย

&nbsp;