<strong>อุทาหรณ์! ชายจีนโดนเปลือกกุ้งทิ่มมือ แผลไม่ลึกเลือดออกน้อย แต่แค่ 1 วันนิ้วบวมเป็นสีม่วง แถมอาการทรุดหนัก ดับสลดใน 3 วัน</strong>

สำนักข่าวต่างประเทศรายงาน ภัยใกล้ตัวที่เกิดขึ้นได้โดยไม่คาดคิด หลังชายคนหนึ่งถูกกุ้งทิ่มนิ้วขณะล้างกุ้ง คาดว่าไม่ร้ายแรงมากนัก เพราะเป็นแผลไม่ลึก ทำให้เหตุสุดสลดเสียชีวิตด้วยภาวะติดเชื้อในกระแสเลือดเพียง 3 วันต่อมา

ตามรายงานของเดอะ เปเปอร์ นายเซิน วัย 52 ปี ซึ่งอาศัยอยู่ในชนบทเสี่ยวซาน หางโจว เจ้อเจียง ประเทศจีน เลี้ยงกุ้งเครย์ฟิชใกล้บ้านของเขา ซึ่งในวันเกิดเหตุ นายเซินกำลังทำความสะอาดกุ้ง แต่<strong>นิ้วของเขาถูกทิ่มโดยส่วนที่แหลมคมของเปลือกกุ้งโดยไม่ตั้งใจ</strong> แต่บาดแผลไม่ลึก มีเลือดออกน้อยมาก และไม่เจ็บปวดมากนัก ครอบครัวจึงไม่ได้พาไปรักษา

<img class="aligncenter size-full wp-image-7843177" src="https://www.khaosod.co.th/wpapp/uploads/2023/08/top-view-crawfish-slate-board.jpg" alt="" width="1000" height="667" /></a>

อย่างไรก็ตาม หนึ่งวันต่อมา บาดแผลของนายเซินเริ่มีอาการบวมและเจ็บปวด จากนั้นนิ้วของเขาก็มีสีดำอมม่วง <strong>ในช่วงกลางคืนมีไข้, หนาวสั่น, อาเจียน และแขนซ้ายมีอาการบวมจนหนาขึ้น</strong> เมื่อโทรหาลูกชายเพื่อเล่าอาการของเขาให้ฟัง <strong>นายเซินหมดสติและล้มลงกับพื้น</strong>
<div class="ads_position_wrapper"></div>
หลังจากถูกส่งตัวไปโรงพยาบาล แพทย์ชี้ให้เห็นว่ าไม่เพียงแต่ต้องตัดนิ้วหัวแม่มือซ้ายของนายเซินที่เป็นสีดำเท่านั้น แต่ผิวหนังของแขนซ้ายของเขายังเป็นสีดำและมีแผลพุพองสีดำปรากฏขึ้น

<img class="aligncenter size-full wp-image-7843180" src="https://www.khaosod.co.th/wpapp/uploads/2023/08/spicy-crayfish-crawfish-food-chinese-food-crustaceans-red-crayfi.jpg" alt="" width="1000" height="667" /></a>

ดร.หลู่ หยวนเฉียง ผู้อำนวยการแผนกฉุกเฉินของโรงพยาบาลแห่งแรกของมหาวิทยาลัยเจ้อเจียง กล่าวว่า เดิมทีนายเซินต้องทนทุกข์ทรมานจากโรคประจำตัว เช่น ความดันโลหิตสูง เบาหวาน และโรคไตเรื้อรัง โดย<strong>บาดแผลที่นิ้วของเขาติดเชื้อจากเชื้อแอโรโมแนส</strong>
<div class="ads_position_wrapper"></div>
แพทย์กล่าวว่า ทีมแพทย์ได้ดำเนินการช่วยเหลือนายเซินทันที และเชิญผู้เชี่ยวชาญด้านกระดูกและโรคติดเชื้อมาให้คำปรึกษา อย่างไรก็ตาม โชคร้ายยิ่งนักที่ไม่มีทางที่จะช่วยได้และอาการของนายเซินก็ยิ่งแย่ลง ในที่สุด<strong>เขาก็ประสบกับภาวะอวัยวะล้มเหลวหลายส่วน และเสียชีวิตใน 3 วันต่อมา</strong>

<img class="aligncenter size-full wp-image-7843188" src="https://www.khaosod.co.th/wpapp/uploads/2023/08/crawfish-with-ice-cubes-bowl.jpg" alt="" width="1000" height="667" /></a>

<strong>ทำไมบาดแผลเล็ก ๆ ถึงถึงตายได้?</strong> แพทย์กล่าวว่า เชื้อ Aeromonas veronata เป็นแบคทีเรียชนิดหนึ่งในสกุลแอโรโมแนสที่เชื้อแบคทีเรียที่มีอยู่ทั่วไปตามแหล่งน้ำธรรมชาติ จัดเป็นเชื้อฉวยโอกาสโดยกุ้งเครย์ฟิชทำให้อาการดำเนินไปอย่างรวดเร็ว

บาดแผลที่เปิดออกอาจทำให้เกิดแผลพุพอง, ผื่นผิวหนังอักเสบ, พังผืดเนื้อตาย และภาวะติดเชื้อในกระแสเลือด มักเกิดขึ้นอย่างรวดเร็วภายใน 48 ชั่วโมง และเป็นอันตรายถึงชีวิต บาดแผลเล็ก ๆ เช่น รอยกุ้งทิ่มมักจะสร้างความสับสนและไม่ได้รับความสนใจมากพอ

แพทย์เตือนว่า สำหรับผู้ที่มีภูมิคุ้มกันปกติ โอกาสที่จะติดเชื้อร้ายแรงจากการถูกกุ้งเครย์ฟิชทิ่มเป็นไปได้น้อยกว่าผู้ที่มีภูมิคุ้มกันต่ำหรือเป็นโรคประจำตัว ความเสี่ยงจะเพิ่มขึ้นอย่างมาก สำหรับคนกลุ่มนี้ควรใช้มาตรการป้องกันเมื่อจัดการกับกุ้ง, กั้ง, อาหารทะเล และส่วนผสมอื่น ๆ<strong> หากถูกทิ่มหรือตำโดยไม่ได้ตั้งใจควรสังเกตอย่างใกล้ชิดและไปพบแพทย์ทันเวลาหากมีปัญหาหรือาการใด ๆ</strong>

ขอบคุณที่มาจาก HK01