จากกรณีเมื่อวันที่ 7 ธันวาคม 2566 ที่ผ่านมา มีรายงานว่า ที่บริเวณต้นพยอมยักษ์ขนาดสามคนโอบ จุดเกิดเหตุรถทัวร์มรณะ กม.ที่ 331 ทำให้ผู้โดยสารเสียชีวิตจำนวน 14 ราย และบาดเจ็บ 35 ราย โดยที่ต้นไม้มีเพียงเปลือกหุ้มที่หลุดออกเพียงบางส่วน แต่ยังคงยืนต้นเช่นเดิม ขณะที่บริเวณโคนต้นไม้ มีธูปปักจำนวน 5 ดอก ชามก๋วยเตี๋ยว และขวดน้ำดื่ม ส่วนที่ริมถนนใกล้ๆ มีรอยธูปปักจุดละ 1 ดอก ก่อนหน้านี้ เป็นการประกอบพิธีเพื่อเชิญวิญญาณกลับบ้าน

<img class="img-responsive" src="https://sv168.siamnews.com/11/231208b7sd9.jpg" />

อย่างไรก็ตาม ยังพบว่า บริเวณจุดเกิดเหตุ รถทัวร์ชนต้นไม้เสียชีวิต 14 ศพ ที่ กม.331 ต.ห้วยยาง อ.ทับสะแก ดังกล่าวนั้น ตรงกับทะเบียนรถทัวร์หมายเลขทะเบียน 14-3301

โดยมีชาวโซเชียลหลายคนได้โพสต์ข้อความเป็นความเชื่อส่วนบุคคลว่า

อาถรรพ์เลข14 รถทัวร์ สายมรณะ -กรุงเทพสายใต้ มุ่งสู่สงขลา ทะเบียนรถ 14-3301 คนเสียชีวิต 14 คน ข้างรถเลข 99141

<img class="img-responsive" src="https://sv168.siamnews.com/11/231208cj09b.png" />

และต่อมาพบว่าคนชอบตัวเลขได้นำทะเบียนรถทัวร์คันดังกล่าวไปซื้อสลากเพื่อเสี่ยงโชค ในงวดวันที่ 16 ธันวาคม 2566 ที่จะถึงนี้ อย่างไรก็ตามเป็นความชอบความเชื่อส่วนบุคคลโปรดใช่วิจารณญาณ

เรียบเรียง สยามนิวส์

&nbsp;