&nbsp;

&nbsp;

&nbsp;

&nbsp;

&nbsp;

<strong>ฝันเป็นจริงแล้ว! ตา 70 น้ำตาคลอ เห็นทะเลครั้งแรกในชีวิต หลังขี่ซาเล้ง 5 วัน จากอุบลฯ บ้านเกิด ด้านเจ้าของร้านปิ้งย่างสุดใจดี จัดซีฟู้ดให้กินฟรีริมทะเล</strong>

เมื่อเวลา 16.00 น. วันที่ 8 มี.ค. 2567 นายหลอย ทาพิลา หรือจ่าหลอย อดีตทหาร วัย 70 ปี ชาว อ.น้ำยืน จ.อุบลราชธานี พร้อมซาเล้งคู่ใจ เดินทางถึง จ.ตราด แล้ว หลังขี่ซาเล้งจากบ้านเกิดเมื่อวันที่ 4 มี.ค. ที่ผ่านมา เพื่อทำตามความฝันที่อยากเห็นน้ำทะเลตราดและเกาะช้าง และอาศัยเก็บของเก่าขายนำเงินกินใช้ตลอดการเดินทาง 5 วัน <a href="https://www.khaosod.co.th/wpapp/uploads/2024/03/S__32579614.jpg"><img class="alignnone size-full wp-image-8130869" src="https://www.khaosod.co.th/wpapp/uploads/2024/03/S__32579614.jpg" alt="" width="800" height="569" /></a>เมื่อคุณตาเดินทางมาถึงปั๊มน้ำมัน ปตท.แสนตุ้งแล้ว ได้จอดรถซาเล้ง เพื่อแวะพักแรมค้างคืน 1 วัน และจะเดินทางต่อไปยัง อ.เกาะช้างในวันพรุ่งนี้ แต่ระหว่างที่ลุงกำลังพักอยู่นั้น ปราฏว่าเด็กปั๊มและชาวบ้านจำคุณตาได้ว่าเป็นข่าวเมื่อวานนี้ จึงรีบนำเงินและน้ำดื่มมามอบให้ ขณะที่เจ้าของปั๊มน้ำมันก็ร่วมบริจาคเงินให้ด้วยเช่นกัน
<ul>
 	<li class="udsg__main-title"><a href="https://www.khaosod.co.th/special-stories/news_8128340" target="_blank" rel="noopener">ตาวัย 70 ขี่ซาเล้งจากอุบลฯ ไปเกาะช้าง อยากเห็นทะเลสักครั้งในชีวิต มีเงินติดตัว 200</a></li>
</ul>
ตาหลอย เปิดเผยว่า สาเหตุที่ไม่ไปทะเลชลบุรี ระยอง หรือจันทบุรีนั้น เพราะว่าต้องการมาให้ไกลที่สุด นั้นเอง ส่วนการเดินทางนัันอาศัยถามทางคนขับรถสิบล้อและป้ายริมทาง ซึ่งก่อนหน้านี้เคยขี่ซาเล้งไป อ.แม่สาย จ.เชียงราย มาแล้วครั้งนึง ตอนนั้นใช้เวลา 20 วัน<a href="https://www.khaosod.co.th/wpapp/uploads/2024/03/S__32579613.jpg"><img class="alignnone size-full wp-image-8130868" src="https://www.khaosod.co.th/wpapp/uploads/2024/03/S__32579613.jpg" alt="" width="800" height="450" data-loaded="true" /></a>ตาหลอย ยังกล่าวถึงข้อความที่ติดบนรถซาเล้งว่า ไม่อยากให้คนอื่นคิดว่าเป็นพวก 18 มงกุฎ แม้ว่าจะไม่มีสักบาทก็ต้องไปให้ถึง แม้จะไม่อยากเรียกรับเงินจากใคร แต่ถ้ามีผู้บริจาคเป็นน้ำใจเล็กๆ น้อยๆ ก็ยินดีน้อมรับ จะให้น้ำหรืออาหารก็ได้ ขอบคุณชาวตราดที่ให้การต้อนรับเป็นอย่างดี คนตราดน้ำใจงาม ใจดีมาก และเป็นมิตรกับคนแก่ เกิดมา 70 ปี เพิ่งมาตราดเป็นครั้งแรก ขอให้คนตราดรวยๆ<a href="https://www.khaosod.co.th/wpapp/uploads/2024/03/S__32579609.jpg"><img class="alignnone size-full wp-image-8130865" src="https://www.khaosod.co.th/wpapp/uploads/2024/03/S__32579609.jpg" alt="" width="800" height="600" /></a>จากนั้นอาสากู้ภัยสว่างบุญข่วยเหลือจังหวัดตราด เขตแสนตุ้ง ได้พาตาหลอยไปยังบ้านปากคลองบางกระดาน ต.บางปิด อ.แหลมงอบ จ.ตราด ซึ่งเป็นสถานที่ชมพระอาทิตย์ตกทะเลขึ้นชื่อแห่งหนึ่งของจังหวัด

เมื่อตาหลอยได้มาเห็นทะเลเป็นครั้งแรกในชีวิต ได้ยิ้มมีความสุขจนน้ำตาคลอที่ได้เห็นท้องทะเล เพราะ 70 ปีที่ผ่านมา ไม่เคยได้เห็นเลย เห็นแต่ในโทรทัศน์ และบอกว่าเดี๋ยวจะไปชิมดูว่าเค็มเหมือนที่เคยรู้มาหรือไม่<a href="https://www.khaosod.co.th/wpapp/uploads/2024/03/S__32579610.jpg"><img class="alignnone size-full wp-image-8130866" src="https://www.khaosod.co.th/wpapp/uploads/2024/03/S__32579610.jpg" alt="" width="800" height="450" data-loaded="true" /></a><strong>ด้านนายพิชิต วงศ์ไพรกรณ์ อายุ 58 ปี เจ้าของร้านปิ้งย่างควันโขมง ต้องการเลี้ยงอาหารทะเลตาหลอย เพื่อเป็นการต้อนรับที่เดินทางมาถึง จ.ตราด อย่างปลอดภัย โดยจัดเต็มทั้งกุ้งย่าง หมึกย่าง หอยเชลล์ หอยหวาน หอยแครง และหอยนางรมสด นำมาให้รับประทานฟรี<a href="https://www.khaosod.co.th/wpapp/uploads/2024/03/S__32579608.jpg"><img class="alignnone size-full wp-image-8130864" src="https://www.khaosod.co.th/wpapp/uploads/2024/03/S__32579608.jpg" alt="" width="800" height="450" data-loaded="true" /></a></strong>หลังจากตาหลอยได้รับประทานแล้ว บอกความรู้สึกว่า อาหารทะเลตราดอร่อยมาก แถมน้ำจิ้มก็รสเด็ด ส่วนหอยเชลล์และหอยนางรมเพิ่งกินเป็นครั้งแรกในชีวิตเช่นกัน

หลังจากนั้นอาสากู้ภัยฯ ได้พาตาหลอยกลับปั๊มน้ำมันเพื่อพักผ่อน โดยวันพรุ่งนี้จะออกเดินทางแต่เช้าไปยังเกาะช้าง เพื่อทำความฝันให้สำเร็จ ทั้งนี้ ตาหลอยยังมีความฝันที่จะขี่รถซาเล้งคันนี้ไปภาคใต้อีกด้วย<a href="https://www.khaosod.co.th/wpapp/uploads/2024/03/S__32579607.jpg"><img class="alignnone size-full wp-image-8130863" src="https://www.khaosod.co.th/wpapp/uploads/2024/03/S__32579607.jpg" alt="" width="800" height="600" /></a>

&nbsp;