&nbsp;

&nbsp;

&nbsp;

&nbsp;

&nbsp;

&nbsp;

วันที่ 5 เมษายน มีภาพจากกล้องวงจรปิดบริเวณหน้าร้านค้าใกล้กับบริเวณสี่แยกสัญญาณไฟจราจรแยกทางออก อ.ภูเขียว และ อ.เกษตรสมบูรณ์ จังหวัดชัยภูมิ จับภาพได้บางส่วนที่บริเวณ 4 แยกไฟแดง ซึ่งมีรถจักรยานยนต์จอดติดไฟแดงอยู่ เมื่อไฟเขียวขึ้นได้รีบขับเร่งออกตัวรถทันที ขณะเดียวกันได้มีรถบรรทุกพ่วง

22 ล้อ วิ่งมาจากอีกด้าน เมื่อสัญญาณไฟแดงขึ้นแล้ว แต่หยุดรถอยู่ได้พุ่งชนเหยียบซ้ำรถ จักรยานยนต์คันดังกล่าวที่วิ่งออกจากสี่แยกตัดหน้ากระชั้นชิด ทั้งรถทั้งคนที่ขับขี่ที่มาด้วยกัน 2 คน ถูกรถบรรทุกพ่วง 22 ล้อ พุ่งเหยียบเข้าอย่างจัง เสียชีวิตคาทีทันทีรวม 2 ราย

ก่อนที่ชาวบ้านใกล้เคียงช่วยกันแจ้งเจ้าหน้าที่ตำรวจ พ.ต.ต.สมศักดิ์ มีปัญญา สารวัตรสอบสวน สภ.ภูเขียว ได้รับแจ้งเกิดอุบัติเหตุรถยนต์บรรทุกพ่วงเฉี่ยวชนกับรถจักรยานยนต์ (จยย.) มีผู้เสียชีวิตในที่เกิดเหตุ 2 ราย จึงได้รีบเดินทางไปตรวจสอบที่เกิดเหตุ
<div></div>
<div>พบรถยนต์บรรทุกพ่วง 22 ล้อ ยี่ห้อ Isuzu ตัวแม่ หมายเลขทะเบียน 82-1611 สุราษฎร์ธานี ส่วนตัวลูกหมายเลขทะเบียน 82-1612 สุราษฎร์ธานี มี นายจิระวุฒิ ธานมา อายุ 46 ปี ชาวตำบลทุ่งเต่า อำเภอบ้านนาสาร จังหวัดสุราษฎร์ธานี เป็นคนขับซึ่งไม่ได้หลบหนีไปไหน ได้ยืนรอให้การกับเจ้าหน้าที่ตำรวจยังที่เกิดเหตุ และใกล้กันพบรถจักรยานยนต์ยี่ห้อ Honda สกุ๊ปปี้ไอ สีชมพู ดำ หมายเลขทะเบียน อจจ 466 กรุงเทพมหานคร ล้มคว่ำติดอยู่หน้ารถบรรทุกพ่วงดังกล่าว

</div>
<div></div>
<div>

หลังรถบรรทุกพบมีร่างหญิงสาว 2 ราย ถูกรถบรรทุกพ่วงเหยียบเสียชีวิตคาที่ทั้ง 2 ราย คนแรกเป็นผู้ขับขี่รถจักรยานยนต์ ทราบชื่อภายหลังชื่อ น.ส.วิภาวดี อินทรารักษ์ อายุ 21 ปี ชาวตำบลบ้านหัน อำเภอเกษตรสมบูรณ์ จังหวัดชัยภูมิ ใกล้กันคนซ้อนอีกคนชื่อ น.ส.อัจจิฬา อินทรารักษ์ อายุ 18 ปี ซึ่งเป็นน้องสาว เป็นคนนั่งซ้อนท้ายเสียชีวิตอยู่ในที่เกิดเหตุ

ซึ่งทั้ง 2 คน เป็นพี่น้องกัน ทราบว่า น.ส.วิภาวดี วัย 21 ปี ผู้เป็นพี่สาว ได้ขี่รถจักรยานยนต์พาน้องสาว น.ส.อัจจิฬา วัย 18 ปี ไปรับวุฒิการศึกษาที่พึ่งเรียนจบชั้น ม.6 โรงเรียนดังในตัว อ.ภูเขียว ขณะเดินทางกลับบ้านมาถึง 4 แยกไฟแดงดังกล่าว ได้ถูกรถบรรทุกพ่วงฝ่าไปแดงพุ่งชนเหยียบซ้ำทำให้เสียชีวิตคาทีทันที ซึ่งสาววัย 18-21 ปี ทั้ง 2 คน ยังกลับไม่ถึงบ้านเพื่อให้พ่อแม่ได้เกิดความภูมิใจที่ได้เรียนจบครั้งนี้เลย และทั้ง 2 สาวที่เสียชีวิต ยังเป็นหลานสาว นายทรงชัย อินทรารักษ์ อดีตส.ส.พื้นที่ เมื่อปี 2538 ที่ผ่านมาอีกด้วย

ด้าน พ.ต.ต.สมศักดิ์ มีปัญญา สารวัตรสอบสวน สภ.ภูเขียว หลังได้เข้าตรวจสอบในที่เกิดเหตุพร้อมจะตรวจสอบกล้องวงจรปิดบริเวณใกล้เคียงเพิ่มเติม เพื่อหาสาเหตุที่แน่ชัดอีกครั้ง ก่อนจะเชิญตัวคนขับรถบรรทุกพ่วงรายนี้ มาสอบสวนเพิ่มเติมที่ สภ.ภูเขียว เพื่อดำเนินคดีตามกฎหมายต่อไป

</div>
&nbsp;

&nbsp;
<div></div>