โบว์ แวนดา ทำบุญครบรอบ 8 ปี ปอ ทฤษฎี อบอุ่นเรียบง่าย น้องมะลิ ย้ำ! ห้ามแม่มีแฟนเหมือนเดิม ก่อนเผยเรื่องช็อกเจอข้อความเด็ดในมือถือ แม่โบว์เคลียร์แทบไม่ทัน

ครบรอบ 8 ปี การจากไปของพระเอกชื่อดังขวัญใจคนไทย <strong>ปอ ทฤษฎี สหวงษ์</strong> ซึ่งเสียชีวิตเมื่อวันที่ 18 ม.ค.2559 ล่าสุดวันที่ 18 ม.ค.2567 <strong>โบว์ แวนดา</strong>ภรรยา และ <strong>น้องมะลิ ด.ญ.พาขวัญ สหวงษ์</strong> ลูกสาว ได้ทำบุญอุทิศส่วนกุศล ที่บ้านพักส่วนตัวย่านลาดพร้าวเหมือนเช่นปีที่ผ่านมา โดยบรรยากาศเป็นไปอย่างอบอุ่นและเรียบง่าย หลังจากทำพิธีต่างๆ เสร็จสิ้น โบว์ แวนดา และ น้องมะลิ ได้ให้สัมภาษณ์กับทาง “ข่าวสดบันเทิงออนไลน์”
<div class="ads_position_wrapper">
<div id="div-custom-ad-6370262">
<div id="streamlym-ads">
<div id="bsrv-4490" data-tagid="AV650aaf4aa58bc2f0bd06b105"></div>
</div>
</div>
</div>
<a href="https://www.khaosod.co.th/wpapp/uploads/2024/01/S__468041763_0.jpg"><img class="aligncenter wp-image-8057564 size-full" src="https://www.khaosod.co.th/wpapp/uploads/2024/01/S__468041763_0.jpg" alt="โบว์ แวนดา ทำบุญครบรอบ" width="1479" height="832" /></a>

โดย <strong>โบว์</strong> กล่าวว่า “การทำบุญในวันนี้ก็เป็นประจำเหมือนเช่นทุกปี แต่บรรยากาศปีนี้ค่อนข้างสดใส ไม่มีน้ำตามี แต่รอยยิ้มค่ะ ครบรอบ 8 ปีแล้ว เวลาผ่านไปเร็วมาก ดูได้จากการเติบโตของมะลิ ตั้งแต่เขาตัวน้อยๆ จนวันนี้ก็โต 10 ขวบแล้ว ปีนี้ก็แยกกันทำกับทางคุณปู่คุณย่าที่บุรีรัมย์เพราะว่าติดงาน เลยบอกว่าปีนี้แยกกันอีกปี แต่เดี๋ยวน่าจะมีสักปีที่ได้กลับไปทำที่บุรีรัมย์แบบใหญ่ๆ เลย จริงๆ เราตั้งใจอยากจะไปทำที่บุรีรัมย์นั่นแหละ เพราะอยากจะให้พร้อมหน้าพร้อมตาคุณปู่คุณย่า แต่ว่าด้วยงานและภารกิจนู่นนี่นั่น ปีนี้ก็เลยไม่ได้จริงๆ”

น้องมะลิ – “หนูอยากไปทำบุญที่บุรีรัมย์มากๆ เลยค่ะ เพราะได้ข่าวว่าที่นั่นอากาศดีมาก(ยิ้ม) ปีนี้ไม่ได้มีอะไรจะบอกคุณพ่อเท่าไหร่ค่ะ เพราะว่าอยู่ด้วยกันทุกวันอยู่แล้ว”
<div class="ads_position_wrapper">
<a href="https://www.khaosod.co.th/wpapp/uploads/2024/01/S__468041767_0.jpg"><img class="aligncenter wp-image-8057565 size-full" src="https://www.khaosod.co.th/wpapp/uploads/2024/01/S__468041767_0.jpg" alt="โบว์ แวนดา ทำบุญครบรอบ" width="1109" height="624" /></a>
<div class="ads_position_wrapper"></div>
<strong>ล่าสุดเห็นเพิ่งไปบุรีรัมย์มา?</strong>
โบว์ – “ใช่ค่ะ พอดีว่ามีโอกาสว่าง 1 วัน เหมือนช่วงนี้เราจะรู้สึกว่าตัวเองงานเยอะมาก ตั้งแต่สิ้นปีจนถึงวันนี้แทบจะไม่มีเวลาได้ว่างเลย แล้วก็รู้สึกว่ามีอะไรเข้ามาในทุกๆ วัน ปีใหม่แล้วก็อยากที่จะไปหาพี่ปอและไปเติมพลัง เหมือนเป็นพลังบวกให้เราในการที่จะเริ่มต้นปีนี้ด้วย เลยแว้บไปหาเขามาค่ะ”

<strong>เหมือนมีอะไรไม่สบายใจหรือเปล่า?</strong>
โบว์ – “ปกติอ่ะค่ะที่เราจะต้องเจออะไรอยู่แล้ว แต่ก็ยังท่องคำเดิมของพี่ปอที่เขาเคยสอนโบว์ตลอดว่า…เดี๋ยวมันก็ผ่านไป เราก็พยายามสงบนิ่งให้ได้มากที่สุดเท่าที่จะทำได้ ซึ่งพอไปแล้วก็รู้สึกดีขึ้นจริงๆ เหมือนได้กลับไปในที่ของเขาบ้านของเขาค่ะ”

<strong>ก่อนจะถึงวันครบรอบ มีฝันถึงพี่ปอบ้างไหม?</strong>
มะลิ – “แม่ฝันถึงเรื่องเกี่ยวกับเลขหวย”
โบว์ – “(หัวเราะ)ไม่ใช่ ถามว่ามีฝันมั้ย ก็มีค่ะ แต่คิดว่าคงเป็นความคิดถึงมากกว่า วันไหนเราพูดถึงเขาเยอะหรือคิดถึงเขาเยอะก็จะเก็บไปฝัน ในฝันก็ดีตลอด บางทีฝันไปแล้วเหมือนในชีวิตจริง มีโกรธกันหึงกันในฝัน จับได้ไปมีผู้หญิงอะไรอย่างเงี้ย เรื่อยเปื่อยมาก แต่พอตื่นมาแล้วก็รู้สึกชุ่มชื่นหัวใจหน่อย อย่างน้อยมันยังมีอีกความเห็นภาพเห็นอะไรเหมือนตอนที่เขามีชีวิต”

<a href="https://www.khaosod.co.th/wpapp/uploads/2024/01/S__468041771_0.jpg"><img class="aligncenter wp-image-8057566 size-full" src="https://www.khaosod.co.th/wpapp/uploads/2024/01/S__468041771_0.jpg" alt="โบว์ แวนดา ทำบุญครบรอบ" width="1109" height="624" /></a>

&nbsp;

มะลิ – “ช่วงนี้หนูไม่ค่อยมีฝันถึงพ่อเท่าไหร่นะคะ เพราะว่าตื่นมาก็เจอพ่อเลย”

<strong>ปีที่แล้วสัมภาษณ์กันไปบอกห้ามไม่ให้แม่มีแฟน ปีนี้อนุญาตหรือยัง?</strong>
มะลิ – “ไม่ค่ะ ตอบแบบไม่คิดเลย ไม่ได้เลย แค่คนคุยก็ไม่ได้ เพราะว่าตอนนั้นหนูช็อกมากเลย นั่งดูทีวีอยู่แล้วมีข้อความขึ้นมาในโทรศัพท์ของคุณแม่ว่า “หายโกรธหรือยัง” หนูก็เลยกดเข้าไปอ่านดูเห็นรูปเป็นผู้ชายด้วย เลื่อนดูไปเรื่อยๆ และเพราะว่ามันไม่มีคำว่าเพื่อนเลย หนูก็เลยเดินไปถามแม่ว่า “นี่คืออะไร ผู้ชายเหรอ” แม่ก็บอกว่า “ไม่ใช่นี่เพื่อนสนิทแม่” กลายเป็นว่าหนูเข้าใจผิดไปตั้งแต่แรกเลย”

โบว์ – “(หัวเราะ)คือเขาจะชอบเอาโทรศัพท์ของเราไปเล่น เราก็อารมณ์คุยกับเพื่อน แล้วเพื่อนของเพื่อนก็งอนกัน ทางนี้ก็เลยถามว่าหายโกรธหรือยัง เราก็แบบเออดีแล้ว แต่ก็ไม่ใช่เป็นผู้ชายไงคะ เพื่อนของเราที่เป็นผู้หญิงนี่แหละ มะลิก็มาเลย…คืออะไร เราก็เลยต้องถามกลับว่า…แล้วคืออะไรเอาไลน์คนอื่นไปอ่าน เขาก็โดนกลับเลย(ยิ้ม)”

<a href="https://www.khaosod.co.th/wpapp/uploads/2024/01/S__468041758_0.jpg"><img class="aligncenter wp-image-8057563 size-full" src="https://www.khaosod.co.th/wpapp/uploads/2024/01/S__468041758_0.jpg" alt="โบว์ แวนดา ทำบุญครบรอบ" width="800" height="450" /></a>

<strong>จริงๆ เราเปิดใจกับเรื่องความรัก?</strong>
โบว์ – “ไม่เคยปิดนะ อย่างเจย์เนี่ยผ่านแล้วเพราะเขากลัวเราเหงา ถ้ามีก็มีได้นะไม่ได้อะไรแล้ว แต่มะลิก็ยังหวงเราอยู่ แต่ที่ผ่านมาก็ไม่ได้มีใครเข้ามาจีบจริงๆ ด้วยวัยของเรามันก็คงไม่ได้คิดเรื่องแบบนั้นแล้วค่ะ”

<strong>ตอนนี้ทั้งน้องมะลิและพี่เจย์(กาญจน์โสภณ)กำลังไปได้ไกลในวงการบันเทิง ได้บอกให้พี่ปอฟังบ้างไหม?</strong>
โบว์ – “จริงๆ บอกเขาตลอดว่าถ้าเขายังได้ยินได้เห็น เอาจริงเรารู้แหละว่าเขาไปแล้ว แต่ความรู้สึกเราก็ยังมีแอบคิดบ้าง ถ้าเขายังจำผู้หญิงคนนี้ได้ จำเด็กทั้งสองคนนี้ได้ เราอยากให้เขามองด้วยความที่เราพยายาม มะลิพยายาม เจย์พยายาม แล้วในความพยายามนั้นก็อยากให้เขารู้สึกภูมิใจและดีใจกับทุกๆ คน โบว์เชื่อว่าถ้าพี่ปอยังมองเห็นอยู่ก็คงจะภูมิใจในความเป็นมะลิและเจย์ ไม่ว่าสองคนนี้จะเป็นอะไรก็ตาม”

<strong>รู้สึกยังไงที่ลูกสาวสามารถไปทำงานในกองถ่ายได้เหมือนนักแสดงมืออาชีพ?</strong>
โบว – “เราก็ดีใจในสิ่งที่เขาอยากทำทุกเรื่อง ถามว่าเป็นห่วงมั้ย ก็แอบเป็นห่วงแหละ ในความที่เขาก็เรียนด้วย แล้วบางทีการแสดงละครมันต้องใช้อารมณ์ เราก็กลัวว่าความที่เขายังเป็นเด็กจะรับมือเรื่องอารมณ์ได้มั้ย เพราะเดี๋ยวมีร้องไห้ มีหัวเราะ เราก็จะถามเขาตลอดว่าไหวมั้ย ถ้าไม่ไหวหรือไม่มีความสุขกับสิ่งที่ทำให้บอกแม่ เอาจริงๆ ใจเราก็ยังไม่อยากให้ลูกรับงานละครเท่าไหร่ แต่ว่าถ้ามีงานอะไรเข้ามาเราก็ต้องบอกเขาเพราะเขาโตพอที่จะรับรู้แล้ว ถ้างานไหนเขาอยากลองอยากเล่น เราก็ต้องให้เขาเพราะมันคือโอกาสของเขา ซึ่งเราเองก็มองว่าโอกาสแบบนี้ไม่ได้มาง่ายๆ ในชีวิต”

<strong>ตอนนี้น้องมะลิถ่ายละครอยู่เป็นยังไงบ้าง?</strong>
มะลิ – “สนุกค่ะ แต่เต้นสนุกกว่า(ยิ้ม) ส่วนเรื่องจัดการอารมณ์ต่างๆ หนูก็ไม่รู้ว่าจะต้องทำยังไง แต่ตัวหนูเองชอบทั้งสองอย่าง ทั้งเต้นและแสดงละคร เต้นก็มีความสุข เล่นละครก็มีความสุข หนูคิดว่าก็จะทำมันไปตลอดชีวิตเลย ถามว่ามีบทแบบไหนที่อยากเล่นมากๆ อยากเล่นเป็นซอมบี้ค่ะ เพราะซอมบี้ไม่ต้องพูด แค่แหว่ๆๆ(ทำท่าให้ดู) ต่อให้ต้องแต่งหน้าน่ากลัวก็ทนไหวค่ะ เพราะอยากแต่งแบบขี้เหร่ๆ บ้าง”

โบว์ – “เราเองก็ไม่คิดว่าเขาจะมาทางด้านบันเทิงขนาดนี้ เพราะเราเองก็ไม่ได้ผลักดันขนาดนั้น แต่ว่าก็ต้องขอบคุณทางผู้ใหญ่ด้วยกับทุกโอกาสที่ไม่ได้ลืมน้อง ยังเอ็นดูและมอบงานมาให้ ถามว่าทุกวันนี้ห่วงอะไรที่สุด เพราะมะลิและเจย์ก้าวขาเข้ามาในวงการเต็มตัวแล้ว ห่วงมากๆ ยิ่งเรามีชื่อเสียงยิ่งมีคนรู้จักมากแค่ไหน โบว์ว่ามันเป็นภาวะทางอารมณ์ที่เราต้องควบคุมและจัดการมันให้ได้ เพราะอย่างที่บอกมันมีทั้งคนที่รักเราและไม่รักเรา แล้วคอมเมนต์ก็มีทั้งที่ชื่นชมและในแง่ลบ ซึ่งตอนนี้มะลิโตพอที่จะเสพแล้ว บางทีเขาอาจจะไม่เข้าใจกับคอมเมนต์บางอย่างที่ตรรกะไม่ค่อยดี เราก็พยายามอธิบายเขาให้เข้าใจว่าต้องยอมรับหรือปล่อยผ่านให้ได้ เราจะเป็นห่วงเรื่องความรู้สึกมากกว่า”
<div class="ads_position_wrapper mb-4"></div>
<strong>ฝากถึงแฟนๆ ที่ตามให้กำลังใจกันเสมอมา?</strong>
โบว์ – “ขอบคุณมากๆ นะคะ ตอนนี้ก็จะไม่ค่อยเห็นโบว์ในวงการสักเท่าไหร่ เพราะว่าอยากที่จะทำธุรกิจของตัวเองให้เต็มที่ แล้วก็รักที่จะอยู่กับความเป็นเราและธุรกิจของเรา เลยส่งมะลิกับเจย์จะได้หายคิดถึงกัน เป็นกำลังใจให้กันต่อไปนะคะ แล้วก็ขอบคุณมากๆ ที่ 8-9 ปีแล้วที่ยังจำเราสองคนแม่ลูกได้ ขอบคุณมากๆ ที่เอ็นดูมะลิจนถึงทุกวันนี้ค่ะ”

&nbsp;

</div>