&nbsp;

&nbsp;

&nbsp;

&nbsp;

&nbsp;

&nbsp;

ยังจำอะไรไม่ได้ เหมือนเด็กแรกเกิด เปิดภาพ ออฟฟี่ แม็กซิม หลังผ่าตัดสมอง2ครั้ง ลูกสาวไลฟ์หาเงินค่ารักษากว่า 7 หลัก วอนคนเคยซัพพอร์ตแม่ ผู้เคยโด่งดังมากโลกออนไลน์ วอนจ้างงานลูก

จากกรณีเน็ตไอดอลดัง “ออฟฟี่ แม็กซิม” หรือ “อรพรรณ ด่านศิริวัฒนกุล” เข้ารับการผ่าตัดสมอง 2 ครั้ง สมองซีกซ้ายมีเลือดออก พบมีเส้นเลือดโป่งพองทำให้เลือดออก ต้องผ่าตัดสมองเร่งด่วน

&nbsp;

โดยคนใกล้ชิดเผยอาการล่าสุดด้วยว่า “วันนี้ออฟถูกส่งตัวออกจากห้อง ICU แล้วครับเพื่อมาพักฟื้น คุณหมอถอดเครื่องช่วยหายใจและสายยางต่างๆออกวันแรกยังเหลือที่คอ ออฟยังพูดไม่ได้และยังจำอะไรไม่ค่อยได้

เป็นผลมาจากต้องผ่าตัดสมองถึง 2 ครั้ง ร่างกายซีกขวายังไม่มีแรงไม่สามารถใช้งานได้ คุณหมอบอกต้องทำกายภาพไปอีกระยะ

&nbsp;

ความทรงจำกับร่างกายถึงจะกลับมาฟื้นตัวอีกครั้ง คุณหมอเก่งมากครับ ขอบคุณพี่ๆทุกคนครับผม
พระคุ้มครองนะครับคุณอรพรรณ หายวันหายคืนนะครับต่อจากนี้ ”

โดย เฟิร์น วรรณภา อีกหนึ่งคนใกล้ชิดก็โพสต์คลิปไปเยี่ยม ออฟฟี่ มีการพูดคุย ออฟฟี่พอจะพูดโต้ตอบได้ บ้าง แต่ยังพูดไม่ค่อยชัด จำชื่อใครไม่ได้ เฟิร์น ก็บอกไม่ต้องห่วงแตงโม

&nbsp;

ขณะที่ น้องแตงโม ลูกสาวคนโตของ ออฟฟี่ ออกมาไลฟ์สดคู่กับ เฟิร์น วรรณภา นอกจากมาเล่าถึงอาการล่าสุดของคุณแม่ หลังจากมีอาการปวดหัวมาก ก็ยังคิดว่าแม่ปวดหัวเฉยๆ ไม่ได้เป็นอะไรมากมาย

จากนั้นพาแม่ไปหาหมอ แต่หนักขึ้นเรื่อยๆ ถึงขนาดทนไม่ไหว เขาบอกบอกหมอว่าไม่อยากอยู่แล้ว ให้เขาไปเลยได้ไหม

ผ่าตัดรอบแรกไม่ดีขึ้น จนผ่าตัดรอบที่สอง เฝ้าดูอาการ ต้องใส่เครื่องช่วยหายใจ เหมือนหนักขึ้นเรื่อยๆ ก่อนจะเริ่มดีขึ้นช่วงนี้ แต่ก็ยังพูดไม่ค่อยได้ จำอะไรไม่ได้

&nbsp;

เฟิร์น บอกด้วยว่า ออฟฟี่ เหมือนเด็กแรกเกิด ไม่รู้แม้อันนี้สีอะไร ไม่รู้ใครชื่ออะไร จำได้แต่หน้า ก็วอนขอให้ทุกคนช่วยซัพพอร์ต น้องแตงโม เพราะค่าผ่าตัดแพง ค่ารักษากว่า 7 หลัก ไม่มีประกัน ค่าใช้จ่ายเต็มๆ จ้างงานน้องได้เลย ช่องติ๊กต๊อก @tangmumumae ที่มีผู้ติดตาม กว่า 90k

โดย แตงโม วัย 13 ปี บอกด้วยว่า ตอนนี้ตัวเองต้องมาเป็นเสาหลักของครอบครัว เพื่อหาค่าใช้จ่ายในการรักษาแม่ วอนผู้ใหญ่ใจดี ที่เคยซัพพอร์ตแม่ ว่าครั้งหนึ่งอยากให้จดจำผู้หญิงคนหนึ่งที่เคยมีอิทธิพลในโลกออนไลน์มากๆ ช่วยซัพพอร์ตตนเองหรือจ้างงานได้ โดยไม่ขอรับเงินบริจาค

&nbsp;

&nbsp;

ออฟฟี่ แตงโม

&nbsp;

&nbsp;

&nbsp;