เพื่อนไม่ทิ้งกัน นัด 15 ก็ต้องไปครบ 15 แม้เสียชีวิตไปแล้วก็ยังเอารูปไปกางเต็นท์ด้วย

ผู้ใช้เฟซบุ๊กชื่อ พัชราภรณ์ วงค์ปวน ได้โพสต์ภาพขณะไปเที่ยวกางเต็นท์กับเพื่อน ๆ ซึ่งก็จะจะเป็นปกติทั่วไป แต่หากสังเกตดี ๆ จะเห็นรูปของเพื่อนที่เสียชีวิตไปแล้ว พร้อมระบุแคปชันว่า “คำว่าเพื่อนนั้นมีความหมาย ไม่ยิ่งใหญ่แต่จริงใจ แก๊งยันหว่าง”

ขณะที่เพจสันนา แคมป์ปิ้ง ฟิชชิ่ง ก็ได้โพสต์ว่า ลูกค้าแจ้งมาว่าเข้าพัก 15 คน ยังไงก็ได้ 14 คน อ่อ! ถ้ารวมในรูปก็คือ 15

โพสต์ดังกล่าวมีคนเข้าไปคอมเมนต์ชื่นชมในน้ำใจของความเป็นเพื่อน พร้อมบอกว่าทุกอย่างจะยังคงอยู่ในความทรงจำ บ้างก็แซวว่าคนที่ 15 คิดเงินไหม, คนที่ 15 นอนที่ไหน เป็นต้น

เจ้าของโพสต์ได้เปิดเผยกับทีมเพจโหนกระแสเพิ่มเติมว่า ปกติกลุ่มเพื่อน ๆ จะพากันไปทุกที่ น้องในรูปได้เสียชีวิตไปได้ไม่ถึงปี ในกลุ่มจึงคุยกันว่าจะพาน้องไปเที่ยวด้วยกันทุกทริป เพราะยังรู้สึกว่าน้องไม่ได้จากเราไป และเพื่อน ๆ ก็ยังทำใจไม่ได้

&nbsp;