&nbsp;

&nbsp;

&nbsp;

&nbsp;

&nbsp;

<strong>แล่ไปเกาหมาไป! สาวสั่ง ‘แซลมอนซาซิมิ’ ร้านฮิตติดดาวผ่านแอปพลิเคชั่น เลือกไปรับหน้าร้านเอง เห็นสภาพครัวช็อก อร่อยถูกใจ ความสะอาดอยู่ที่ไหน</strong>

ทำเอาไม่อยากเชื่อสายตา กลายเป็นฝันร้ายไม่มีวันลืม เมื่อผู้ใช้เฟซบุ๊กรายหนึ่ง ได้ออกมาเล่าเรื่องราวลงในกลุ่ม <strong>“พวกเราคือผู้บริโภค”</strong> เพือเป็นอุทาหรณ์ เตือนใจให้กับคนที่ชื่นชอบการสั่งอาหารผ่านแอปพลิเคชัน และเป็นแซลมอนเลิฟเวอร์

หลังเจอประสบการณ์ การกดเลือกรับอาหารเองที่หน้าร้าน ซึ่งเมื่อเจ้าตัวไปถึง ก็ต้องตกใจกับที่จอดรถ และที่พีกไปกว่านั้น คือ สภาพของร้านที่เก่า มีอุปกรณ์ที่ไม่มีมาตรฐาน แถมพ่อค้ากับแม่ค้ายังนั่งแล่ปลาด้วยมือเปล่า และเล่นกับสุนัขไปด้วย

<a href="https://www.khaosod.co.th/wpapp/uploads/2024/03/salmon-lover3.jpg"><img class="aligncenter size-full wp-image-8162026" src="https://www.khaosod.co.th/wpapp/uploads/2024/03/salmon-lover3.jpg" alt="" width="600" height="514" /></a>

<strong>“เห็นโพสเรื่องความสะอาดของร้านอาหารสั่งจากแอป เลยนึกได้ว่า มีประสบการณ์ไปรับเองแล้วตราตรึงใจมาก เมนูที่สั่งไปคือ salmon sashimi</strong>

&nbsp;

<strong>หน้าร้าน เป็นเพิงโล่ง มีแต่หลังคา ไม่มีห้องกั้นใด ๆ ตอนจอดรถตามพิกัด เรายังเหวอเลย ดูแมพอีกที ว่าถูกที่แน่นะ</strong>
<div class="ads_position_wrapper"></div>
<strong>มีนั่งคุยกัน มีเกาน้องหมาไปพลาง ๆ และนี่คือร้านฮิตติดดาวในช่วงนั้นด้วยนะ</strong>

ขนาดเราไม่ใช่คนอนามัยจ๋า แต่เกรดกินสด ให้แบบนี้ก็ไม่ไหว ชุ่ยเกินไป

ใครสั่งร้านไหนบ่อยๆ (ปกติจะสั่งร้านไม่ไกลบ้านกันเนื่องจากค่าส่งถูกหน่อย) ลองขับรถผ่านไปดู เผื่อจะเจอประสบการณ์ใหม่ ๆ แบบเราบ้าง”

<a href="https://www.khaosod.co.th/wpapp/uploads/2024/03/salmon-lover6.jpg"><img class="aligncenter size-full wp-image-8162027" src="https://www.khaosod.co.th/wpapp/uploads/2024/03/salmon-lover6.jpg" alt="" width="606" height="258" /></a>
งานนี้เมื่อโพสต์ดังกล่าวเผยแพร่ออกไปในโลกออนไลน์ ก็กลายเป็นกระแสไวรัลทันที ชาวเน็ตแห่วิจารณ์ความสะอาด และมาตรฐานของทางร้าน

ไม่ว่าจะบอกว่า

-สภาพไม่น่ารอดห้องน้ำนะคะ

-หมาน่ารัก เลยอดใจเล่นด้วยไม่ไหว

-ร้านกำลังสร้างตัว

-อร่อยถูกใจ อนามัยถูกลืม

-ให้เต็ม 10 แต่หักหมดเลย

-ไม่เคยคิดสั่งปลาดิบจากแอฟออนไลน์เลยครับ เพราะเคยคิดว่ากลัวต้องเป็นแบบนี้ ถ้าอยากกินคือหน้าร้าน เท่านั้น
<div class="ads_position_wrapper mb-4"></div>
-จับหมาเเล้วหั่นแซลม่อนต่อ หั่นเเซลม่อนอยู่มือเช็ดกางเกงงี้ ไม่อยากจะจินตนาการ

&nbsp;

&nbsp;