&nbsp;

&nbsp;

<strong>“เจ๋ง ดอกจิก” ยิ้มแย้ม พบ ตำรวจปปป. ยืนยันบริสุทธิ์ ไม่เกี่ยวแก๊งตบทรัพย์ เผยอับอาย จนต้องเข้าวัดปฏิบัติธรรม ปิดวาจา-ไม่กล้าพบใคร</strong>

วันที่ 27 ก.พ.2567 <strong>นายยศวริศ ชูกล่อม</strong> หรือ <strong>เจ๋ง ดอกจิก</strong> พร้อมด้วย <strong>น.ส.พิมณัฏฐา จิระพุทธิภาคย์</strong>หรือ<strong> การ์ตูน</strong> อดีตผู้สมัครสมาชิกสภาผู้แทนราษฎร (สส.) พรรครวมไทยสร้างชาติ และ<strong> นายไตรศักดิ์ ทองไสว</strong> ทนายความ เดินทางเข้าพบ พนักงานสอบสวน บก.ปปป. เพื่อให้ข้อมูลเพิ่มเติม หลังตกเป็นผู้ต้องหาคดีร่วมกันตบทรัพย์อธิบดีกรมการข้าว
<div class="ads_position_wrapper"></div>
วันนี้ นายยศวริศ เดินทางมาด้วยใบยิ้มแย้ม ดูไม่มีความกังวล พร้อมเปิดเผยว่า หลังได้รับการประกันตัว ได้ขอเจ้าหน้าที่กลับไปเตรียมเอกสารหลักฐาน เพื่อมาชี้แจงในประเด็นต่างๆ รวมถึงหาข้อมูลเพิ่มเติมในประเด็นที่สำคัญ เพื่อพิสูจน์ข้อเท็จจริงความบริสุทธิ์

<a href="https://www.khaosod.co.th/wpapp/uploads/2024/02/217653_0.jpg"><img class="aligncenter size-large wp-image-8114654" src="https://www.khaosod.co.th/wpapp/uploads/2024/02/217653_0-696x464.jpg" alt="" width="696" height="464" /></a>

วันนี้ตนจึงมาให้ข้อมูลเพิ่มเติมในประเด็นข้อสงสัย ถือเป็นการให้ความร่วมมือกับเจ้าพนักงาน แต่ในส่วนเอกสารหลักฐานส่วนใหญ่เป็นหลักฐานจากหน่วยงานราชการ ทำให้ต้องใช้เวลาขอตามขั้นตอน จึงทำให้ยังนำมาไม่ครบถ้วน และไม่สามารถบอกได้ว่าจะใช้เวลาเท่าไหร่

&nbsp;

ส่วนจะชี้แจงประเด็นใดบ้างนั้นตนยังไม่ขอเปิดเผย เนื่องจากเกรงว่าจะกระทบต่อรูปคดี แต่ที่แน่ๆคือไม่มีหลักฐานแชทข้อความการสนทนากับคนที่อยู่ในคดีความด้วย เนื่องจากมีบางอย่างต้องเก็บไว้ต่อสู้ในชั้นศาล
<div class="ads_position_wrapper"></div>
<ul>
 	<li class="udsg__main-title"><strong><a href="https://www.khaosod.co.th/breaking-news/news_8069885" target="_blank" rel="noopener">“เจ๋ง ดอกจิก “เปิดสัมพันธ์ “พี่ศรี “ปมโดนจับร่วมขู่รีดเงิน 3 ล้านแลกไม่ร้องเรียน(คลิป)</a></strong></li>
 	<li class="udsg__main-title"><strong><a href="https://www.khaosod.co.th/breaking-news/news_8077571" target="_blank" rel="noopener">เจ๋ง ดอกจิก แถลงไม่ใช่แก๊งตบทรัพย์ ถือพานสาบาน ถ้าทำจริงขอให้มีอันเป็นไป</a></strong></li>
</ul>
นายยศวริศ กล่าวต่อว่า ที่ผ่านมาตนไม่ได้หายไปไหน แต่เข้าวัดเพื่อปฏิบัติธรรมอย่างเดียว เนื่องจากเรื่องราวที่เกิดขึ้นสร้างความอับอายให้กับตนเองและวงศ์ตระกูล แทบจะพบหน้าใครไม่ได้ แม้แต่บ้านที่จังหวัดสุราษฎร์ธานีก็กลับไปไม่ได้ เพราะทำให้ญาติพี่น้องอับอายขายหน้า

โดยสังคมไทยมักตัดสินจากสื่อ ทั้งที่ศาลยังไม่ได้พิสูจน์ จึงอยากร้องขอความเป็นธรรมด้วย ตนขอยืนยันในความบริสุทธิ์อย่างเต็มที่ และพร้อมที่จะไปพิสูจน์ความจริงกันในชั้นศาล

นายยศวริศ กล่าวต่ออีกว่า ช่วงที่ผ่านมาตนไม่ได้พบหรือพูดคุยกับนายศรีสุวรรณ จรรยา แต่อย่างใด และไม่ได้พบกับใครทั้งสิ้น ทุกวันทำหน้าที่เป็นลูกวัด ปฏิบัติธรรมเพื่อความสบายใจ ปิดวาจา เพียงอย่างเดียว

<a href="https://www.khaosod.co.th/wpapp/uploads/2024/02/217660_0.jpg"><img class="aligncenter size-large wp-image-8114655" src="https://www.khaosod.co.th/wpapp/uploads/2024/02/217660_0-696x464.jpg" alt="" width="696" height="464" /></a>

<strong>ส่วนของคดีความนั้นตนไม่มีความกังวล เพราะเชื่อมั่นในความบริสุทธิ์ของตัวเอง ทั้งชีวิตไม่เคยทำเรื่องแบบนี้อยู่แล้ว จะมีการกล่าวหาอย่างไรก็ดำเนินการไป ตนมีหน้าที่ชี้แจง โดยศาลจะเป็นผู้ตัดสินว่าผิดหรือไม่</strong>
<div class="ads_position_wrapper mb-4"></div>
ด้าน<strong> นายไตรศักดิ์</strong> เปิดเผยว่า ส่วนตัวไม่มีความกังวลอะไรในคดี เนื่องจากเป็นทนายของผู้ต้องหา จึงมีหน้าที่ชี้แจงข้อสงสัย สิ่งเดียวที่เป็นห่วงคือ กลัวการปฏิบัติหน้าที่ของตำรวจ ซึ่งจะทำให้คดีล่าช้าเท่านั้น

&nbsp;

&nbsp;

&nbsp;