&nbsp;

&nbsp;

<em><strong>พ่อตะวัน และทนาย ยื่นคำแถลงที่เขียนด้วยลายมือ ขอความเป็นธรรมต่อศาล หลังไม่ให้ประกัน ถามหากทั้ง 2 คนตาย ใครจะรับผิดชอบ</strong></em>
<div class="code-block code-block-6"></div>
หลังจากศาลอาญามีคำสั่งไม่ให้ประกันตัว ตะวัน-แฟรงค์ ศาลเห็นว่าเคยมีคำสั่งไม่อนุญาตให้ปล่อยตัวชั่วคราวผู้ต้องหาทั้งสองโดยระบุเหตุผลไว้ชัดเจนแล้ว ส่วนกรณีอาการเจ็บป่วยของผู้ต้องหาทั้งสอง ขณะนี้อยู่ภายใต้การดูแลรักษาของแพทย์โดยใกล้ชิดแล้ว ทั้ง2 ถูกคุมขัง ในคดี #ม116 จากกรณีที่ถูกกล่าวหาว่า บีบแตรใส่ขบวนเสด็จของพระเทพฯ และอดอาหาร น้ำ เพื่อประท้วง
<div class="code-block code-block-8"></div>
ล่าสุด วันที่ 26 ก.พ. 67 ที่ศาลอาญา ถนนรัชดาภิเษก นายกฤษฎางค์ นุตจรัส ทนายความจากศูนย์ทนายความเพื่อสิทธิมนุษยชน พร้อม นายสมหมาย หรือพ่อของตะวัน เดินทางมายื่นคำแถลงต่อศาล ภายหลังจากศาลมีคำสั่งไม่อนุญาตปล่อยตัวตะวันและแฟรงค์

ต่อมาเฟซบุ๊ก Tawan Tantawan เปิดเผยรายละเอียดคำแถลงต่อศาลของ นายสมหมาย ระบุว่า ตามที่ศาลอาญามีคำสั่งไม่ให้ปล่อยตัวชั่วคราว นางสาวทานตะวัน ตัวตุลานนท์ บุตรสาวของข้าพเจ้า และ นายณัฐนนท์ ไชยมหาบุตร นั้น

ข้าพเจ้าไม่ประสงค์ที่จะโต้แย้งคัดค้านใดใด แต่ขอศาลอาญาดูแลรับผิดชอบในชีวิตของผู้ต้องหาทั้งสองที่ท่านมีคำสั่งไม่ให้ปล่อยตัวชั่วคราวในระหว่างการสอบสวนต่อไปด้วย

เขาทั้งสองเป็นเพียงผู้ถูกกล่าวหา อัยการยังไม่มีคำสั่งฟ้องคดีแต่อย่างใด ดังนั้นยังถือว่าเขาทั้งสองยังเป็นผู้บริสุทธิ์อยู่ตามกฏหมาย

หากเขาทั้งสองถึงแก่ความตายไประหว่างที่ถูกสอบสวนโดยคำสั่งของศาลอาญา ก็ขอให้ท่านโปรดพิจารณาให้ความเป็นธรรมแก่ดวงวิญญาณเขาทั้งสองด้วยว่าใครจะต้องรับผิดชอบต่อการตายของเค้าทั้งสอง จากการที่ท่านมีคำสั่งไม่ให้ประกันตัวชั่วคราวขอท่านได้โปรดพิจารณาและหาทางออกด้วย
<ul>
 	<li>อ่าน <a href="https://freshnews93.site/wp-admin/post-new.php" target="_blank" rel="noopener">‘ตะวัน ทะลุวัง’ อ่อนแรงหนัก ถูกส่ง รพ.ธรรมศาสตร์ฯ เจ้าตัวยันจะอดอาหารประท้วงต่อ</a></li>
 	<li>อ่าน <a href="https://freshnews93.site/wp-admin/post-new.php" target="_blank" rel="noopener">พ่อตะวัน ยื่นคำร้องศาลอาญา ขอปล่อยชั่วคราว เผยลูกสาวเหลือแต่หนังหุ้มกระดูก</a></li>
 	<li>อ่าน <a href="https://freshnews93.site/wp-admin/post-new.php" target="_blank" rel="noopener">ศาลอาญา ไม่ให้ประกันตัว ‘ตะวัน-แฟรงค์’ คดีม.116 เผยมีแพทย์ดูแลใกล้ชิด</a></li>
</ul>
<iframe src="https://www.facebook.com/plugins/post.php?href=https%3A%2F%2Fwww.facebook.com%2Ftawan.tantawan.14%2Fposts%2Fpfbid09GRAyrM9to1GsX5xxh3h92wbCPN53ttZA7kXCsvi2nHn2G6Nqri4xyFGYofCUwKpl&amp;show_text=true&amp;width=500" width="500" height="824" frameborder="0" scrolling="no" allowfullscreen="allowfullscreen" data-mce-fragment="1" data-origwidth="500" data-origheight="824"></iframe>

&nbsp;