<strong>หนุ่ม คงกระพัน</strong> เปิดคลิปล่าสุด”อวสานสิ้นเวรสิ้นกรรม” <strong>เมฆ วินัย ไกรบุตร</strong> หลังเดินทางไปหา<strong> อ.ไพศาล แสนไชย</strong> เพื่อแก้กรรมเจ้ากรรมนายเวรคนที่ 7 โดยมี 4 เกจิครูบาเมตตาทำพิธีศักดิ์สิทธิ์ให้ โดยในคลิป เมฆ เผยหลังกัดฟันอดทนต่อความเจ็บปวดทั้งที่บาดแผลจากตุ่มน้ำพองเลือดไหลอักเสบทั้งตัวทำพิธีในวันแรก กว่าจะกลับถึงที่พัก 4 ทุ่ม เมฆ ยอมรับว่า กว่าจะทำพิธีเสร็จ เจ็บมาก ทรมานมาก วันนั้นทรมานกว่าตอนเดินทางอีกวันนี้อีกวันที่ต้องไปหา อ.ไพศาล เมฆ ยอมรับเครียด เจ็บแผล อักเสบ จนตัวสั่นไปหมด ต้องไปรอไม่รู้กี่ชั่วโมง จะได้เจอ อาจารย์เมื่อไหร่ เพราะไม่รู้คนจะมาหาอาจารย์แค่ไหน อาการหนักแค่ไหน เพราะอาจารย์ก็เมตตาช่วยคนที่มาหา

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/uM9TZ4txuRUteUqKDhQa.webp?x-image-process=style/LG-webp" alt="วินัย ไกรบุตร อวสานสิ้นกรรม ขอจบตรงนี้ ถ้าหายจะเล่นหนังชื่อไพศาล แสนไชย" width="500" height="286" />

<strong>“เราคิดว่าจะจบตั้งแต่เมื่อวาน เจ็บแผลมาก แผลแดงเถือก เลือดออกเยอะ ขอจบที่ อ.ไพศาล มากกว่านี้งมงายแล้ว เราจะไม่ไปไหนแล้ว ถ้าตรงนี้จบ ถ้ามันจะเป็นยังไงก็แล้วแต่ จะหายหรือไม่หาย ผมไม่ว่า ไม่เอาแล้ว ผมเหนื่อย ผมทรมาน”</strong>

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/BabCY4HuHSGKoF9rODom.webp?x-image-process=style/LG-webp" alt="วินัย ไกรบุตร อวสานสิ้นกรรม ขอจบตรงนี้ ถ้าหายจะเล่นหนังชื่อไพศาล แสนไชย" width="500" height="283" />

ด้าน เอ๋ ภรรยาก็ฝากว่า พี่เมฆจะสิ้นสุดการทำอะไรแบบนี้ แค่ที่ อ.ไพศาล แล้ว ผู้วิเศษจริงก็ดี ไม่จริงก็ดี เราไม่เอาแล้ว เรามั่นใจใน อ.ไพศาล เราจะจบสิ้นตรงนี้  โดยวันนี้ อ.ไพศาล พา เมฆ ไปกรวดน้ำที่พระธาตุหริภุญไชย พี่จอย ผู้ช่วยอาจารย์เผย ที่วัดพระธาตุหริภุญชัย วรมหาวิหาร เพราะเทพเทวาที่มีฤทธิ์ มีเทวดาที่ศักดิ์สิทธิ์มาก รับเรื่องราวร้องทุกข์ด้วยการกรวดน้ำลงดิน ให้คำอธิษฐานจิตเป็นจริงโดยเร็ว จากการถวายสังฆทานอุทิศเจ้ากรรมนายเวรคนที่ 7 และมากรวดน้ำลงดินที่นี่

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/s4xUcvCarv823jsEzjku.webp?x-image-process=style/LG-webp" alt="วินัย ไกรบุตร อวสานสิ้นกรรม ขอจบตรงนี้ ถ้าหายจะเล่นหนังชื่อไพศาล แสนไชย" width="500" height="280" />

จากนั้น อ.ไพศาล ให้ เมฆ ซึ่งร่างกายไม่ไหวแล้ว นั่งอธิษฐานจิตอยู่ในรถ และ อ.ไพศาล ได้มาทำพิธีสวดและกรวดน้ำให้ต่อหน้าพระธาตุฯ หลังเสร็จพิธี อ.ไพศาล เข้ามาแจ้งถึงรายชื่อเจ้าบุญนายคุณ คนที่เคยช่วยเหลือกันในอดีตชาติ เพื่อให้ไปขอพร เอาขนมเอาของฝาก แล้วขอพรให้เมฆเมฆ ขอบคุณอาจารย์ช่วยเหลืออย่างเต็มกำลัง พร้อมทั้งบอก ผมศรัทธาถึงได้ทำ เป็นเรื่องพิศวงที่จับต้องไม่ได้ คนทำต้องตั้งใจทำ อดทน ก่อนจะลั่นว่า เดี๋ยวจะเล่นหนังให้ดู ชื่อ ไพศาล แสนไชย

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/QDa7ufZwAkCbee0DxDUf.webp?x-image-process=style/LG-webp" alt="วินัย ไกรบุตร อวสานสิ้นกรรม ขอจบตรงนี้ ถ้าหายจะเล่นหนังชื่อไพศาล แสนไชย" width="500" height="279" />

เรียกว่าสำเร็จแล้ว การอโหสิกรรม เมฆ กล่าวด้วยว่า ไม่ธรรมดาที่ อ.ไพศาล จะมากรวดน้ำให้ใคร รู้สึกโล่ง รู้สึกดีมาก การขึ้นมาคราวนี้คุ้มกับการเดินทาง คุ้มกับการเจ็บปวด
ใครจะทำสิ่งนี้ต้องตั้งใจ อดทน ไม่ง่าย ขอบคุณทีมงานทุกคน ขนาดกรวดน้ำยังไม่ต้องลงรถเลย ช่วยได้เยอะไม่งั้นเลือดทะลักโปรดติดตามตอนต่อไป หายไม่หาย มีคำตอบ

<img class="img-fluid w-100 showcaption-false" src="https://image.tnews.co.th/uploads/images/contents/w1024/2024/01/1YgNmjBKYO0Yv40AgGec.webp?x-image-process=style/LG-webp" alt="วินัย ไกรบุตร อวสานสิ้นกรรม ขอจบตรงนี้ ถ้าหายจะเล่นหนังชื่อไพศาล แสนไชย" width="500" height="281" />

<iframe src="https://www.youtube.com/embed/pI0y_mpSdFw" width="640" height="360" frameborder="0" allowfullscreen="allowfullscreen" data-mce-fragment="1" data-origwidth="640" data-origheight="360"></iframe>

&nbsp;